Fohdhoo gondudhoh himaayai kurumuge mashroou nimijje | Mihaaru\nފޮއްދޫ ގޮނޑުދޮށް ހިމާޔަތް ކުރުމުގެ މަޝްރޫއު ނިމިއްޖެ\nފޮއްދޫގެ ޖެޓީ ސަރަހައްދު-- ފޮޓޯ: އެމްޓީސީސީ\nނ. ފޮއްދޫގެ ގޮނޑުދޮށް ހިމާޔަތް ކުރުމުގެ މަސައްކަތް ނިމިއްޖެ ކަމަށް އެމްޓީސީސީން ބުނެފި އެވެ.\nއެ ކުންފުނިން ބުނީ މި މަޝްރޫއުގެ ދަށުން އެ ރަށުގެ ގޮނޑުދޮށުގެ 180 މީޓަރުގެ ސަރަހައްދެއްގައި ޖީއޯ ކޮތަޅު ޖަހައިފައިވާ ކަމަށެވެ. އަދި އެ ސަރަހައްދުގެ 5000 އަކަމީޓަރުގެ ބިންގަނޑު އެއްވަރު ކޮށްފައިވާ ކަަމަށް ވެސް އެމްޓީސީސީން ބުންޏެވެ.\nމި މަޝްރޫއަކީ ފޮއްދު އަށް ދިމާވެފައިވާ ރަށްގިރުމުގެ މައްސަލައަށާއި، ލަފާ ފުރަން ބޭނުން ކުރާ ފާލަން ރަށާ ކައިރިވެފައި ވާތީ އެކަމަށް ހައްލު ހޯދުމަށް ސަރުކާރުން ކުރިއަށްގެންދިޔަ މަޝްރޫއެކެވެ. މި މަޝްރޫއުގެ މަސައްކަތް މިނިސްޓްރީ އޮފް ނޭޝަނަލް ޕްލޭނިން، ހައުސިން އެންޑް އިންފްރާސްޓްރަކްޗާއިން އެމްޓީސީސީއާ ހަވާލު ކުރީ މިދިޔަ ފެބްރުއަރީ މަސްތެރޭގަ އެވެ. އަދި އަމަލީ މަސައްކަތް ފަށާފައިވަނީ މާޗު ހަތެއްގަ އެވެ.\nފޮއްދޫގެ ޖެޓީ ސަރަހައްދުގައި ޖީއޯ ކޮތަޅު ޖަހާފައި-- ފޮޓޯ: އެމްޓީސީސީ\nފޮއްދޫގެ ގޮނޑުދޮށް ހިމާޔަތް ކުރުމުގެ މަޝްރޫއަށް 7.6 މިލިއަން ރުފިޔާ ހަރަދުވެފައިވާ ކަމަށް އެމްޓީސީސީން ބުންޏެވެ.\nއެ ކުންފުނިން ބުނި ގޮތުގައި ފާއިތުވި ދޮޅު އަހަރު ދުވަހުގެ ތެރޭގައި އެ ކުންފުނިން ވަނީ ގިނަ އަދަދެއްގެ އާ މަޝްރޫއުތައް ފަށައިފަ އެވެ. މީގެ ތެރެއިން 17 ރަށެއްގެ 19 މަޝްރޫއު މިހާތަނަށް ނިމިފައިވާ ކަމަށް ވެސް އެ ކުންފުނިން ބުންޏެވެ.\nބަސްދާޖެހަ ރީތިގޮޑުދޮށުގެ ބޭނުމެއްނުހިފޭނެދޯ. ރާޅުބީއްސާގޮތަށް ގޮނޑުދޮއް ބާއްވާފައި މާލޭގައި ކުރިން ސުނާމީބިނާ ހުރިތާކައިރީގަ އޮންނަ ބީޗް އަދި އާޓްފިޝަލް ބީޗް ގޮތަށް ފަޅުގައި ބަޖިޔާގާޖެހުނަމަ ހާދަރަނގަޅޭ. ނޫނީ ދޯނިފަހަރު ފާލަމާ ކައިރިކުރެވޭނެ ޖާގަ ބައިންދާފައި ބޭރުތޮއްޓެއް ލީނަމަވެސް. މީހަމަ ހިތައްއަރާއެއްޗެއް. މަށަކީ މިކަހަލަކަންކަން ދަންނަ މީހެއްނޫން.\n1200 މީހުންގެ އާބާދީއުޅޭ ރަށްރަށް ގިރައިހުސްވެ ރުއްގަސްކޮޅު އޮޔާގޮސް ގޭގެ ލޮނޔއަޑިއަށްދާއިރު ނުފެނޭ ރީނދޫ ކުލަނެތީމަ.\n7.6 މިލިއަން. ރަށުގަ އުޅޭ ބިދޭސީންނާ އެއްކޮ ވެސް 300 އާބާދީގަ ހަމަ ނުވާ ރަށެއް. ބުއްދިވެރި ކަމެއް ތޯ؟\nއާބާދީއަކީ މައްސަލައެއް ނޫން. ހަމަ ދިވެހި ރައްޔިތުން. ފޮއްދޫއަކީ ހިމާޔަތް ކުރަން ޖެހޭ ރަށެއް. ގެސްޓްހައުސް ވިޔަފާރި ކުރިއަރަމުން އަންނަ އިލްމީ، އެކުވެރި ރައްޔިތެއް ދިރިއުޅޭ ރަށެއް.\nކ.ހުޅުމާލޭގަ7ހާސް ފުލެޓު ހަދާފަ އެޕާޓުމަންޓުލިބޭ ކޮންމެ މީހަކަށް ދައުލަތުން5ލައްކަ ދައްކަދޭންޖެހޭގޮތަށް ދޫކުރަން އޯކޭ، (އެއީ މީހަކަށް5ލައްކަ) އެކަމަކު ރަށެއްގަ7މިލިއަނުގެ މަޝްރޫއެއް ހިންގީމަ ހަޖަމުނުވޭ. ނ އަތޮޅު ފަޅުރަށްތައް ވިއްކާފަ ބިލިއަނުން ފައިސާ ނަގާފަވީވެސް.\nތިފަދަ ކަންތަށް ނުފެންނާނެ. ކޮތަރު ކޮށިތައް ފެންނާނީ.\nކޮބާ ތިބުނާ ހިމާޔަތްކުރި ގޮނޑުދޮށް، ގޮނޑުދޮށް ނައްތާލާފަ ބިންހިއްކުމެއްނޫންތަ ތިޔައީ؟


Story | Mihaaru\n(ބުދަ ދުވަހުގެ ނޫހާ ގުޅޭ) "ކާކު؟" ސިއްސައިގެން ގޮސްފައި އަހަންނަށް ބުނެވުނެވެ. "ކާކު ކާކު؟"\nJuly 21, 2016 11\nދިވެހި ބަހުގައި ބޭނުންކުރާ މަތީ ދަރަޖަތަކެއް މި ވާހަކާގައި ނުހިމެނޭނެ އެވެ. ވާހަކާގައި ސިފަކުރާ ޝަހުސިއްޔަތުތައް ކިތައްމެ މަތީ މަގާމެއް އަދާކުރިޔަސް ބޭނުންކުރާނީ އެންމެ އާދައިގެ ބަހުރުވަ އެވެ. މި ސިލްސިލާ ދެމިގެންދާނީ ދިވެހި ދިގު ވާހަކަތަކާ ތަފާތުކޮށް، ވަކިވަކި ބައިތަކެއްގެ ގޮތުގަ އެވެ. އޭގެ ބައެއް އެއް ދުވަހުން ނުވަތަ ދެތިން...\nއަހަރެންގެ ދަރިފުޅު މަނާރަތާ އެކުގައި އަހަރެން އުޅެނީ މާލޭގައެވެ. ފަޔާޒްގެ ގޭގައެވެ. ފަޔާޒަކީ އަހަރެންގެ ފިރިމީހާއެވެ. އަހަރެން މަންމަގެ ރަށު މީހުންނަކީ ފަންޑިތައަށް ވަރަށް މަޝްހޫރު ބައެކެވެ. މަންމަ ހުންނަނީ ރަށުގައެވެ. މަނާރަތުގެ އުމުރުން ހައެއްކަ މަހުގައި އަހަރެން އިންޑިޔާއަށް ދަތުރެއް ކުރީމެވެ. އޭނަ ގައިން ފިއްތަކެއް...\nJuly 18, 2016 6\nފޯނު ހިފައިގެން ފޮޓޯނަގަން އަތިރިމަތީގައި ހުރި މާޔާ އިންތިޒާރުކުރީ އިރު އަރާނެ ވަގުތަކަށެވެ. ކުދިކުދި ރާޅުތައް، އަދަބުވެރިކަމާ އެކުގައި އައިސް މާޔާގެ ފައިތިލައިގައި ބޮސްދިނެވެ. އަހަރެން ބަލަން ހުރީމެވެ. ކުޑަދޮރުގެ ފޮތިގަނޑުގެ ނިވަލުގައެވެ. ކޮވެލި ގޮވާ އަޑާއި ރާޅުޖަހާ އަޑުގެ ތެރެއަށް ގުރާ ގޮވާ އަޑު ވެސް އެކުވަމުންދިޔައެވެ....\n(އާދިއްތަ ދުވަހުގެ ނޫހާ ގުޅޭ)\nJuly 10, 2016 6\nއަހަރެން ބޭނުންވީ މުއްސަނދި މީހަކަށް ވާށެވެ. ޖީބުގައި ފައިސާ ނެތް ނަމަ އެ މީހާގެ އަގެއް ނެތެވެ. ރައްޓެހިންނަށް ކޮފީ ނުދެވޭ ނަމަ، އެ މީހަކީ ބޭކާރު މީހެކެވެ. އެކުވެރިންގެ މަލާމާތް ލިބެއެވެ. އަންހެންކުދިންގެ ސަމާލުކަމެއް ނުލިބެއެވެ. ތެދުވެރިކަމާއި، މުރާލިކަން މުހިންމެއް ނޫނެވެ. މުހިންމީ ލާފައި ހުންނަ ހެދުމެވެ. އަރައިގެން ހުންނަ...\nJuly 09, 2016 5\nކޮޓަރީގެ ކުޑަދޮރު ކައިރި އަށް ރާމިޒް ހުއްޓުނު އިރު މެންދަމުން އަލިވެ ދޭއް ޖަހަނީ އެވެ. ޓްރައިޕޮޑްގެ މަތިން އަޅުވާފައި އޮތް ފޮތިގަނޑު ނަގައި ކުޑަދޮރުން ބޭރަށް ކެމެރާ އަމާޒުކޮށްލި އެވެ. ވެހެމުންދާ ވާރޭގެ ތެރެއިން ވިދުވަރުގެ އަލިކަމާ އެކު އިރުއިރުކޮޅާ ޖައްވު އަލިވެގެން ދެ އެވެ. ނަމަވެސް އެ ވިދަނީ ރާމިޒް ބޭނުންވާ ދިމާލަކުން ނޫނެވެ. މާ...\nJuly 08, 2016 2\nމިހާރު 30: ދާނިޔާ\n(ޖުލައި4ވަނަ ދުވަހުގެ ބަޔާ ގުޅޭ)\nJuly 06, 2016 7\nޢީދަށް ފެހި ލިބާސް\nހަވީރުގެ ފިނިޖެހެމުން އައި ވަގުތެވެ. ނަށައި ލަވަކިއި ގަސްތައް ނިދިޖެހެމުން އައި ވަގުތެވެ. ހަމަހިމޭން މާލޭގެ ހުޅަނގު ފަރާތެވެ. ގޮނޑުދޮށް ހަލަބޮލި ކުރި ރާޅުތައް އެނބުރިދިޔަތާ ކިތަންމެ އިރެކެވެ. ތަނަށް ވެރިވެފައި އޮތީ ފަޅުކަމެވެ. އަމާންކަމެވެ. ފަޅުމަތީގެ ބައެއް ދިމަދިމާއިން މޫދުގެ ހުއިފަތްތަކާއި ވިނަތައް ލޮނުގަނޑާ...\nJuly 05, 2016 4\nމިހާރު 30: ދިހައެއް، ޒުވާބު\nJuly 04, 2016 2\n(ޖުލައި 1 ވަނަ ދުވަހުގެ ބަޔާ ގުޅޭ)\nJuly 03, 2016 2\nމިހާރު 30: ޒުވާބު\n(ޖޫން 29 ވަނަ ދުވަހުގެ ބަޔާ ގުޅޭ)\nޖޫން 25 ވަނަ ދުވަހުގެ ބަޔާ ގުޅޭ


"40 plus" Ge Teaser Inn Belun Therin Hehvaalaifi - Vaguthu\n"ފޯޓީ ޕްލަސް" ގެ ޓީޒާއިން ބެލުންތެރިން ހެއްވާލައިިފި\n1 އަހަރު ކުރިން ( ފެބުރުއަރީ 26, 2019 )\nއިސްމާއީލް ޝަފީގް ޕްރޮޑިއުސްކޮށް ޔޫސުފް ޝަފީއު (ޔޫއްޕެ) ޑައިރެކްޓްކޮށްފައިވާ ފިލްމު "ފޯޓީ ޕްލަސް" ނެރެން 8 ދުވަހަށް ވީ އިރު ގިނަ ބަޔަކު ކުރަމުން އަންނަ އިންތިޒާރަށް ނިމުމެއް އަންނަނީއެވެ.\nމިއީ ރާއްޖޭގެ ސިނަމާ އަށް އަންނާނެ ފުރަތަމަ މަޖާ ބިރުވެރި ފީޗާ ފިލްމެވެ.\n"40 ޕްލަސް" މިދިޔަ އަހަރުގެ އޯގަސްޓު މަހުގައި އަޅުވަން ނިންމާފައިވަނިކޮށް ރާއްޖޭގެ ސިޔާސީ މަޝްރަހު ގޯސްވެ ފިލްމު ނެރޭ ތާރީހު ފަސްކުރީއެވެ. މިދިޔަ އަހަރު ފަހުކޮޅު ވަނީ ފިލްމުގެ އޮފިޝަލް ޓްރެއިލާ ވެސް ބެލުންތެރިންނަށް ދައްކާލާފައެވެ.\nފިލްމު އަޅުވާ ދުވަސް ކައިރި ވަމުން އަންނަ އިރު ފިލްމުގެ ޓީމުން އަންނަނީ ގިނަ ޓީޒާ ތަކެއް ބެލުންތެރިންނާ ހިއްސާ ހުރަމުން އެވެ. މި ފިލްމުގެ ޓީޒާތައް ވަރަށް މަޖާ ކަމަށް ގިނަ ބަޔަކު ބުނެއެވެ.\nމި ފިލްމުގެ ޓިކެޓް މިހާރު އޮލިމްޕަހުން ލިބެން ހުންނާނެއެވެ.މި މަހުގެ 12 ވަނަ ދުވަހުން ފެށިގެން ޓިކެޓް ވިއްކަން ފެށުމުން ޓިކެޓަށް ބޮޑު ތަރުހީބެއް ލިބެމުން އަންނަ ކަމަށް ފިލްމުގެ ޑައިރެކްޓަރު ޔޫއްޕެ ބުނެފައި ވެއެވެ.\n"40 ޕްލަސް" ގެ ހުރިހާ މަންޒަރެއް ނަގާފައިވަނީ ތ. ބުރުނީގައެވެ.\nހޭޝްޓެގް ދަ ބިގެސްޓް މޫވީ އޮފް 2019 ގެ ގޮތުގައި ޕްރޮމޯޓް ކުރަމުން އަންނަ "40 ޕްލަސް" ގެ މެއިން ކާސްޓުންގެ ގޮތުގައި ފެނިގެން ދާނީ، 'ނޯޓީ40'ގެ ވެސް ލީޑުން ފެނިގެން ދިޔަ، ޔޫއްޕެ، އަހްމަދު ސައީދު، މުހައްމަދު މަނިކު އަދި އަލީ ސީޒަން އެވެ. އެ ފިލްމުގައި އަލަށް ތައާރަފްވާ ހަތަރު ތަރިން ވެސް ފެންނާނެ އެވެ.\nމި ފިލްމު ނުރުމަށްހަމަޖެހިފައިވަނީ އަންނަ މަހު5ވަަނަ ދުވަހުއެވެ.\nފެބުރުއަރީ 26, 2019 19:47


Rajjege import 36% dhah vejje\nއެމްޕީއެލް ސަރަހައްދުން ކޮންޓެއިނާއެއް އުފުލަނީ -- ފޮޓޯ: އަވަސް ފައިލް\nމި އަހަރުގެ ޖޫން މަހު ރާއްޖޭގެ އިމްޕޯޓް 36 ޕަސެންޓް ދަށްވެފައިވާ ކަމަށް މޯލްޑިވްސް ކަސްޓަމްސް ސާވިސަސް އިން ބުނެފި އެވެ.\nކަސްޓަމްސްގެ ތަފާސް ހިސާބުތައް ދައްކާ ގޮތުގައި ޖޫން މަހު ރާއްޖެއަށް އިމްޕޯޓް ކުރެވުނު އަދަދު ވަނީ ޖޫން މަހާ އަޅާބަލާއިރު 36 ޕަސެންޓް ވަނީ ދަށްވެފަ އެވެ. މިދިޔަ އަހަރުގެ ޖޫން މަހު ރާއްޖެއަށް 3.3 ބިލިއަން ރުފިޔާގެ މުދާ އިމްޕޯޓް ކޮށްފައިވާއިރު، މި އަހަރުގެ ޖޫން މަހު އެތެރެކުރީ 2.1 ބިލިއަން ރުފިޔާގެ މުދަލެވެ.\nހިސާބުތައް ދައްކާ ގޮތުގައި މިއަހަރުގެ ޖޫން މަހު ރާއްޖޭން ބޭރުކުރި މުދާ ނުވަތަ އެކްސްޕޯޓް ވެސް ވަނީ 33 ޕަސެންޓް ދަށްވެފަ އެވެ. މި އަހަރުގެ ޖޫން މަހު 217 މިލިއަން ރުފިޔާގެ މުދާ ބޭރު ކުރިއިރު، މި އަހަރު މި އަދަދު އުޅެނީ 326 މިލިއަން ރުފިޔާގަ އެވެ.\nމިދިޔަ މަހު ރާއްޖޭގެ އިމްޕޯޓް / އެކްސްޕޯޓުން ދައުލަތަށް ލިބުނު އާމްދަނީ މިދިޔަ އަހަރުގެ ޖޫން މަހާ އަޅާބަލާއިރު 21 ޕަސެންޓް ދަށްވެފަ އެވެ. މިދިޔަ އަހަރުގެ ޖޫން މަހު އާމްދަނީގެ ގޮތުގައި ލިބިފައިވަނީ 266 މިލިއަން ރުފިޔާ އެވެ، މި އަހަރުގެ ޖޫން މަހު މި އަދަދު އުޅެނީ 211 މިލިއަން ރުފިޔާގަ އެވެ.\nކަސްޓަމްސްގެ ތަފާސް ހިސާބުތައް ދައްކާ ގޮތުގައި މި މުއްދަތުގައި އެންމެ ގިނައިން މުދާ އެތެރެކޮށްފައިވަނީ ޗައިނާ އިންޑިއާ އާއި ސިންގަޕޫރެވެ. ޗައިނާ އިން 379 މިލިއަން ރުފިޔާގެ މުދާ އެތެރެކޮށްފައިވާއިރު އިންޑިއާ އިން 317 މިލިއަން އަދި ސިންގަޕޫރުން 231 މިލިއަން ރުފިޔާގެ މުދަލެވެ.


MMC in noosthakuge content ah nufoozu foaruvaa kamuge thuhumathu! | Mihaaru\nއެމްއެމްސީން ނޫސްތަކުގެ ކޮންޓެންޓަށް ނުފޫޒު ފޯރުވާކަމުގެ ތުހުމަތު!\nނޫސްވެރިކަމުގެ މިނިވަންކަމުގެ ދުވަސް ފާހަގަކުރަން މިދިޔަ އަހަރު ބޭއްވި ރަސްމިއްޔާތުގައި، ނައިބު ރައީސް ފައިސަލް އަދި އެ ކައުންސިލްގެ އިސްވެރިން ބައިވެރިވެވަޑައިގަންނަވަނީ.-- ފޮޓޯ: ނިޝާން އަލީ/ މިހާރު\n29 މާޗް 2020 - 15:16\nކޮވިޑް-19 އާ ގުޅޭ ގޮތުން ނޫސްތަކުގައި (އޮންލައިން މީޑިއާތައް ވެސް ހިމެނޭ ގޮތަށް) ޝާއިއުކުރާ ހަބަރުތައް ގޯސް ކަމަށް ބުނެ ރަނގަޅުކުރަން މޯލްޑިވްސް މީޑިއާ ކައުންސިލް (އެމްއެމްސީ) އިން އަންގާ އެންގުންތަކަކީ ނުފޫޒު ފޯރުވުން ކަމަށް ބައެއް މީޑިއާތަކުން ތުހުމަތުކޮށްފި އެވެ.\nއެމްއެމްސީން ގެންދަނީ ބައެއް ހަބަރުތައް ނަގާށާއި ބައެއް ހަބަރުތައް "އިސްލާހުކުރަން" އަންގަމުންނެވެ. އަދި ސުރުޚީތައް "ކަމުނުދާ" ކަމަށް ބުނެ، އެ ބަދަލުކުރަން ވެސް އަންގަ އެވެ.\nމި މައްސަލާގައި ކަންބޮޑުވުން ފާޅުކޮށް "މިހާރު" އާ ވާހަކަދެއްކެވި ބައެއް ބޭފުޅުން ވިދާޅުވީ ނޫހެއްގެ ކޮންޓެންޓާ ގުޅުން ހުރި އެއްވެސް ކަމެއްގައި ވަކި ގޮތަކަށް ކަންކުރަން އެމްއެމްސީއަށް ނޭންގޭނެ ކަމަށެވެ. އެހެންކަމުން މިހާރު އެ ކުރަނީ ނޫސްތަކުގެ މިނިވަންކަމަށް ނުފޫޒު ފޯރުވުމުގެ މަސައްކަތެއް ކަމަށް އެ ބޭފުޅުން ވިދާޅުވި އެވެ.\nއެމްއެމްސީގެ ކޮވިޑް-19 ގެ މީޑިއާ ވިލަރެސްކުރާ ކޮމެޓީން ވަނީ "ދިޔަރެސް"ގެ ދެ ހަބަރެއް ނަގަން ރޭ އަންގައިފަ އެވެ. އަދި ވީނިއުސްގެ ހަބަރެއް "އިސްލާހުކުރަން" ވެސް މީގެ ކުރިން އަންގާފައިވެ އެވެ.\nCovid-19: V media ge habareh ge surukhee isslaahu kuran MMC inn an'gaifi\nދިޔަރެސް ނޫހުގެ ވެބްސައިޓުން ނަގަން އެންގި އެއް ހަބަރަކީ، ކޮވިޑް-19އާ ގުޅޭ މައުލޫމާތު ފޯރުކޮށްދެއްވަން ކޮންމެ ދުވަހަކު ނޫސްވެރިންނާ ބައްދަލުކުރައްވާ ތަރުޖަމާން މަބްރޫކް އަބްދުލްއަޒީޒް ދޮގުހެއްދެވި ކަމަށް ބުނާ ހަބަރެކެވެ. އެ ހަބަރު ބިނާކޮށްފައިވަނީ އައިލެންޑް ސަފާރީ-1 ގައި ތިބި ޓޫރިސްޓުންގެ ތެރެއިން ފުރުވާލި ފަހުން ކޮރޯނާވައިރަސް އަށް ޕޮޒިޓިވްވި ދެ މީހަން ފުރުވާލި ގޮތާ މެދުގަ އެވެ.\nއެނގިފައިވާ ގޮތުގައި އެ ހަބަރު ނަގަން އެންގީ މަބްރޫކުގެ ބަހެއް އޭގައި ނެތުމުން ކަމަށް އެމްއެމްސީން ގުޅުއްވި ބޭފުޅަކު ވިދާޅުވި އެވެ. ނަމަވެސް އެ ހަބަރުގެ ތެރޭގައި، މީގެ ކުރިން ބޭއްވި ނިއުސް ކޮންފަރެންސްގައި މަބްރޫކް ދެއްކެވި ވާހަކަތައް ހުރުމުން، އަލުން އޭނާއަށް ގުޅައިގެން ކޮމެންޓް ހޯދަން ނުޖެހޭނެ ކަމަށް، ދިޔަރެސްގެ ފަރާތުން ވާހަކަ ދެއްކެވި ބޭފުޅަކު ވިދާޅުވި އެވެ.\nއެމްއެމްސީން ނަގަން ދެން އެންގީ އެ ދެ ޓޫރިސްޓުންގެ ކަރަންޓީންގެ މުއްދަތު ފުރިހަމަކޮށްފައި ނުވާ ކަމަށް ބުނެ ލިއުނު ހަބަރެވެ.\nއެކަމަކު އެ ދެ ހަބަރު ވެސް ދިޔަރެސް އިން ނަގާފައެއް ނުވެ އެވެ.\nކޮރޯނާވައިރަސްއާ ގުޅިގެން ރާއްޖޭގައި ފުރަތަމަ ފަހަރަށް ސިއްހީ ކުއްލި ނުރައްކަލުގެ ހާލަތު އިއުލާންކުރުމާ އެކު އެމްއެމްސީން ވަނީ ނޫސްތަކުގެ ކޮންޓެންޓްސްއަށް ސަމާލުވުމަށާއި "ދޮގު" ހަބަރު ނުފެތުރުމަށް އަންގައިފަ އެވެ.\nމި މައްސަލާގައި އެމްއެމްސީގެ ބަހެއް ލިބޭތޯ "މިހާރު"ން މަސައްކަތްކުރި އެވެ. އިސް ބައެއް ބޭފުޅުންނަށް މެސެޖްކުރުމުން ވެސް ޖަވާބެއް އަދި ނުލިބެ އެވެ.\nއެމްއެމްސީއަކީ ޕްރިންޓް މީޑިއާ އާއި އޮންލައިން މީޑިއާތަކުގެ ކޮންޓެންޓްސްތަކާ ބެހެން ހަދާފައިވާ ކައުންސިލެއް ނޫނެވެ. އެކަމަކު އެއްވެސް ކޮންޓެންޓަކާ ގުޅޭ ގޮތުން މީހަކު މައްސަލައެއް ހުށައަޅައިފި ނަމަ އެކަން ތަހުގީގުކުރުމުގެ ބާރު ލިބިފައިވެ އެވެ. އޭގެ މާނައަކީ، ބައެއް ނޫސްވެރިން ބުނި ގޮތުގައި، މީޑިއާތަކުގައި ދުވަހުން ދުވަހަށް ޖަހާ ކޮންޓެންޓްސްގައި ހުރި "ކުށްތައް" ބަލައި، އެކަން "ރަނގަޅުކުރަން" އެންގުމެއް ނޫނެވެ.\nAfter one of our journalists had asked two questions at tonight's press briefing, @mmc_mv contacted us and asked for the removal of2articles from our website. We have refused to do so.\n— Dhiyares (@DhiyaresNews) March 28, 2020\nމީޑިއާއެއްގެ އިސް ވެރިޔަކު، ނަން ނުޖަހާ ގޮތަށް، ވިދާޅުވީ، ނޫހެއްގައި ޖަހާ ހަބަރެއް، އެއާ ބެހޭ ގޮތުން އެއްވެސް ތަހުގީގެއް ނުނިންމާ، ނަގަން އެމްއެމްސީން އެންގުމަކީ މައްސަލައެއް ކަމަށެވެ.\n"ކަންބޮޑުވުންތައް ހުންނާނެ. އެކަމަކު އަޅުގަނޑުމެން ވެސް ހުރިހާ ކަމަކަށް ބަލާފައި، ވީހާ ވެސް އަވަހަކަށް ހަބަރު ޕަބްލިޝް ކުރަން ބޭނުންވާނީ. މީޑިއާގައި މަސައްކަތްކުރާ މީހެއްގެ ހައިސިއްޔަތުން ހިތްހަމައެއް ނުޖެހޭ ލިޔުމެއް ނަގަން އަންގާކަށް،" އޭނާ ވިދާޅުވި އެވެ.\nސިއްހީ ކުއްލި ނުރައްކަލުގެ ހާލަތު އިއުލާނުކޮށްފައިވާ، އާއްމު ސިއްހަތުގެ ގާނޫނުގައި ވެސް، އެފަދަ ދަނޑިވަޅެއްގައި މީޑިއާއާ ބެހޭ ވަކި ހާއްސަ ކަމެއް ބަޔާންކޮށްފައެއް ނުވެ އެވެ.\nއެމްއެމްސީގެ ގާނޫނުގައި އެ ކައުންސިލަށް މަތިކޮށްފައި އޮތް އެއް ކަމަކީ މީޑިއާގައި ޝާއިއުކުރާ އެއްޗަކާ ބެހޭ ގޮތުން ހުށަހަޅާ ޝަކުވާތައް ބަލައި ފާހަގަކުރެވޭ ނުކުތާތައް އާއްމުކޮށް އިއުލާންކުރުމެވެ. ހަބަރެއް ނަގަން ނުވަތަ އިސްލާހުކުރަން އަންގަން ޖެހޭނީ، އެ ކައުންސިލަށް ހުށަހަޅާ މައްސަލައެއް ބަލާ ނިންމައި، އެއީ އެފަދަ ފިޔަވަޅެއް އަޅަން ޖެހޭ ފަދަ އެއްޗެއް ނަމަ އެވެ.\nމީޑިއާ ނޫސްވެރިކަން މޯލްޑިވްސް މީޑިއާ ކައުންސިލް ނޫސްވެރިކަމުގެ މިނިވަންކަން\nއެއްްވެސް ނޫހަކުން އާންމުންނަށް ދޮގު ހަބަރު ނުފެތުރުމަށް ވަރަށް އެދެން.\nޢެއްވެސް ޖެހިލުމެއްނެތި ވީހާވެސް ބޮޑަށް ކަންކަން ރައްޔިތިންނަށް ތިލަކޮށްދީ. ޢިންވެސްޓިގޭޓް ޖޯނިލަޒަމަކީ މިވަތު ވަރަށް މިހިއްމު ކަމެއް. ޢެއްވެސް ފަރާތަކަށް ކަންކަން ފޮރުވާ ސިއްރުކޮށް އޮމާންކުރަން ފުރުސަތު ދީގެން ނުވާނެ. ރައްޔިތުންނަށް ވާނުވާ އެގެން ޖެހޭ. ދެން ގޮތް ނިންމާނީ ރައްޔިތުން. މީ ސީރިއަސް ދުވަސްކޮޅެއް\nފުރުވާލަންޖެހޭ މީހުން ފުރުވާލާނެގޮތެއް ކަނޑައެޅިފައޮތީ ކޮންޤާނޫނެއްގައި ހެއްޔެވެ؟ އައިލެންޑް ސަފާރީގެ ދެމީހަކު ފުރުވާލަންޖެހުނުގޮތާއި ކަންވީގޮތް މަބުރޫކު އޮތީ ނޫސްވެރިންނަށް ކިޔާދީފައެވެ. ދެން ބައެއް ނޫސްވެރިން އެވާހަކަ ދޮގޮކޮށް ލިޔާކަށް ނުޖެހެއެވެ. ނޫސްވެރިންވެސް ޤައުމުގައި ފިތުނަފަސާދަ އުފައްދަން މަސައްކަތް ކުރުމަކީ ރަނގަޅުކަމެއްނޫނެވެ. ކޮވިޑް19 އާގުޅޭގޮތުން ކޮންމެދުވަހަކު ދެފަހަރު ރައްޔިތުންނަށް މަޢުލޫމާތު އެބަލިބެއެވެ.\nހިބަރު ތިއޮތީ ވަދުގަ ޖެހިފަ!\nސެލްފް ޕްރޮކްލެއިމްޑް ޖާނަލިސްޓްސް.\nނޫސްނޫހުގައި ބަހުގެ ލަފުޒުތަކާއި މީސްމީހުންގެ ނަމާ އެއްޗެހި ރަނގަޅަށް ނުލިޔަންޏާ، އަދި ބަހުގެ ހަމަތަކާ ޚިލާފަށް ލިޔަންޏާ އެކަންކަން އިސްލާހުކުރަން ދައުލަތުގެ ކަމާބެހޭ މުއައްސަސާތަކަށް އެންގޭނެ. ރަނގަޅަށް އެއްޗެއް ލިޔަން އެނގޭ އެއްވެސް ނޫހެއް މިހާރު މި ރާއްޖެއަކު ނެތް. ތިޔަ ނޫސްތަކާ ހެދި ދިވެހިބަސް މިހާރު ހަލާކުވަމުން އެދަނީ.\nނޫސްތަކުގައި ލިޔާއެއްޗެއް އެނގޭނީ ލިޔާ މީހާއަށް. އޭނާ ލިޔަންވާނީ އެއްވެސް މޯީީހެއްގެ ނުފޫޒެއް ނެތި\nއެހާރާއި މިހާރުގެ ތަފާތަކީ ކޮބާ؟!\nޚާއްސަކޮށް މި ދަނޑިވަޅުގަ\nމި ސަރުކާރުގެ ޕަޕެޓުން ހުރިހާ މުއައްސަސާއެއްގަ. ވަރަށް މިނިވަކަމް ލިބިއްޖޭނުން ހުރިހާ ނޫހެއްގަ ޖެހޭނީ ސޯލިހު ސަރުކާރު ވަރަށް ބަރާބަރު ކަމަށް ލިޔަން\nމީޑިއާ ކައުންސިލްގައި ތިބިމީހުނަށް ހުރިހާކަމެއް އެނގޭނެ...އެކަމު ގޮޑި ލިބުނީ ސިޔާސީގޮތުން ވީމަ ސިޔާސީގޮތުން އަންނަ ފިއްތުން އެއީ..މިނިވަން މުއައްސަސާތައް އޮންނާނީ ނަމުގެ ކުރިޔަށް މިނިވަން...\nސިޔާސީ ގޮތުން ލިބުނު ގޮނޑިއެއް ނޫން. ނޫސްތަކުގެ ވެރިންނާއި ނޫސްވެރިން ވޯޓުލައިގެން ހޮވާފަ ތިބި މީހުން އެމްއެމްސީގައި ތިބޭނީ


Champion Maziya ah Da Grande athun undhagoo molheh | Mihaaru\nޗެމްޕިއަން މާޒިޔާ އަށް ދަ ގްރާންޑޭ އަތުން އުނދަގޫ މޮޅެއް\n24 ޖެނުއަރީ 2020 - 20:04\nލީގުގައި ޖެހިޖެހިގެން ހޯދި ނުވަ ވަނަ މޮޅާ އެކު މާޒިޔާ އެއް ވަނައިގައި އޮތީ 19 މެޗުން 50 ޕޮއިންޓާ އެކު އެވެ. ދެ ވަނައިގައި އޮތް އީގަލްސް އަށް 18 މެޗުން 36 ޕޮއިންޓް ލިބިފައިވާއިރު، ތިން ވަނައިގައި އޮތް ޓީސީ ސްޕޯޓްސް ކްލަބަށް ވަނީ 18 މެޗުން 34 ޕޮއިންޓް ލިބިފަ އެވެ. މިރޭ ފޯކައިދޫ އަތުން މޮޅުވެގެން ޓީސީ އަށް ދެ ވަަނަ އަށް އެރޭނެ އެވެ.\nމިއަދުގެ މެޗުން ބަލިވުމުން ލީގުގެ ހަތަރަކަށް ޖެހިލަން ދަ ގްރާންޑޭ އަށް ލިބުނު ފުރުސަތު ވަނީ ގެއްލިފަ އެވެ. ހަތަރެއްގައި ގްރީން ސްޓްރީޓްސް އޮތީ 18 މެޗުން 26 ޕޮއިންޓާ އެކު އެވެ. ފަސް ވަނައިގައި އޮތް ދަ ގްރާންޑޭ އަށް 19 މެޗުން ލިބިފައިވަނީ 24 ޕޮއިންޓެވެ.\nލީގު ޔަގީންވެފައިވާތީ މާޒިޔާ އިން މި މެޗަށް ނުކުތީ ފުރަތަމަ އެގާރަ އަށް ގިނަ ބަދަލުތަކެއް ގެނެސްގެންނެވެ. އެ ގޮތުން ޓީމުގެ ކެޕްޓަން ބޭންޑް އަޅައިގެން ކުޅުނީ އެ ޓީމަށް އެންމެ ގިނަ ދުވަސްވީ ކުޅުންތެރިޔާ ހަސަން ޝިފާޒް (ޑުންގާ) އެވެ.\nމެޗުގެ ފުރަތަމަ ފަސް މިނިޓް ތެރޭ މާޒިޔާގެ އެންމެ ކުރިއަށް ކުޅެމުންދިޔަ ނާއިޒު ހަސަން (ދާދު) ފޮނުވާލި ދެ ހަމަލާއެއް ދަ ގްރާންޑޭގެ ކީޕަރު މުހައްމަދު ފައިސަލް ވަނީ މަތަކޮށްފަ އެވެ. މާޒިޔާ އަށް ލީޑުނަގައިދިނީ މެޗުގެ 14 ވަނަ މިނިޓްގައި އަފްގާނިސްތާންގެ ޑިފެންޑަރު މުހައްމަދު ޝާރިފް އެވެ. ކޯނަރަކުން އޭރިއާ ތެރެއަށް ހުރަސްވި ބޯޅަ ސަމޫހު އަލީ (ސަމުއްޓެ) ބޮލުން ޖައްސާލުމުން ޝާރިފް ވަނީ ހަމަޖެހިލާފައި ގޯލުގެ ތެރެއަށް ބޯޅަ ފޮނުވާލައިފަ އެވެ.\nމާޒިޔާ އަށް ލީޑުހިފަހައްޓައިލެވުނީ ތިން މިނިޓް ވަންދެނެވެ. މެޗުގެ 17 ވަނަ މިނިޓްގައި ދަ ގްރާންޑޭގެ ޔަސްފާދު ހަބީބު (މުލަކޭ) ވަނީ އެ ޓީމަށް އެއްވަރުކޮށްދީފަ އެވެ. މިއީ މާޒިޔާގެ މިޑްފީލްޑަރު ހުސެއިން ނިހާން (ނިހާޓް) އަތުން ގެއްލުނު ބޯޅައެއް ހޯދައި ދަ ގްރާންޑޭގެ އިރާގުގެ ފޯވާޑް އޮބައިދާ ކަދުމް ދިން ބޯޅަ އަކުން މުލަކޭ ޖެހި ގޯލެކެވެ.\nދެ ވަނަ ހާފްގައި ފުރަތަމަ ދެ ހަމަލާ ފޮނުވާލީ ދަ ގްރާންޑޭގެ އޮބައިދާ އެވެ. އޭނާ ފޮނުވާލި އެއް ހަމަލާ މާޒިޔާގެ ގޯލުގައި ހުރި އަފްގާނިސްތާންގެ ކީޕަރު އޮވޭސް އަޒީޒީ ވަނީ މަތަކޮށްފަ އެވެ.\nމާޒިޔާ އިން މެޗުގެ 74 ވަނަ މިނިޓްގައި އަލުން ލީޑުނެގީ ސެއިން ވިންސެންޓް ފޯވާޑް ކޮނޭލިއަސް ސްޓެވާޓް (ކޯނޭ) ޖެހި ގޯލުންނެވެ. ދެ ވަނަ ހާފުގައި މުހައްމަދު ސާމިރުގެ ބަދަލުގައި ކުޅެން އެރި ކޯނޭ މި ލަނޑު ޖެހީ އޭރިއާ ތެރެއިން ދަ ގްރާންޑޭ ކުޅުންތެރިން އަތުން ދޫވި ބޯޅައެއް ހޯދުމަށް ފަހު އެވެ.\nދެ ވަނަ ފަހަރަށް ނަތީޖާ ހަމަހަމަކުރަން ދަ ގްރާންޑޭ އިން ގިނަ މަސައްކަތްތަކެއް ކުރި އެވެ. އެ ޓީމުގެ މުލަކޭ އާއި އޮބައިދާ ޖެހި ބޯޅަތައް މާޒިޔާގެ ޑިފެންޑަރުން ވަނީ ބްލޮކްކޮށްފަ އެވެ. ދަ ގްރާންޑޭގެ އޮބައިދާ އަށް އޭރިއާތެރެއިން ފައުލުކުރިކަމަށް ބުނެ އެ ޓީމުގެ ކުޅުންތެރިން ޕެނަލްޓީއެއް ހޯދުމަށް ވަރަށް ބޮޑަށް އެޕީލްކުރި އެވެ.\nމެޗަށް ފަހު މާޒިޔާގެ ކޯޗު މަރުޖާން ސެކުލޮސްކީ ބުނީ ޓާގެޓަކީ ތިން ޕޮއިންޓް ހޯދުން ކަމަށާއި އެކަން ހާސިލްވުމުން ހިތްހަމަޖެހޭ ކަމަށެވެ. އެކަމަކު ކުޅުންތެރިންގެ ފަރާތުން ފެނުނު ކުޅުމަށް ބަލާއިރު އެންމެ ހިތްހަމަޖެހޭ ކަމަށް ނުބުނެވޭނެ ކަމަށް ސެކުލޮސްކީ ބުންޏެވެ.\n"މި ކަހަލަ ދުވަސް ވެސް އަންނާނެ. ބައެއް ފަހަރު އެންމެ ބޭނުންވާ ވަރަށް ނުކުޅެވިދާނެ. އަނެއްކޮޅުން ލީގު ޗެމްޕިއަންކަން މީގެ ދުވަސްކޮޅެއް ކުރިން މި އޮތީ ޔަގީންވެފައި. އެހެންވުމުން ވެސް ފަސޭހަކޮށްލުމުގެ ކަންތައްތައް ފެނިދާނެ. އެކަމަކު އެ ފަދަ ކަމެއް ތަކުރާރުވާން އަހަރެން ބޭނުމެއް ނޫން. އެކަން ކުޅުންތެރިންނަށް ވިސްނައިދޭނަން،" ސެކުލޮސްކީ ބުންޏެވެ.\nދަ ގްރާންޑޭގެ ކޯޗު އިސްމާއިލް މަހަފޫޒް (އިންމަ) ބުނީ މެޗަށް ނުކުތީ މަދުވެގެން ޕޮއިންޓެއް ހޯދުމުގެ އަޒުމުގައި ކަމަށާއި އެކަން ހާސިލްކުރުމަށް އެންމެ ފަހު ވަގުތާ ޖެހެންދެން ވެސް ކުޅުންތެރިން ކުރި މަސައްކަތް ފާހަގަކުރާ ކަމަށެވެ.\nއިތުރު ލިޔުންތައް މާޒިޔާ ސ.ރ.ކ ދަ ގްރާންޑޭ ސްޕޯޓްސް ކްލަބް


މިނިސްޓްރީ އޮފް ހޯމްއެފެއާޒް /އެގްޒެކްޓިވް ސެކްރެޓޭރިއޭޓް ޔުނިޓް/ ކ. މާލެ\nއެގްޒެކެޓިވް ސެކްރެޓޭރިއެޓަށް ރަސްމީކޮށް ލިބޭ ލިޔެކިޔުންތައް އެންޓްރީކޮށް، މިނިސްޓަރ އަރިހުން މައްސަލަތަކާމެދު ގޮތް ނިންމައި، ޖަވާބު ފޮނުވުމާއި، ޔުނިޓްގެ ފަރާތުން ލިޔެ ފޮނުވަން ޖެހޭ ލިޔެކިޔުންތަކާ ގުޅޭ އެންމެހައި މަސައްކަތްތައް ކުރުން.\nމިނިސްޓަރާއި އެގްޒެކެޓިވް ސެކްރެޓޭރިއެޓްގެ ފަރާތުން ބަލަހައްޓަވާ ސިޔާސީ ބޭފުޅުންގެ އަރިހުން އެޕޮއިންޓްމަންޓަށް އެދިވަޑައިގަންނަވާ ބޭފުޅުންގެ ބައްދަލުވުންތައް މިނިސްޓަރ ވިދާޅުވާ ގޮތެއްގެ މަތިން ހަމަޖައްސުން ނުވަތަ އެބޭފުޅުން ބޭނުންފުޅުވާ ކަމަކަށް މިނިސްޓަރ އަންގަވާ ގޮތެއްގެ މަތިން ފިޔަވަޅު އެޅުމާއި، މިބޭފުޅުންނަށް އަންނަ ދަޢުވަތު ކާޑްތައް އެބޭފުޅުންނަށް އަރުވައި، ގޮތެއް ނިންމައި އެފަރާތަށް އެންގުން.\nމިނިސްޓަރ ބައިވެރިވެވަޑައިގަންނަވާ ބައްދަލުވުންތައް ހަމަޖައްސައި އިންތިޒާމްކޮށްދިނުމާއި ޔައުމިއްޔާ ލިޔަންޖެހޭ ބައްދަލުވުންތަކުގެ ޔައުމިއްޔާ ލިޔެ ބެލެހެއްޓުން.\nމިނިސްޓަރ އޮފް ހޯމްއެފެއަރޒްގެ އަރިހަށް ވަޑައިގަންނަވާ ބޭފުޅުންނަށް މެހެމާންދާރީ އަދާކުރުމުގެ ގޮތުން އެބޭފުޅުން ރިސީވް ކުރުމާއި، ސައިފޮދުގެ އިންތިޒާމް ހަމަޖެއްސުމާއި، ހަދިޔާ އަރުވަން ޖެހޭ ބޭފުޅުންނަށް ބޭނުންވާ ހަދިޔާ ހޯދާފައި ބެހެއްޓުމަށް ކުރަން ޖެހޭ އެންމެހައި މަސައްކަތްތައް ކުރުން.\nމިނިސްޓަރގެ ދުވަހު ޝެޑިއުލްއާ ގުޅޭ އެންމެހައި މަސައްކަތްތައް ކުރުން.\nޤައުމީ ފެންވަރެއްގައި ފާހަގަކުރާ ދުވަސްތަކާއި، އެހެނިހެން މުނާސަބަތުތަކުގެ ތެރެއިން މިނިސްޓަރ އަންގަވާ މުނާސަބަތުތަކަށް ތަޙުނިޔާ ކާޑު ޑިޒައިންކޮށް ފޮނުވުން.\nމިނިސްޓަރާއި އެގްޒެކެޓިވް ސެކްރެޓޭރިއެޓްގެ ފަރާތުން ބަލަހައްޓަވާ ސިޔާސީ ބޭފުޅުން ރާއްޖެ ތެރެއަށާއި، ރާއްޖެއިން ބޭރަށް ކުރައްވާ ދަތުރުފުޅުތަކުގެ އިންތިޒާމްތައް ހަމަޖައްސައި، ދަތުރުތަކުގައި ބައިވެރިވާން ޖެހޭ ޙާލަތްތަކުގައި ބައިވެރިވެ، ދަތުރު ނިމުމުން ދަތުރު ޕްރޮގްރާމާއި ޚަރަދު ތަފްޞީލް ތައްޔާރުކޮށް ބަޖެޓާއި ހަވާލުކުރުން.\nމިނިސްޓަރާއި، އެގްޒެކެޓިވް ސެކްރެޓޭރިއެޓްގެ ފަރާތުން ބަލަހައްޓަވާ ސިޔާސީ ބޭފުޅުންގެ ބިޒްނަސް ކާޑް ތައްޔާރު ކުރުމާއި، ޕާސްޕޯޓް ހެއްދުމާއި، މިނިސްޓަރާއި، މިނިސްޓަރގެ އާއިލާގެ ބޭފުޅުންގެ ތެރެއިން ޤާނޫނުން އެޢިނާޔަތް އަރުވާފައިވާ ބޭފުޅުންގެ ހެލްތު އިންޝުއަރެންސްގެ އިންތިޒާމްތައް ހަމަޖެއްސުމާއި، މިނިސްޓަރގެ ރަސްމީ ކާރުކޮޅަށް ބޭނުންވާ ތަކެތި ހޯދުން.\nޔުނިޓްގެ ދުވަހު ޔައުމިއްޔާ ލިޔެ ބެލެހެއްޓުން.\nޔުނިޓްގެ ފައިލިންގ ސިސްޓަމް އަޕްޑޭޓްކޮށް ބެލެހެއްޓުން.\nއެގްޒެކެޓިވް ސެކްރެޓޭރިއެޓްގެ އެކްޝަން ޕްލޭނާއި އެކްޝަން ޕްލޭން ޕްރޮގްރެސް ހަދާ ޕްލޭނިންގ ސެކްޝަނާ ހަވާލުކުރުން.\nބަޖެޓް ތައްޔާރުކުމަށް ޓަކައި ބޭނުންވާ މަޢުލޫމާތު ހޯދައި އެގްޒެކެޓިވް ސެކްރެޓޭރިއެޓްގެ ބަޖެޓު ތައްޔާރުކުރުން.\nއަހަރު ރިޕޯޓުގެ އެގްޒެކެޓިވް ސެކްރެޓޭރިއެޓްގެ ބައި ތައްޔާރުކޮށް އެޑްމިން ސެކްޝަނާ ހަވާލުކުރުން.\nމިނިސްޓަރ، އަދި އެގްޒެކެޓިވް ސެކްރެޓޭރިއެޓްގެ ފަރާތުން ބަލަހައްޓާ ސިޔާސީ ބޭފުޅުން ތިއްބަވާ ކޮޓަރިކޮޅު މަސައްކަތު މީހުން ލައްވާ ސާފުކުރުވާ އެބޭފުޅުންގެ ކޮޓަރިކޮޅުތަކަށާއި ޔުނިޓްގެ މަސައްކަތަށް ބޭނުންވާ ސާމާނު ހޯދައި، އެކޮޓަރިކޮޅުތައް ބެލެހެއްޓުން.\nސެކްޝަނަށް އަންނަ ފޯންކޯލްތަކަށް ޖަވާބުދީ އަދި ވެރިންނާއި މަޝްވަރާކޮށްގެން ޖަވާބުދޭންޖެހޭ މައްސަލަތަކުގައި ވެރިޔަކާއި މަޝްވަރާކޮށް ވިދާޅުވާގޮތެއްގެ މަތިން ވަގުތުން ޖަވާބުދިނުން.\nއެގްޒެކެޓިވް ސެކްރެޓޭރިއެޓުން ބޭނުންވެއްޖެ ހިނދެއްގައި އޮފީސް ހުޅުވައި ލައްޕައި ދިނުން.\nމިނިސްޓަރ ސިޔާސީ ބޭފުޅުންނަށާއި، މިނިސްޓަރގެ ދަށުން ހިނގާ އޮފީސްތަކުގެ ވެރިންނަށް ހަވާލުކުރުމަށް ވިދާޅުވާ މަސައްކަތްތައް މިނިސްޓަރ އަންގަވާ ގޮތެއްގެ މަތިން އެބޭފުޅުންނާ ހަވާލުކޮށް އެމަސައްކަތެއްގެ އަޕްޑޭޓް މިނިސްޓަރަށް އެރުވުން.\nމިނިސްޓަރގެ މަސައްކަތްޕުޅުތަކުގައި ވިދާޅުވާ ގޮތެއްގެ މަތިން އެހީތެރިކަން ފޯރުކޮށްދިނުން.\nމިނިސްޓްރީގެ އެގްޒެކެޓިވް ބައްދަލުވުމުގެ ސެކްރެޓޭރިއެޓް ބަލަހައްޓާ، ބައްދަލުވުމުން ނިންމަވާ ނިންމެވުންތައް ޕަރމަނަންޓް ސެކްރެޓަރީއަށް އެންގުން.\nއެގްޒެކެޓިވް ސެކްރެޓޭރިއެޓްގެ ފަރާތުން ބައިވެރިވާން ޖެހޭ ވޯރކްޗޮޕް/ ސެމިނަރ/ ޓެރެއިނިންގ ތަކުގައި ކަނޑައެޅޭ ގޮތެއްގެ މަތިން ބައިވެރިވުން.\nމިނިސްޓްރީއަށް ދިމާވާ ކުއްލި އިމަރޖެންސީ ކަންތައްތަކުގައާއި، ހުރިހާ މުވައްޒަފުން ޝާމިލްވާންޖެހޭ މިނިސްޓްރީގެ ރަސްމީ ކަންކަމުގައި ބައިވެރިވެ އެހީތެރިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 21 ޖަނަވަރީ 2019 ވާ ހޯމަ ދުވަހުގެ 13:00 ގެ ކުރިން، މިނިސްޓްރީ އޮފް ހޯމްއެފެއާޒް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް hr@homeaffairs.gov.mv މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 29 ޖަނަވަރީ 2019 އާއި 07 ފެބުރުވަރީ 2019 އާއި ދެމެދުގެ ތާރީޚެއްގައި، މިނިސްޓްރީ އޮފް ހޯމްއެފެއާޒުގައެވެ.\nސުންގަޑި: 21 ޖަނަވަރީ 2019 1300


Umra Ah Dhiya Dhivehi Kuda Kujje Ge Bas : "Midhany Gefulhu Balailan" - Vaguthu\nއުމްރާ އަށް ދިޔަ ދިވެހި ކުޑަ ކުއްޖެއްގެ ބަސް : " މިދަނީ ގެފުޅު ބަލައިލަން"\n7 މަސް ކުރިން ( ނޮވެމްބަރު 21, 2019 )\nގެފުޅު ބަލައިލަން ދާ ކުއްޖާ\n"މިދަނީ ގެފުޅު ބަލައިލަން ދާން ވެގެން" މިއީ ދިވެހި ފުލުސް އޮފިސަރަކު ކުޑަ ކުއްޖެއް ކައިރީގައި ކޮންތަނަކަށް ތޯ ދަނީ ސުވާލު ކުރުމުން ދިން ޖަވާބެވެ.\nމި ކުޑަކުއްޖާ ސައުދީ އަރަބިއްޔާ އަށް އުމްރާގެ އަޅުކަން އަދާ ކުރުމަށް މިއަދު ފުރަން ގޮސް ހުއްޓައި ފުލުސް މީހާ އަށް މި ޖަވާބު ދީފައި ވާއިރު މި ކުއްޖާގެ ފޮޓޯ މީސް މީޑިއާގައި އަންނަނީ ވަރަށް ހަލުވި ކަމާއި އެކު ދައުރުވަމުންކަން ފާހަގަކޮށްލެވެއެވެ. އަޅުކަމަށް ތައްޔާރުވެ، އިހްރާމް ބަނދެގެން އެ ކުއްޖާ ހުރި ފޮޓޯ ފެންނަ ކޮންމެ މީހެއްގެ ހިތަށްވެސް ފިނިކަމެއް ލިބިގެން ދާނެކަން ޔަގީނެވެ.\nއެ ކުއްޖާގެ ފޮޓޯ އާކާއި ފުުލުހުންނަށް ދިން ޖަވާބު އެމީހުންގެ ރަސްމީ ފޭސްބުކް ޕޭޖުގައި ވަނީ ހިއްސާ ކޮށްފައެވެ. މިއާއި އެކު އެތައް ބައެއްގެ ސަމާލުކަން އެ ކުއްޖާ އަށް މިހާރު ވަނީ ހުއްޓިފައެވެ.\n"ހާދަ ކިއުޓް ކުއްޖެއް. މާޝާﷲ" މީހަކު އެ ކުއްޖާގެ ފޮޓޯ ހިއްސާ ކުރަމުން ލިޔެފައިވެއެވެ. "ލޯބި ކުއްޖެއް. މިފަދަ ދަރިއަކު އަހަންނަށް ދެއްވާތޯ ދުއާ ކުރާނަން" އިތުރު މީހެއް ބުނެފައި ވެއެވެ.\nއުމްރާ ކުރުމަށް ކޮންމެ އަހަރަކުވެސް އެތައް ހާސް ދިވެހިންތަކެއް މައްކާ އަށް ޒިޔާރަތް ކުރެއެވެ. މީގެ ތެރޭގައި ކުޑަކުދިންވެސް ހިމެނޭކަން ފާހަގަކޮށްލެވެއެވެ. މި އަހަރު އުމްރާގެ އަޅުކަން އަދާ ކުރަން ދާ މީހުންނަށް ދިވެހި ފުލުހުން ވަނީ ނިޔާމަ ދަތުރަކަށް އެދޭ ކަމަށް ބުނެފައެވެ.\nމަޝްޢަރު ގްރޫޕާއެކު ރޯދަ މަހު އުމްރާ އަށް، ތަޖުރިބާ ހުރި ޒުވާން ގުރޫޕެއް!\nނޮވެމްބަރު 21, 2019 19:13\nމާޝާ ﷲ... މި ތުއްތު ކުއްޖާއަށް ޢުމްރާގެ އަޅުކަން ފުރިހަމަ ގޮތުގައި އަދާކުރުމުގެ ހެޔޮ ތައުފީޤު ކީރިތިﷲ މިންވަރުކުރައްވާފާނދޭވެ...\nޑިސެމްބަރު 4, 2019 00:44\nނޮވެމްބަރު 21, 2019 19:24\nތި ފޮޓޯ ފެނުމުން ހިތަށް ފިނިކަންލިބޭ\nޑިސެމްބަރު 4, 2019 00:47\nހަމަ އަސްލު ވެސް ތި ފުޓޮ ފެނުމުން ހިތައް ފިނިކަމެއްލިބޭ\nނޮވެމްބަރު 22, 2019 11:17\nމީ ޤުރުއާން ހިތުދަސް ކުއްޖެއްކަމަށް ޙަބަރުލިބޭ. މިދީން ނިކަމެތި ކުރަން އުޅޭވަރަށްކަށް މީދީނަށް ލިބޭނީ ނަސްރު! ބަޔަކުމީހުން ކިތަންމެ ރުޅިއަޔަކަށް ދުނިޔެ ނިމެންދެން މިކަންދާނި ކުރިޔަށް! ހުކުރު ދުވަހުގެ މާތް ދުވަހެއް. މިދުވަހުގެ ބޭނުން ހެޔޮގަތުގައި ހިފަމާތޯއެވެ.\nޑިސެމްބަރު 4, 2019 00:49\nނޮވެމްބަރު 22, 2019 17:25\nނޮވެމްބަރު 30, 2019 10:33\nއިރާދަ ކުރެއްވިޔާ އެ ކުޑަ ދަރިފުޅު މިޤައުމަށް ފައިދާ ކުރަނިވި ކަންކަމާއިގެން މަތީ މަޤާމްތައް އަދާކުރާ ނަމޫނާ މަންޒަރު ފެނިގެންދާނެ. އިންޝާ ﷲ. އެދަރި ފުޅަށާއި އެ ދަރިފުޅުގެ މައިންބަފައިންނަށް އާއިލާއަށް އުފާވެރިކަން ހުރި.\nޑިސެމްބަރު 23, 2019 03:36\nތިޖަވާބުން އަޅުގަނދަށް ދޭހަވަނީ ތިކުއްޖާ އަށް ބެލެނިވެރިޔާ ( ކުއްޖާގެ ވިސްނުން ފޯރާ މިންވަރަށް ޣާތައްވެސް) އުމުރާ ގެ އަޅުކަމާްއި ބެހޭ މަޢްލޫމާތު ކިޔާދީ ފައި ނުވާކަން


އިޒްރޭލުގެ ޕެގަސަސް ސްޕައިވެއާރގެ ސަބަބުން މުޅި ދުނިޔެ ބިރުވެރިކަމެއްގެ ތެރެއަށް | Sandhaanu\nއިޒްރޭލުގެ ޕެގަސަސް ސްޕައިވެއާރގެ ސަބަބުން މުޅި ދުނިޔެ ބިރުވެރިކަމެއްގެ ތެރެއަށް\nއިޒްރޭލުގެ ކުންފުންޏެއް ކަމުގައިވާ އެން.އެސް.އޯގެ ސޮފްޓްވެއާރއެއް ކަމުގައިވާ ޕެގަސަސް ސްޕައިވެއާރ ބޭނުންކޮށްގެން ދުނިޔޭގެ އެކި ކަންކޮޅުތަކުގައި ދިރއުޅެމުންދާ މީހުންގެ ފޯނުތައް ހެކުކޮށްފައިވާކަން ދާދިފަހުން ހާމަވުމާ ގުޅިގެން އިޒްރޭލު ސަރުކާރުން މިދިޔަ ބުރާސްފަތިދުވަހު ވަނީ އެ މައްސަލަ އިތުރަށް ތަހުގީގުކުރުމަށް ނިންމާފައެވެ.\nއިޒްރޭލުގެ ފޮރިން އެފެއާސް އެންޑް ޑިފެންސް ކޮމިޓީން ވަނީ މިކަމާ ގުޅިގެން ކުރަންޖެހޭ ތަހުގީގުތައް ކުރުމަށް ނިންމައި ބުރާސްފަތިދުވަހު އެކަން އިއުލާނުކޮށްފައެވެ. މިކަން ކުރުމަށް ނިންމާފައިވަނީ އެކި ގައުމުތަކުގެ އިސް ވެރިންނާއި، އިދިކޮޅު ޕާރޓީތަކުގެ އިސް މެމްބަރުންނާއި، އެކްޓިވިސްޓުންނާއި، ނޫސްވެރިންގެ ތެރެއިން 50000 މީހުންގެ ނަން ހިމެނޭ ލިސްޓެއް ލީކުވުމާއި ގުޅިގެންނެވެ. މި ލިސްޓުގައި ހިމެނޭމީހުންގެ ފޯނުތައް މި ސޮފްޓްވެއާރ ބޭނުންކޮށްގެން ވަނީ ހެކްކޮށްފައެވެ.\nޕެގަސަސް ބޭނުންކޮށްގެން ހެކްކުރާ މީހާއަށް އަނެކާގެ ފޯނުގައި ހުންނަ ހުރިހާ މައުލޫމާތެއް އެމީހަކަށް ނޭނގި ބޭނުން ކުރެވޭނެއެވެ. އަދި ފޯނުގެ ލޮކޭޝަންއާއި ކެމެރާ އަދި މައިކްރޮފޯންވެސް ބޭނުންކުރެވޭނެއެވެ.\nއެން.އެސް.އޯ ގްރޫޕުން ވަނީ މި ތުހުމަތުތައް ދޮގުކޮށް، ލީކުވެފައިވާ ލިސްޓަކީ އެ ކުންފުނީގެ ޒިންމާގެ ދަށުގައިވާ ބައެއް ނޫންކަމުގައި ބުނެފައެވެ. ކުންފުނީގެ ޗީފް އެގްޒެކްޓިވް، ޝާލެވް ހުލިއޯ މިކަމާގުޅިގެން ދެއްވި ބަސްދީގަތުމެއްގައި މި މައްސަލަ އިތުރަށް ތަހުގީގުކުރުމަށް ނިންމާފައިވާ ނިންމެވުމަށް މަރުހަބާކިޔުއްވައި އެކަން ކުރުމަށް ވަނީ ގޮވާލައްވާފައެވެ. އޭނާ ވިދާޅުވިގޮތުގައި މިއީ އިޒްރޭލުގެ ސައިބާރ އިންޑަސްޓްރީއަށް ހުތުރު ނަމެއް ދިނުމުގެ މަގްސަދުގައި ބަޔަކު މީހުން ރާވައިގެން ކުރި ކަމެކެވެ.\nއެން.އެސް.އޯއިން މައުލޫމާތުދީފައިވާ ގޮތުގައި އިޒްރޭލު ސަރުކާރުގެ ހުއްދައާ އެކު އެ ކުންފުނިން ވަނީ 45 ގައުމަކަށް ޕެގަސަސް ސޮފްޓްވެއާރ ބޭނުންކުރެވޭގޮތަށް ހާދާފައެވެ. އަދި ސަރުކާރުތަކުން ހޯދަން ބޭނުންވާ މީހުންގެ މައުލޫމާތު ހޯދަން ބޭނުންވެއްޖެ ކޮންމެ ގައުމެއްގެ ސަރުކާރަކަށްވެސް އެ ފުރުސަތު ފަހިކޮށްދޭނެކަމަށް އެމީހުން ވަނީ ބުނެފައެވެ.


އެމްޓީސީސީ އަތޮޅު ފެރީ އިން މ.މަޑުއްވަރިން މުދާ ފޮނުވުމާއި ، މ.މަޑުއްވަރިއަށް މުދާ ގެނައުމުގެ އުސޫލު\nމި އިޢުލާންވަނީ 17 މޭ 2020 1458 ގައި ބާތިލް ކުރެވިފައެވެ.\nފެރީގައި ގެންދެވޭނީ އަދި ގެނެވޭނީ ކާޑާއި ، ގޭހާއި ، ކެއިން ބުއިމަށް ބޭނުންވާ އެހެނިހެން ތަކެއްޗާއި ބޭހާއި ، ކުޑަކުދިންނާއި ، އަންހެނުންނަށް ބޭނުންވާ ހާއްސަ ތަކެއްޗެވެ. އެ ނޫން އެއްވެސް އެއްޗެއް ފެރީގައި މަޑުއްވަރީން އެހެން ރަށަކަށް ނުފޮނުވޭނެއެވެ. އަދި އެހެން ރަށަކުން މަޑުއްވަރިއަށްވެސް ނުގެނެވޭނެއެވެ.\nމ.މަޑުއްވަރިން އެހެން ރަށަކަށް މުދާ ފޮނުވުމަށް ގެންނަންވާނީ މުދާ ފޮނުވުމަށް ބޭނުންވާ ފަރާތަކުންނެވެ. އެ ފަރާތް މުދާ ގެންނަ އިރު ހުންނަންވާނީ މާސްކް އަދި އަންގި އަޅައިގެންނެވެ. އަދި އެ މުދަލުގައި އެ މުދާ ލިބޭ ފަރާތުގެ ނަމާއި އެޑްރެސް އަދި ފޯނު ނަންބަރު ޖަހާފައި ހުންނަންވާނެއެވެ. އަދި ހަމައެއާއެކު މުދަލުގެ ވެރި ފަރާތުގެ ނަމާއި އެޑްރެސް އަދި ފޯނު ނަންބަރުވެސް ޖަހާފައި ހުންނަންވާނެއެވެ. މުދާ ގެންނަންވާނީ ފޮށިގަނޑެއް ނަމަ ބަންދުކޮށްގެންނެވެ. ކޮތަޅެއް ނަމަ ރަނގަޅަށް ގޮއްޖަހައި އައްސައިގެންނެވެ. ގޯންޏެއްނަމަ ގޯނީގެ ތުން އައްސައިގެންނެވެ. މުދާ ގެންނަންވާނީ 7:05 އިން 7:15 ދެމެދުގެ ވަގުތެއްގައެވެ. ފެރީ ރަށަށް އައުމުން ޓާސްކްފޯސް ކޮމެޓީގެ ފަރާތުން އެ ދުވަހު ފެރީގެ ކަންކަމުގައި ހަރަކާތްތެރިވާ ފެރީ އޮފިޝަލްއިން އަންގަވާ ގޮތެއްގެ މަތީން މުދާ އަރުވާނީ ފަހަރަކު މީހެކެވެ. މީހުން ތިބެންޖެހޭ ދުރުމިން ޓާސްކްފޯސް ކޮމެޓީ އިން ފާހަގަކޮށްފައި ހުންނާނެއެވެ. އެ ދުރުމިނުގައި މުދާ ހިފައިގެން އައިސް ތިބި ފަރާތްތައް މަޑުކޮށް ފަހަރަކު ފަރާތެއް ފެރީ އަށް އަރައި މ.މަޑުއްވަރީން ފޮނުވާ މުދާ ބެހެއްޓުމަށް ފެރީގައި ހާއްސަކޮށްފައިވާ ބައިގައި މުދާ ބެހެއްޓުމަށްފަހު އެ ބެހެއްޓި މުދަލަށްވާ ނާލު ކޭޝިޔާއި ހަވާލުކޮށް ފެރީން ފައިބާނީއެވެ. އަދި ބޭނުން ކުރި މާސްކް އަދި އަންގި ފަރުދީ ޒިންމާގެ ދަށުން އަންދައި ނައްތާލަންވާނެއެވެ.\nއަތޮޅުގެ ރަށްރަށުން މ.މަޑުއްވަރިއަށް ފެރީން ފޮނުވާ މުދާ ބަލައި އަންނަ ފަރާތުން ހުންނަންވާނީ މާސްކް އަދި އަންގި އަޅައިގެންނެވެ. މުދާ ބަލައި އަންނަ ފަރާތުން ފެރީ އައުމުގެ5މިނެޓް ކުރިން ( 16:05 )ބަނދަރަށް ތައްޔާރުވެ ހާޟިރުވެ ހުންނަންވާނެއެވެ. ފެރީ މ.މަޑުއްވަރި އަށް އައުމުން ފެރީގެ ކަންކަމާއި ހަވާލުވެ ހުރި ޓާސްކްފޯސް ކޮމެޓީގެ އޮފިޝަލް އަންގަވާ ގޮތެއްގެ މަތީން ފަހަރަކު މީހަކު ފެރީ އަށް އަރައި އެ މުދާ ފެރީން ބާލަންވާނެއެވެ. ފެރީން މުދާ ބޭލުމަށްފަހު ގެނަ މުދާ ޓާސްކްފޯސް ފެރީ އޮފިޝަލް އަށް ދައްކަންޖެހޭނެއެވެ. ފެރީ އިން ގެނަ މުދާ ގެނައީ ފޮށިގަނޑެއްގައި/ ކޮތަޅެއްގައި / ގޯންޏެއްގައި ނަމަ ފޮށިގަނޑު ކެނޑުމަށްފަހު ، ކޮތަޅެއްގައި ނަމަ ކޮތަޅުގެ ގޮށް ނައްޓާލައި / ގޯންޏެއްގައި ނަމަ ގޯނީގެ ތުން މޮހާލުމަށްފަހު އެތެރޭގައި ހުރި ތަކެތި ނަގައި އާ ކޮތަޅުތަކަށް އާ ފޮށިގަނޑުތަކަށް އާ ގޯންޏަށް އަޅައި ގެންދެވިދާނެއެވެ. އަދި އެ ތަކެތި ގެނައި ފޮށިގަނޑު/ކޮތަޅު/ގޯނި ފަރުދީ ޒިންމާގެ ދަށުން އެ ގެނައި ފަރާތަކުން ނައްތާލަންވާނެއެވެ. ކާށި ކުރުނބާ ގަބުޅި ފަދަ ތަކެތި އެހެފައި ނުވާނަމަ އެ ތަކެތި ގެންދެވޭނީ ބަނދަރުގައި 24 ގަޑިއިރު ބެހެއްޓުމަށްފަހުގައެވެ. އެހެފައިވާނަމަ ގެއަށް ގެންދެވިދާނެއެވެ. ގެންނަ ތަރުކާރީ އާއި މޭވާ ގެއަށް ގެންދިއުމަށްފަހު ރަނގަޅަށް ދޮންނަންވާނެއެވެ. އަދި ބޭނުންކުރަންވާނީ 24 ގަޑިއިރަށް ފަހުގައެވެ. ފެރީ އިން ގެނައީ ގޭސް ނުވަތަ ޑިސްއިންފެކްޓްކޮށް ގެންދެވޭ މުދަލެއް ނަމަ ޓާސްކްފޯސް ފެރީ އޮފިޝަލް ޑިސްއިންފެކްޓްކުރުމުން ގެއަށް ގެންދެވިދާނެއެވެ. ކާޑުގެ ބާވަތްތައް ( ހަނޑޫ ހަކުރު ފުއް ) ގެއަށް ފެރީން ބާލައި ގޮތަށް ގެންދެވިދާނެއެވެ. މުދާ ގެއަށް ގެންދިޔުމަށްފަހު ބޭނުންކުރި މާސްކް އަދި އަންގި އަންދާ ނައްތާލަންވާނެއެވެ. އަދި ޞިއްޙީމާހިރުން އަތް ދޮވުމަށް ދެއްވާފައިވާ އިރުޝާދުތަކާއި އެއްގޮތަށް އަތް ދޮންނަންވާނެއެވެ.\nއަދި މި ނޫންވެސް ފޮނުވުމަށް ހުއްދަ ކޮށްފައިވާ މުދަލުގެ ނާލާއި މެދުގައި ސުވާލު އުފެދޭ ކަންކަމުގައި ގޮތް ނިންމާނީ ޓާސްކްފޯސް ފެރީ އޮފިޝަލް އާއި ފެރީ ކައްޕި އާއި މަޝްވަރާކުރުމަށްފަހުގައެވެ. އެ މަޝްވަރާ އިން ނިންމާ އަގެއް އެ ފަރާތަކުން ( މުދާ ފޮނުވާ ފަރާތުން ) ކޭޝިޔަރަށް ހަވާލުކުރަންވާނެއެވެ.


COVID-19: Italy Ge Haalathu Noosveriyehge Galamun - Vaguthu\n* މިއީ ސްކައި ނިއުސްގެ ނިއުސް ޓީމުން އިޓަލީގެ ހޮސްޕިޓަލަކަށް ގޮސް އެތަނުގެ ކަންކަން ހުރި ގޮތް ގެނެސްދިނުމުގެ ގޮތުން ކުރި ދަތުރުގައި ފެނުނު މަންޒަރުތައް ނޫސްވެރިޔާ، ސްޓުއަޓް ރެމްސޭ ސިފަކޮށްފައިވާ ގޮތެވެ.*\nޑޮކްޓަރުންނާއި ނަރުހުން މުޅިތާ އެނބުރެނީއެވެ. ބަލި މީހުން ގިނަ ކަމުން ފުރަތަމަ ފަރުވާދޭނީ ކާކަށް ކަމެއް ނޭނގޭ ހާލު އެ މީހުން މަސައްކަތް ކުރަމުން އެދަނީ ވީހާވެސް އަވަހަށް ވީވަރަކުން އެންމެނަށް ފަރުވާ ދެވޭތޯ އެވެ. މެޝިންތަކުން ލައްވާލާ އަޑުތައް މުޅި ތަނުގައި ދަނީ ގުގުމަމުންނެވެ. ތަންމަތި ކުރެވިފައި ތިބި ބަލި މީހުންނަށް ކިރިޔާ ނޭވާއެއްވެސް ލެވެނީ ގުޅާފައިހުރި މެޝިންތަކުގެ އެހީގައެވެ. މެޝިނާ ނުލައި ނޭވާ ނުލެވޭހާ ހާލު ދެރައެވެ.\nބަލާ ބެލުމަށް ފެންނަ މަންޒަރުތަކުން ހީވަނީ މިއީ ހޮސްޕިޓަލެއްގެ އައިސީޔޫ ހެންނެވެ. ނަމަވެސް މިއީ އެމެޖެންސީ ފަރުވާ ދޭ ވޯޑެވެ. މިތަނުގައި މިހާ މީހުން ގިނަވެފައިި މިއޮތީ ކޮރޯނާ ވައިރަސް ޖެހުމުގެ ސަބަބުން އައިސީޔޫގައި ފަރުވާ ދޭން ޖެހޭ މީހުން ގިނަވެ، އެތަނުގައި އެ އެންމެނަށް ފަރުވާ ނުދެވޭނެތީ އެވެ.\nއަހަރެންގެ ވަށައިގެން ފެންނަނީ އެނދުމަތި ކުރެވިފައި ތިބި ގިނަ އަދަދެއްގެ ބަލި މީހުންނެވެ. ބައެއް މީހުން ތިބީ ޓްރޯލީތަކެއްގެ މަތީގައެވެ. ކޮންމެ މީހެއްގެ ބޮލުގައި ދެފުށް ފެންނަ ޕްލާސްޓިކް ބޯޅައެއް އަޅުވާފައި ހުރެއެވެ. އެއީ ފުއްޕާމޭގެ އެއާ ޕްރެޝަރ އެއް ވަރެއްގައި ހިފެހެއްޓުމަށްޓަކައި އަޅުވާފައި އޮތް އެއްޗެކެވެ. މެޝިންތައް ގުޅާފައި އެވަނީ އެމީހުންގެ ދިރި ބޭތިއްބުމަށެވެ.\nމުވައްޒަފުން ބަލި މީހުންނާ ވާހަކަ ދައްކަން މަސައްކަތް ކުރާ މަންޒަރުވެސް ފެނެއެވެ. ނޭވާލާން އުނދަގޫވާ ބައެއް މީހުންނަށް އަޑު ނެރެލެވެނީވެސް ކިރިޔާއެވެ. ވާހަކަ ދެކެވޭ މީހުންނަށް ވާހަކަ ދެކެވުނަސް ހަށިގަނޑަށް ގުޅާފައިވާ މެޝިންތަކުގެ އަޑުތައް ގަދަކަމުން ގިނަ ފަހަރު އެ ބުނަނީ ކީކޭ ކަމެއް ސާފު ނުވެއެވެ.\nއެހާ އަވަހަށް އެހާ ގިނަ މީހުންނަށް އެއް ފަހަރާ ފަރުވާ ދޭން ޖެހިދާނެ ކަމަށް ސިއްހީ ފަރުވާ ދިނުމުގައި ހަރަކާތްތެރިވަމުން އެދާ އެއްވެސް މީހަކު މީގެ ކުރިން ހީވެސް ނުކުރެއެވެ.\nމިއީ އިޓަލީގައި ކޮރޯނާ ވައިރަސްގެ އެންމެ ގިނަ ކޭސްތައް ފެނިފައިވާ ލަމްބާޑީ ޕްރޮވިންސުގެ ބެރްގަމޯގެ މައި ހޮސްޕިޓަލުގެ ހާލަތެވެ. އެ ހޮސްޕިޓަލުގެ ޑޮކްޓަރަކު ސިފަ ކުރީ "ބަލި މީހުންގެ ސުނާމީ" އެއް ހޮސްޕިޓަލަށް އަރާފައިވާ ފަދައިންނެވެ.\nހޮސްޕިޓަލުގެ އެމެޖެންސީ ކެއަރގެ ހެޑް، ޑރ. ރޮބާޓޯ ކޮސެންޓީނީ ބުނީ ތަނުގެ ސްޓާފުންނަށް އެފަދަ ކަމަކާ އަދި ލައިގަނެފައިނުވާ ކަމަށެވެ.\nއަހަރުމެންނަށް މިތަނުގެ ވިޑިއޯއާއި ފޮޓޯ ނަގަން ހުއްދަ ދިނީ މި ވައިރަހުގެ ނުރައްކާ މިންވަރު އެހެން ގައުމުތަކާ ހަމައަށް ފޯރުކޮށްދިނުމަށެވެ. ޚާއްސަކޮށް އިނގިރޭސި ވިލާތަށެވެ. އެއީ ބަލި ޖެހޭ މީހުންގެ އަދަދު އެގައުމުގައި ގިނަވަމުން ދާތީ އެވެ.\nހޮސްޕިޓަލުގެ ތެރެއަށް ވަނުމަށްޓަކައި އަހަރުމެން ލާން ޖެހުނީ މުޅި ހަށިގަނޑު ފޮރުވޭ ކަހަލަ ބޮޑު ސޫޓެކެވެ. ބައެއް ކަހަލަ ފިލްމުތަކުން މިފަދަ ސޫޓުލައިގެން ބަލި މީހުން ގެންގުޅޭ މަންޒަރު ފެނެއެވެ.\nނުރައްކާތެރި ވައިރަހެއްގެ ސަބަބުން އެތައް ސަތޭކަ މީހުން މަރުވާ ސަރަހައްދަކަށް ވަންނަން މިދަނީ އަމިއްލަ ނަފްސަށް ވެދާނެ ގޮތެއް ނޭނގި އެވެ. އެފަދަ ތަނަކަށް ވަނުމަށްޓަކައި ރައްކާތެރިވުމުގެ ގޮތުން އަޅާ ހެދުން އަޅަން ޖެހޭނެ ކަމަށް ބުނި ހިސާބުން ވައިރަހާ އަޅާބަލާއިރު އަމިއްލަ މީހާގެ އެއްވެސް ބާރެއް ނެތް ކަމުގެ އިހުސާސް ކުރެވުނެވެ.\nއަހަންނާއި އަހަރެންގެ ކެމެރާމަން، އަދި ޕްރޮޑިއުސަރު ބިރެއް ނުގަނެވެ. ނަމަވެސް ވަރަށް ހާސް ވިއެވެ. އަހަރެންނާއެކު ހޮސްޕިޓަލަށް ވަތް ކެމެރާމަނަކީ އެފްރިކާގައި އެބޯލާ ފެތުރުނު އިރު އެބަލީގެ ކަވަރެޖުގައި އުޅެނިކޮށް ފަސް ފަހަރެއްގެ މަތިން ބަލި ޖެހި، ބަލިން ފަސޭހަވި މީހެކެވެ.\nރައްކާތެރިވުމަށްޓަކައި ހެދުން އެޅި އިރު، އެކަމުގެ ބިރުވެރިކަން އަދި މިހެން ބުނެލިޔަސް އިހުސާސެއް ނުވެދާނެއެވެ. ހަށިގަނޑުގެ އެއްވެސް ހިސާބެއް ނިވާ ވެފައި ނެތް ނަމަ ވައިރަސްގެ ޝިކާރައަކަށް ވެދާނެ އެވެ. ހިތުގެ ތެޅުން އިންތިހާއަށް އަވަހެވެ. މުޅި މީހާ ޕެނިކް ވެ ވެދާނެ ގޮތަކާ މެދު ވިސްނާ ވިސްނާ ހާސް ވަނީ އެވެ.\nއަހަންނާއި، އަހަރެންގެ ކެމެރާމަނަށް ވަނީ މީގެ ކުރިން އެމެރިކާ ސިފައިންގެ ފަރާތުން، ކެމިކަލް ހަމަލާއެއް ދީފި ނަމަ ކަންތައް ކުރަންވީ ގޮތުގެ ތަމްރީނުތައް ލިބިފައެވެ. ހޮސްޕިޓަލުގެ އޮޑިޓޯރިއަމުގައި ހެދުން އެޅުމަށްފަހު ހޮސްޕިޓަލުގެ އެތެރެއަށް ވަންނަން ހިނގައިގަތުމުން ތަމްރީނުތަކުގައި ހިނގައިދިޔަ ކަންކަން ހަނދާންވެ މުޅި ހަށިގަނޑުން ދާ އޮހޮރެން ފަށައިފިއެވެ.\nހޮސްޕިޓަލުގެ މެނޭޖްމަންޓުން އަހަރެމެން އެތެރެއަށް ވެއްދީ މި ވައިރަހުގެ ނުރައްކާތެރިކަން މުޅި ދުނިޔެއަށް ދެއްކުމަށާއި ބަލިން ރައްކާތެރިވެ ތިބުމަށް ނަސޭހަތްތެރިވެދިނުމަށެވެ.\nހޮސްޕިޓަލުގެ މައި ދޮރާށިން އެތެރެއަށް ވަދެގެން ދިޔަ އިރު މުޅި ހޮސްޕިޓަލުން ފެނިގެންދިޔައީ ހަމަހިމޭން ކަމެވެ. ނަމަވެސް މީގެ ކުރިން ކޮންމެ ދުވަހަކު 13،000 މުވައްޒަފުން އެ ހޮސްޕިޓަލުގައި މަސައްކަތް ކުރަން ނުކުމެއެވެ. އެހާވެސް ބޮޑު ހޮސްޕިޓަލެކެވެ. ކެންޓީނުގައި ކޮފީއެއް ބޯލަންވެސް އޭރު މޭޒެއް ނުލިބޭނެ އެވެ. ނަމަވެސް މިއަދު މުޅިން ފަޅުވެއްޖެ ކަމަށް ހޮސްޕިޓަލިގެ ކޮމިއުނިކޭޝަންސް މެނޭޖަރު ކިޔައިދިނެވެ.\nމިހެން ވާހަކައިގައި ތިއްބާ ގޮސް އެމެޖެންސީ ރޫމަށް ވަދެވިއްޖެ އެވެ. ކޮންމެ ދިމަލަކަށް ބަލާލިޔަސް ފެންނަނީ ބަލި މީހުންނެވެ. ކޮރިޑޯރތަކާއި މީޓިން ރޫމުތަކުގައިވެސް ބަލި މީހުންނެވެ. ކިރިޔާވެސް މީހަކު ބާއްވައިލެވޭ ފަދަ ޖާގައެއް ހުރިއްޔާ އެތަނެއްގައި ބަލިމީހަކަށް ފަރުވާދެމުން ދަނީ އެވެ.\nހިތާހިތާ ސުވާލުކޮށްލެވުނެވެ. މިއީ އަދި އެމެޖެންސީ ރޫމުގެ ހާލަތެވެ. އައިސީޔޫ ކިހާވަރެއް ވާނެބާއެވެ؟\nބައެއް މީހުން އަދިވެސް ބުނަމުން ދަނީ އެއީ އާދައިގެ ރޯގާއެއް ކަމަށެވެ. އެހެން ކަމުން އެ ސުވާލު އަހަރެން ކޮށްލީމެވެ. ސުވާލުގެ ޖަވާބުގައި ޑރ. ކޮންސެންޓިނީ ވިދާޅުވީ މި ބަލީގެ ސަބަބުން ވަރަށް ގަދައަށް ނިއުމޯނީއާ ޖެހޭ ކަމަށެވެ. އަދި އެ ބައްޔަކީ ދުނިޔޭގެ ކޮންމެ ގައުމަކަށްވެސް ކުރިމަތިލާން އުނދަގޫވާނެ ބައްޔެއް ކަމަށްވެސް ވިދާޅުވިއެވެ.\nޑރ. ކިޔައިދިން ގޮތުގައި އެ ހޮސްޕިޓަލުގައި މިވަގުތު ތިބި އެންމެންގެ ހާލުވެސް ސީރިއަސް އެވެ. އަދި އެތަނުން އެކަކުވެސް ބަލިން އެއްކޮށް ފަސޭހަވާނެ ކަމުގެ އެއްވެސް ޔަގީން ކަމެއް ނެތެވެ.\n"އެންމެ އަސަރު ކުރަނީ މަރުވާ މީހުން މަރު މަތީގައި ކުރާ އާދޭހުގެ ސަބަބުން. އާއިލާ މީހަކާ ބައްދަލުކޮށްދޭން އެދި އެ ކުރާ އާދޭހުން. އާއިލާ މީހުންވެސް ތިބީ އައިސޮލޭޝަންގަ. އަދި ބަލި ޖެހިފައިވާ މީހުންނާ ކޮންޓެކްޓު ކުރުވުމުން އަނެއްކާވެސް ފެތުރޭނީ. އަހަރުމެންނަށް ނޭނގޭ ހަދަން ވީ ގޮތެއް. ވަރަށް އަސަރު ގަދަ. ހޮސްޕިޓަލުގެ މުވައްޒަފުން ވަރަށް ހިތްވަރު ގަދަ. އެހެން ނަމަވެސް ނުރޮއެ މަަސައްކަތް ކުރާ ދުވަހެއް ނާދޭ،" އެ ޑރ. ކިޔައިދިނެވެ.\nމިއީ ހޮސްޕިޓަލުގެ އެމެޖެންސީ ރޫމުގެ ހާލަތެވެ. އިޓަލީގެ އުތުރުން އޮންނަ ހިސާބުތަކުގައި ބަލި ޖެހޭ މީހުންގެ އަދަދު އިތުރުވަމުން އަންނަ އިރު އަހަރެން މިވަގުތު މި ހުރި ސިޓީ، ބަރްގަމޯ އަކީ އަހަންނަށް ފެނުނު މި ސަރަހައްދުގެ އެންމެ ރީތި ރަށެވެ. މަދު ދުވަސްކޮޅެއްގެ ތެރޭގައި މި ރަށުގައި ވައިރަސް ފެތުރިލީ ފަރުވާ ކުޑަވުމުންނެވެ.\nމިހާރު މި ރަށުގެ މަގުތަކުން ފެންނަނީ އަމާން ކަމާއި ފަޅު ކަމެވެ. މިރަށުން ވާހަކަ ދެކެވުނު ކޮންމެ މީހަކަށްވެސް އެ ބަލީގައި މަރުވި ކޮންމެވެސް މީހަކު އެނގެއެވެ. އެހާވެސް ގިނަ މީހުން މަރުވެއްޖެ އެވެ. ގިނައިން މަރުވެފައިވަނީ އުމުރުން ދުވަސްވީ މީހުންނެވެ.\nކޮރޯނާ ވައިރަސްއާ ގުޅިގެން މިހާތަނަށް އެންމެ ގިނަ މީހުން މަރުވި ގައުމަކަށް ވެފައިވަނީވެސް އިޓަލީ އެވެ. އެގޮތުން މިއަދުގެ މިހާތަނަށް އެގައުމުން ކޮރޯނާ ވައިރަސް ޖެހިގެން ޖުމްލަ 8،215 މީހުން މަރުވެފައިވާއިރު، އައިސީޔޫގައި ފަރުވާދެމުންދާ ޖުމްލަ 3،612 މީހުން އެބަ ތިއްބެވެ.\nއެގައުުމުން ބައްޔަށް ފައްސިވެފައިވާ 80،589 މީހުންގެ ތެރެއިން 10،361 މީހަކު ވަނީ ބަލިން ފަސޭހަވެފައެވެ.\nމާޗް 27, 2020 22:48\nޔާﷲ. މުޅި ދުނިޔެއަށް ކުރިމަތިވެފައިވާ މި ބޮޑު މުސީބާތުން އެންމެހާ މީސްތަކުން ރައްކާތެރި ކުރައްވާފާނދޭ.\nއޭޕްރީލް 2, 2020 12:57\nވަރައްއަސަރުގަދަ ލިޔުންކޮޅެއް ﷲއިރާދަކުރެއްވިއްޔާ މިފަދަކަންކަމުން އަޅަމެން ސަލާމަތް ކުރައްވާށި\nމާޗް 28, 2020 11:06\nއެހެން ޤއުމް ތަކުގެ ނޫސްވެރިން ލިއުންތައް އަސަރުގަދަވަނީ ހަގީގަތާ އެއްގޮތަށް ލިޔަން މަސައްކަތް ކުރާތީ .\nމިތާ އުޅޭނީ ސަރުކާރަށް ވޢިޖެހޭތޯ.\nމާޗް 28, 2020 17:45\nއެެހެން ގައުމުތަކުގައި މަގު މަތީގެ މީހުންގެ ޑިސިޕްލިން އާއި ދުރު މިން ބެހެއްޓމުގައި އަމަލުކުރަމުންދާ ގޮޔްތައް އަދި ގަވާއިދަށް ނޫޅޭ މީހުންގެ މަންޒަރުތައް ދައްކާ. ރާއްޖޭގެ ނޫސްވެރިން ހަމަ އެކަނި ނިއުސް ކޮންފަރެންސައް ގޮއްސަ ކޯޓުލައިގެން ތިބެ އެހެން މީހުން ކުރާ ކަންތަކުގެ ވާހަކަ ދައްކަނީ. މިއައްވުރެ ރަނގަޅައް މައުލޫމާތު ފޯރު ކޮއްދޭން ޖެހޭ އެބަ\nމާޗް 29, 2020 20:23\nޔާﷲ މިދުނިޔެ ފަސާދަ ކުރާނެ އެއްވެސް ކާފަރެއް މި ވައިރަހުން ސަލާމަތް ނުކުރައްވާންދޭ. އާމީން


Mars gai helicopter dhuhvun NASA in faskohfi\nމާސްގައި ހެލިކޮޕްޓަރު ދުއްވުން ނާސާއިން ފަސްކޮށްފި\nނާސާގެ އިންޖިނުއިޓީ ހެލިކޮޕްޓަރު މާސްގައި: ފުރަތަމަ ދަތުރު އޭޕްރީލް މިހާރު ވަނީ ފަސްކޮށްފައި\nނާސާއިން މާސްއަށް ފޮނުވި ކުޑަކުޑަ ހެލިކޮޕްޓަރު، "އިންޖެނުއިޓީ" އަދި ވެސް އޮތީ، މައި އުޅަނދު "ޕާސިވިއަރެންސް" ގެ ބަނޑުދަށުގަ އެވެ. އެ ހެލިކޮޕްޓަރު އުދުއްސަން މީގެ ކުރިން ހަމަޖައްސާފައި އޮތީ އޭޕްރީލް އަށްވަނަ ދުވަހު އެވެ. އެހެން ނަމަވެސް، ޖެޓް ޕްރޮޕަލްޝަން ލެބޯޓަރީން މިހާރު ބުނަނީ އޭޕްރީލް 11 އިގެ ކުރިން ހެލިކޮޕްޓަރު މާސްގައި އުދުއްސެން ނެތް ކަމަށެވެ.\nދުނިޔެ ފިޔަވައި އިރުގެ ނިޒާމުގައި ހިމެނޭ އެހެން އެއްވެސް ޕްލަނެޓެއްގައި ހެލިކޮޕްޓަރެއް އަދި އުދުއްސާފައި ނުވެ އެވެ. މިއީ މިޒާތަށް ނިޒާމުން ބޭރު ސަރަހައްދެއްގައި ހެލިކޮޕްޓަރެއް އުދުއްސަން އިންސާނުން މަސައްކަތްކުރާ ވެސް ފުރަތަމަ ފަހަރެވެ.\nމާސްއަށް އިންޖިނުއިޓީ ފޮނުވުމުގެ ކުރިން ގިނަ ޓެސްޓްތަކެއް ފުރިހަމަ ކޮށްފައިވެ އެވެ. ދުނިޔޭގެ ވައިގެ ފަށަލާގައި ހެލިކޮޕްޓަރު އުދުހޭ ގޮތަށް މާސްގައި އުދުއްސުން ބޮޑު ތަކުލީފަކަށް ވާނެ އެވެ. ނާސާގެ ސައިންސްވެރިން މިކަން ދަނެ އެވެ.\nއިންޖިނުއިޓީއަށް މާސްގައި ކިތަންމެ ކުޑަ ތަންކޮޅަކަށް އުދުހިފައި ދެވުނު ނަމަވެސް އެވަރުން ފުދޭނެ އެވެ. އަދި އެއީ ބޮޑު ކާމިޔާބީއެކެވެ. ނަސާއިން ކުރިއަށް ރާވާފައި ހުރި ޕްރޮޖެކްޓްތަކުގައި އިންޖިނުއިޓީން ލިބޭ ތަޖުރިބާގެ ބޭނުން ހިފާނެ އެވެ.\nބައިނަލްއަގުވާމީ ޖައްވީ ސްޓޭޝަން ސައިންސް ނާސާ + މާސް\nޖައްވީ ބަނޑަހަގެ ހަނދަށް: ކޮން ވާހަކައެއް!\nނާސާއިން މާސްގެ ވިލާތަކުގެ ފޮޓޯތައް ނަގައިފި\nނާސާގެ ހެލިކޮޕްޓަރު މާސްގައި އުދުހިގެންފި


13 School akun baiverivi lhenverikan dhaskohdhey course ge nimun faahaga kohffi | Thiladhun\n13 ސްކޫލަކުން ބައިވެރިވި ޅެންވެރިކަން ދަސްކޮށްދޭ ކޯހުގެ ނިމުން ފާހަގަ ކޮށްފި\nޔުމްނާ ޢަލީ ސެޕްޓެމްބަރ 16, 2020\nޅެން ހެދުމުގެ އަސާސީ ހުނަރު އުނގައްނައި ދިނުމަށް ކުރިއަށް ގެންދިޔަ "އީއޯޕީ މަލަސް2ގެ" އޮންލައިން ކޯހުގެ ނިންމުމުގެ ރަސްމިއްޔާތު ބާއްވައިފި އެވެ.\nމިކޯހުގައި ހދ. އަތޮޅަށް ނިސްބަތްވާން5ސްކޫލަކުން ބައިވެރި ވެފައިވާއިރު، ނ. އަތޮޅު އަދި ތ. އަތޮޅުން ބައިވެރިވި ސްކޫލްތަކާއި އެކު ޖުމްލަ 13 ސްކޫލަކުން ބައިވެރިވެފައި ވެއެވެ.\nމި ކޯހުގައި ކިޔަވައި ދެއްވީ މަޝްހޫރު ޅެންވެރިޔާ އަދި ކުރީގެ މަޝްހޫރު ޑައިރެކްޓަރ އީސާ ޝަރީފެވެ. އީސައަކީ މިހާރު ވެސް ރާއްޖޭގައި ޅެންވެރިކަން ކުރިއަރުވައި ގިނަބަޔަކަށް ޅެން ހެދުމުގެ ހުނަރު އުނގައްނައި ދިނުމުގައި ވަރަށް ބުރަކޮށް މަސައްކަތް ކުރަމުން އަންނަ ކުޅަދާނަ ޅެންވެރިއެކެވެ.\nއީސަ ކުރިއަށް ގެންދެވި މި ކޯހުގައި 13 ސްކޫލުން 150 އަށް ވުރެ ގިނަ ދަރިވަރުން ބައިވެރި ވެފައިވާއިރު މީގެ އިތުރުން ބައެއް ޕްރިންސިޕަލުންނާއި، މުދައްރިސުންވެސް ބައިވެރިވެފައި ވެއެވެ. އޮންލައިންކޮށް ޒޫމް މެދުވެރިކޮށް ކުރިޔަށް ގެންދެވި މި ކޯސް ކުރިޔަށް ގެންދަވާފައިވަނީ، އެއްވެސް އަގެއްނެތި ހިލޭ ސާބަހަށެވެ.\nސެޕްޓެމްބަރު 15 އިން 22 އަށް ކުރިއަށް ގެންދިޔަ މި ކޯހުގައި ހދ. އަތޮޅުން ބައިވެރިވި5ސްކޫލަކީ ކުޅުދުއްފުށީ ސިޓީގެ ތިން ސްކޫލް ކަމަށްވާ ޖަލާލުއްދީން ސްކޫލާއި، އަފީފުއްދީން ސްކޫލާއި އަދި ހދ. އަތޮޅު ތަޢުލީމީ މަރުކަޒުގެ އިތުރުން ވައިކަރަދޫގައި ހުންނަ ހދ. އަތޮޅު މަދަރުސާއާއި އަދި ނޭކުރެންދޫ ސްކޫލެވެ.\nމި ކޯހުގައި ނ. އަތޮޅުން4ސްކޫލެއް ބައިވެރިވިއެވެ. އެއީ، ނ. އަތޮޅު ވެލިދޫގައި ހުންނަ ތަޢުލީމީ މަރުކަޒް ، ނ. މަގޫދޫ ސްކޫލް، ނ. ޅޮހީ ސްކޫލް އަދި ނ، ފޮއްދޫ ސްކޫލެވެ.\nމި ކޯހުގައި ތ އަތޮޅުން ބައިވެރިވި ސްކޫލްތަކަކީ ތ. ކަނޑޫދޫ ސްކޫލް، ތ. ކިނިބިދޫ ސްކޫލް، ތ. ވޭމަންޑޫ ސްކޫލް އަދި ތ. އަތޮޅު މަދަރުސާ (ގުރައިދޫ) އެވެ.\nމި ކޯސް ނިންމުމުގެ ރަސްމިއްޔާތު ޝަރަފްވެރި ކޮށްދެއްވީ ޤައުމީ އަރުޝީފުގެ ޑިރެކްޓަރ ޖެނެރަލް މުޙައްމަދު ޢާމިރު އަޙްމަދު (ފެރެސް) އެވެ. އެ ރަސްމިއްޔާތުގައި ވާހަކަ ދައްކަވަމުން ޅެމަކީ ބަހާއި އަދަބުގެ އެންމެ އިސްދާރު ކަމަށް އާމިރު ފާހަގަ ކުރެއްވިއެވެ. މި ރަސްމިއްޔާތުގައި ވާހަކަފުޅު ދައްކަވަމުން ޅެންވެރިކަމަކީ ކޮބައިކަމާއި ޅެންވެރިކަމަކީ ކިބުރުވެރިކަމެއް ނޫންކަމަށާއި، އަދި އެއީ ބޮޑާކަމެއް ނޫންކަމަށާއި ޅެންވެރިކަމަކީ، ވިސްނުންތެރިކަމާއެކު ބޭނުންކުރާ ރިވެތި ފަންނުވެރިކަމެއްކަމަށް ޢާމިރު ކިޔައިދެއްވިއެވެ.\nއީސަ ފެއްޓެވި ސިލްސިލާ މިމަސައްކަތުގެ ފުރަތަމަ ކޯސް ބޭއްވިފައި ވަނީ ހދ. އަތޮޅަށް އަމާޒު ކުރަށްވައިގެންނެވެ. ނިމުނު އޯގަސްޓުމަހުގެ 18 އިން 26 ށް "ތިލަމަލަސް" ގެ ނަމުގައި ކުރިއަށް ގެންދިޔަ މި ކޯހުގައި ހދ. އަތޮޅުގެ 10 ސްކޫލަކުން 125 ދަރިވަރުން ބައިވެރިވެ ޅެންވެރިކަމުގެ އަސާސީ ހުނަރުތައް ވަނީ ދަސްކޮށްފައިވެއެވެ.


Dhivehi zuvaanunge hunaruveri app thah\nޔޫތު ޓެކް ފެއާ 2019--\n2 އޯގަސްޓު 20192ކޮމެންޓް\nދިވެހި ޒުވާނުންގެ ހުނަރުވެރި އެޕުތަކާއެކު އުކުޅަސް ކޮންވެންޝަނުގައި ބައިވެރިވުމުގެ ފުރުސަތު ހޯދައިފި\nޔޫތު މިނިސްޓްރީ އާއި ކޮމިއުނިކޭޝަން މިނިސްޓްރީ އަދި އުގެއިލް ފައުންޑޭޝަން ގުޅިގެން ބޭއްވި ޔޫތު ޓެކް ފެއާ 2019 ގެ ހުރިހާ ބައިވެރިންނަށް އުކުޅަހުގައި އޮންނަ ކޮންވެންޝަނުގައި ބައިވެރިވުމުގެ ފުރުސަތު ލިބިއްޖެ އެވެ.\nޒުވާނުންގެ ޓެކްނޮލޮޖީގެ ހުނަރު ދައްކާލުމަށް ބޭއްވި ޔޫތު ޓެކް ފެއާ ނިންމާލާފައި ވަނީ ބުދަ ދުވަހުގެރޭ އެވެ. ސޯޝަލް ސެންޓަރުގައި އޮތް ހަފްލާގައި ވަނީ ހުރިހާ ބައިވެރިންނަށް ހަނދާނީ ލިޔުން ހަވާލުކޮށްފަ އެވެ.\nޔޫތު ޓެކް ފެއާ އަކީ ޓެކްނޮލޮޖީ ދާއިރާ އަށް ޒުވާނުން އަހުލުވެރި ކުރުމާއި އެ ދާއިރާ އިން ހުނަރުވެރި ޒުވާނުން ބިނާ ކުރުމަށް ބޭއްވިގެން ދިޔަ ފެއާ އެކެވެ.\nފެއާގައި ބައިވެރިވި ހުރިހާ ގުރޫޕްތަކަށް ވެސް ވަނީ އުކުޅަހުގަ އޮންނަ ޓެކް ފެއާ އަށް ދިޔުމަށް ފުރުސަތު ލިބިފަ އެވެ.\nރަސްމިއްޔާތުގައި ވާހަކަ ދައްކަމުން ޕްރޮފެސާ އުގެއިލް ވިދާޅުވީ އަމާޒަކީ އެ ފެއާތަކުގެ ބޭރުން ވެސް އަދި އޭގެ ފަހުން ވެސް އެކުދިންގެ ޕްރޮޑަކްޓްތައް ޑެވެލޮޕްވެ، އޭގެން މާލީ މަންފާ ލިބޭނެ ހިސާބަށް ކުރިޔަށް ގެންދިޔުން ކަމަށެވެ.\nއެ ފެއާގައި ޕަބްލިކް ވޯޓިން އޮތް އިރު އާންމުންނަށް އެންމެ ކަމުދިޔަ އެޕްލިކޭޝަނަކީ "ކަސްރަތު" އެޕްލިކޭޝަނެވެ.\nޔޫތު ޓެކް ފެއާގައި ހަތް ގްރޫޕަކުން ބައިވެރިވި އިރު ފެއާ އަށް ޒިޔާރަތް ކުރި ކޮންމެ ބޭފުޅަކަށް ވެސް ޒުވާނުންގެ ހުނަރުވެރިކަން ފެނިގެން ދިޔަ އެވެ.\nޔޫތު ޓެކް ފެއާ ގެ ބައިވެރިން އުފައްދާފައިވާ ޕްރޮޑަކްޓުތައް\nމި އެޕްލިކޭޝަނަކީ ރައްޔިތުންނާއި ކައުންސިލަރުންނާއި ދެމެދު ގުޅުން ބަދަހިވެގެންދާނެ ފަދަ އެޕްލިކޭޝަނެކެވެ. ޕޯލިން އާއި ވޯޓިން ނެގޭ ގޮތަށް އުފައްދާފައިވާ އެ އެޕްލިކޭޝަންގެ އެހީގައި ރައްޔިތުންގެ މައްސަލަތާކައި ކަންބޮޑުވުންތައް ކައުންސިލަރުންނާއި ހިއްސާކޮށް އެކަމަށް މަޝްވަރާ ކުރުމަށް މަގުފަހިވެގެންދާނެ އެވެ. ކައުންސިލަރުން ރަށުގެ ތަރައްގީ އަށް ނުވަތަ އެފަދަ އެހެން ކަމަކަށް ރައްޔިތުންގެ ހިޔާލު ހޯދާ "ހޮޅުއަށީގެ" އެހީގައި ރައްޔިތުންގެ މެދުގައި އެ އެޕުން ވޯޓު ނެގޭނެ އެވެ.\nކަސްރަތު އެޕްލިކޭޝަނަކީ ހުރިހާ އުމުރުފުރައެއްގެ މީހުންނަށް އަމާޒުކޮށްގެން ސިއްހަތަށް ވަރަށް ފައިދާ ކުރާނެ އެޕްލިކޭޝަނެކެވެ. ކުރަން ޖެހޭ ކަސްރަތުތަކާއި އެންމެ އެދެވިގެންވާ ގޮތަށް ކާން ޖެހޭ ކާނާތައް "ކަސްރަތުގައި" ހިމަނައިފައި ވެއެވެ. އެޕްލިކޭޝަން ހުޅުވުމަށް ފަހު ޖިންސާއި އުމުރާއި ބަރުދަނާއި އިސްކޮޅު ފަދަ މައުލޫމާތުތައް ފުރަން ޖެހޭ އިރު އެ މައުލޫމާތުތަކަށް ބިނާކޮށް އެޕް އިން އެމީހެއްގެ ކެއުން ބައްޓަން ކުރާނެ ގޮތް ދައްކައިދޭނެ އެވެ.\nސްޓްރީޓް ލައިޓް އޮޓޮމޭޝަން\n"ސްޓްރީޓް ލައިޓް އޮޓޮމޭޝަން" އަކީ ރޭގަނޑު ހަޔަކުން އަނެއް ދުވަހު ހެނދުނު ހަޔަކަށް ދިއްލާފައި މަގުމަތީގައި ހުނަނ ލައިޓްތަކުން ކަރަންޓު ބޭކާރުނުވާ ގޮތަށް ހަދަން އުފައްދާފައިވާ ހައްލެކެވެ. ރޭގަނޑު 10 އަކުން ހެނދުނު ހަޔަކަށް އެއް ލައިޓުގައި މޯޝަން ސެންސަރެއް ހަރުކުރުމުން އެ ލައިޓުން ކަރަންޓު ބޭކާރުވާ މިންވަރު 50 އިންސައްތަ ކުޑަވެގެން ދާނެ ކަމަށް މި އޮޓޮމޭޝަން އުފެއްދި ފަރާތުން ބުނެފައި ވެއެވެ.\n"ރައްޔިތު" އަކީ ޒުވާނުންނަށް ރާއްޖޭގެ ސިޔާސީ ދާއިރާގެ ހޭލުންތެރިކަން އިތުރަށް ފުޅާ ކުރުމަށް އުފައްދާފައިވާ އެޕްލިކޭޝަނެކެވެ. އުމުރުން 15 އަހަރުން މަތީގެ ކޮންމެ ބޭފުޅަކަށް މި އެޕްލިކޭޝަން ބޭނުން ކުރެވޭނެ އެވެ. "ރައްޔިތު" މެދުވެރިކޮށް ރައްޔިތުންގެ މަޖިލީހުގެ މެމްބަރުންގެ މައުލޫމާތު ތަކާއި ކައުންސިލަރުންގެ މައުލޫމާތު ތަކާއި ކުރަމުންދާ މަސައްކަތްތަކާއި އަދި ކުރަން ވެފައިވާ ވައުދުތަކުގެ މައުލޫމާތުތައް ފެނިގެންދާނެއެވެ. ހަމަ އެހެންމެ ދިވެހިރާއްޖޭގެ ގާނޫނު އަސާސީ ކުރުކޮށް ބަލާލެވޭ ގޮތަށްވެސް މި އެޕްލިކޭޝަނުގައި ހިމަނައިފައި ހުންނާނެއެވެ.\n"ސިއްހަތު" ގެ މައިގަނޑު ބޭނުމަކީ ސިއްހަތާ ގުޅުން ހުންނަ ހިދުމަތްތައް ރައްޔިތުންނާއި ހަމަ އަށް ފޯރުކޮށްދިނުމެވެ. މައިގަނޑު ތިން ބަޔެއް އެޕްލިކޭޝަންގައި ހިމެނޭ އިރު އެ ބައިތަކަކީ ގަޑިން ގަޑިއަށް ބޭސް ކެއުމަށް ހަނދާންކޮށް ދިނުމާއި، އޮންލައިންކޮށް ޑޮކްޓަރުންނަށް އެޕޮއިންޓްމެންޓް ހެދުމާއި ހާޓް ރޭޓް ބެލުމުގެ ފުރުސަތު ލިބިގެންދާނެ އެވެ. ކާން ޖެހޭ ބޭސްތައް އެޕްލިކޭޝަނުގައި ޖަހާލުމުން ބޭސް ކާން ޖެހޭ ވަގުތުގެ 15 މިނިޓުގެ ކުރިންނާއި ބޭސް ކާން ޖެހޭ ވަގުތު ނޮޓިފިކޭޝަނެއް ލިބިގެންދާނެ އެވެ. ބޭނުންވާ ޑޮކްޓަރަކަށް އެޕޮއިންޓްމެންޓް ހަދާލައި ތާރީހާއި އަދި ކިޔު ނަންބަރު ވެސް ފެނިގެންދާނެ އެވެ. އޮންލައިންކޮށް އެޕޮއިންޓްމެންޓްތަކަށް ރުފިޔާ ވެސް ދެއްކޭ ގޮތަށް "ސިއްހަތު" ގައި ވަނީ ހަމަޖެހިފަ އެވެ. ހިތުގެ ވިންދު ބަލާލުމަށް އިތުރު "ޑިވައިސް" އެއް ބޭނުންވާއިރު ޑިވައިސް އާއި އެޕްލިކޭޝަނާއި ގުޅާލުމުން އީސީޖީ އަދި ހާޓް ރޭޓް ވަގުތުން ބަލާލެވޭނެ އެވެ.\nމެންޓަލް ހެލްތް އެޕް\nމެންޓަލް ހެލްތް އެޕްލިކޭޝަނަކީ ނަފްސާނީ މައްސަލަތަކަށް ރައްޔިތުންނަށް އެހީތެރިކަން ފޯރުކޮށްދިނުމަށް އުފައްދާފައިވާ އެޕްލިކޭޝަނެކެވެ. މީގެ އެހީގައި އެފަދަ މައްސަލަތައް ހުންނާ މީހުންނަށް މައްސަލަތައް ސައިކޯތެރަޕިސްޓަކާއި ހިއްސާކޮށް އެމީހުންގެ ފަރާތުން ވަރަށް ބޮޑު އެހީ އެއް ލިބިގެންދާނެ އެވެ. ހަމަ އެހެންމެ ނަފްސާނީ ދުޅަހެޔޮ ކަމާއި ބެހޭ ތަފާތު މައުލޫމާތުތައް ވެސް މެންޓަލް ހެލްތު އެޕް އިން ފެނިގެންދާނެ އެވެ. މި އެޕްލިކޭޝަން ބޭނުން ކުރާ ފަރާތްތަކުގެ މައުލޫމާތު ހިއްސާ ކުރަން ނުޖެހޭ އިރު އެޕްލިކޭޝަނުން ބަރާބަރަށް އެމީހެއްގެ "މެންޓަލް ކޮންޑިޝަން" ބަލަމުން ގެންދާނެ އެވެ.\nމި އެޕްލިކޭޝަންގެ އެހީގައި ރައްޔިތުންނަށް ދަތުރުފަތުރު ކުރުމުގައި ވަރަށް ބޮޑު ފަސޭހަތަކެއް ލިބިގެންދާނެ އެވެ. އެޕްލިކޭޝަން ހުޅުވާލުމަށް ފަހު ދާން ބޭނުންވާ ތަނާއި ވަގުތާއި ޖަހާލުމުން އެ ގަޑިއަށް ހިދުމަތެއް ލިބިގެންދާނެ އެވެ. ކުރިއަށް އޮތް ތަނުގައި މި ފުޅާވެގެންދާ އިރު ގިނަ އުޅަނދުފަހަރުތަކުގެ ހިދުމަތްތައް ރައްޔިތުންނަށް ލިބިގެންދާނެ އެވެ. މި އަހަރު ޖެނުއަރީ މަހު ތައާރަފް ކުރި "އެ އައީ" އިން މިހާރު ޓެކްސީ ގެ ހިދުމަތް ލިބިގެން ދާނެ އެވެ.\nޒުވާނުން ޓެކްނޮލޮޖީ ޔޫތު މިނިސްޓްރީ\nދެންވެސް ބުނޭ ދިވެހިންނެއް ނެތޭ ކަމެއް ކުރަން އިނގޭވަރުގެ. ބޭރު މީހުން ގެނެސް ރައްޔިތުކަން ދީގެން ނުނީ ނުވާނެއޭ.\nތި އެޕްތަކެއް ނުއެއްފެެނެ، ޑައުންލޯޑް ނުކުރެވެ....\nޤާނޫނު ތަސްދީޤު ކުރި ގަލަންކޮޅު ރައީސް ނަޝީދަށް\nއަކްރަމްގެ ރައްދު ސުޖާއަށް: އެއްބަސްވުމުގައި ސިއްރެއް ނެތް!


އިސްލާމީ ޚިލާފަތުގެ ވިލާޔަތުލް ބަރަކާ ގައި ރިޝްވަތު ހިފި ތިންމީހަކު ތަޢުޒީރުކޮށްފި – ۞ Haqqu.info\nޙައްދު ޤާއިމްކުރުން ޚަބަރު އަލްޙިސްބާ ފޮޓޯއިން ޚަބަރު\nއިސްލާމީ ޚިލާފަތުގެ ވިލާޔަތުލް ބަރަކާ ގައި ރިޝްވަތު ހިފި ތިންމީހަކު ތަޢުޒީރުކޮށްފި\n29/05/2015 29/05/2015 ޙައްޤު ނިއުސް ޓީމް\nއަލްޙިސްބާއިން ޙައްދު ތަންފީޛުކުރަނީ\nއިސްލާމީ ޚިލާފަތުގެ ވިލާޔަތުލް ބަރަކާ ގައި ރިޝްވަތު ހިފި ތިންމީހަކު ތަޢުޒީރު ކޮށްފިއެވެ. މި ތިން މީހުން ތަޢުޒީރުކުރީ ޢާންމުން އެއްކުރުމަށްފަހު އެންމެންގެ ކުރިމަތީގައެވެ. އަދި ތަޢުޒީރުކުރުމުގެ ކުރިން އިސްލާމީ ދަޥްލަތުގެ އަލްޙިސްބާ ފަހުލަވާނުންވަނީ ރިޝްވަތު ހިފުމާއި ކެއުމުގެ ނުބައިކަމާއި ބެހޭގޮތުން އެއްވެ ތިބި މީހުންނަށް ނަޞޭޙަތުގެ ބަސްކޮޅެއް ޙިއްޞާކޮށް ބަޔާންނެއްވެސް އިއްވާފައެވެ.\nރިޝްވަތަކީ ﷲ ތަޢާލާ ޙަރާމް ކުރައްވާފައިވާ އެއްޗެކެވެ. ރިޝްވަތު މުޢާމަލާތުގައި ބައިވެރިވާ އެންމެންނަށް ﷲ ލަޢުނަތް ލައްވާފައިވެއެވެ. ރަސޫލާ ; ޙަދީޘް ކުރައްވާފައިވެއެވެ. (لعن الله الراشي والمرتشي والرائش) މާނައަކީ: [ރިޝްވަތުދޭމީހާ، ހިފާމީހާ، އަދި މެދުވެރިއަކަށްވާ މީހާއަށް ﷲ ލަޢުނަތް ލައްވައެވެ.]\nޝައްކެއްވެސް ނެތެވެ! ރިޝްވަތަކީ މުޖުމަޢުގެ ހަލާކެވެ. މުޖުތަމަޢުތައް ފަސާދަވުމުގެ އަޞްލެކެވެ. އެކަމަކީ އެއިގެ ސަބަބުން ނިކަމެތީންގެ ޙައްޤުތައް ގެއްލިގެންދާނޭ ނުބައި ޢަމަލެކެވެ. އަދި އެއީ މީސްތަކުންގެ މުދާ ނުޙައްޤުން ކެއުމެވެ. އިސްލާމީ ޚިލާފަތުން އަންނަނީ ފަސާދައަށް އޮތް ހުރިހާ މަގެއް ބަންދު ކުރަމުންނެވެ. އަދި ޢަދުލާއި އިންޞާފު މީސްތަކުންގެ މެދުގައި ޤާއިމުކޮށް އިސްލާމީ ޝަރީޢަތް ތަންފީޛުކުރަމުންނެވެ.\nޙައްދު ޙުކުމް ތަންފީޒުކުރުން ރިޝްވަަތު އަލްޙިސްބާ ވިލާޔަތުލް ބަރްކާ


SunOnline: BMLGe furathama business center Addoogai hulhuvaifi\nބީއެމްއެލްގެ ފުރަތަމަ ބިޒްނަސް ސެންޓަރު އައްޑޫގައި ހުޅުވައިފި\nމުހައްމަދު އައުޒަމް 12 Feb 2019, 16:32\nއައްޑޫ ބިޒްނަސް ސެންޓަރު އައްޑޫގެ މޭޔަރު ސޯބެ ހުޅުވައި ދެއްވަނީ--- ފޮޓޯ: ބީއެމްއެލް\nގައުމީ ބޭންކް ބޭންކް އޮފް މޯލްޑިވްސް (ބީއެމްއެލް) އިން އައްޑޫގައި ފުރަތަމަ ފަހަރަށް ބިޒްނަސް ސެންޓަރެއް ހުޅުވައިފި އެވެ.\nބީއެމްއެލްގެ އިން ބުނީ މިއީ ކުދި އަދި މެދުފަންތީގެ ވިޔަފާރިތަކަށް އެހީތެރިކަން ފޯރުކޮށްދިނުމުގެ ގޮތުން އެ ބޭންކުން ރާއްޖޭގެ އެކި ސަރަހައްދުގައި ބިޒްނަސް ސެންޓަރުތައް ގާއިމްކުރުމަށް ކުރަމުންގެންދާ މަސައްކަތްތަކުގެ ތެރެއިން ހުޅުވި ސެންޓަރެެއް ކަމަށެވެ.\nބީއެމްއެލް އިން ބުނީ އެ ބިޒްނަސް ސެންޓަރު ހުޅުވުމާ އެކު، ކުދި އަދި މެދު ވިޔަފާރިތަކަށް ގިނަ ހިދުމަތްތަކެއް ފޯރުކޮށްދޭނޭ ކަމަށެވެ. އެގޮތުން އެ ތަނުގައި ތިބޭ ރިލޭޝަންޝިޕް މެނޭޖަރުން ލޯން އެޑްވައިޒަރީ ދިނުމާއި އެޕްލިކޭޝަންތައް ޕޮރޮސެސްކުރުމަށް ފަސޭހަކޮށްދިނުމަށް އެހީތެރިކަން ފޯރުކޮށްދޭނެ ކަމަށެވެ.\nބީއެމްއެލް އިން ބުނީ ކުރިއަށް އޮތް ތަނުގައި އެ ފަދަ ބިޒްނަސް ސެންޓަރުތައް މާލެ އާއި ހުޅުމާލެ އަދި ކުޅުދުއްފުށީގައި ވެސް ގާއިމްކުރުމަށް ހަމަޖެހިފައިވާ ކަމަށެވެ.\nބިޒްނަސް ސެންޓަރެއް ގާއިމުކުރުމުގެ އިތުރުން ބީއެމްއެލް އިން ވަނީ ދާދި ފަހުން ބޭރު ފައިސާ ބަދަލުކުރެވޭ ގޮތަށް ކަރަންސީ އެކްސްޗޭންޖު ކައުންޓަރެއް ގަން އިންޓަނޭޝަނަލް އެއާޕޯޓްގައި ގާއިމްކޮށްފަ އެވެ.\nބީއެމްއެލްގެ ހިދުމަތްތައް ރަނގަޅު ކުރުމަށް ފަހަކަށް އައިސް ވަނީ ވަރަށް ގިނަ ކަންތައްތަކެއް ތައާރްފްކޮށްފަ އެވެ. އޭގެ ތެރޭގައި ސެލްފް ސާވިސް ބޭންކިން ސެންޓަރުތައް ގާއިމްކުރުމާއި، 20 އަތޮޅެއްގައި އޭޖެންޓުން ގާއިމްކުރުން ހިމެނެ އެވެ.\nއުނގޫފާރުގައި ސެލްފް ސާވިސް ބޭންކިން ސެންޓަރެއް\nބީއެމްއެލްއާ ގުޅިގެން މޯލްޑިވް ގޭހުގެ ހާއްސަ ޕްރޮމޯޝަނެއް\nއެކައުންޓުން ކެނޑެނީ ވިޔަފާރިއަށް ލިބެން ޖެހޭ ފައިސާ


27 ނޮވެމްބަރ 2019 - 07:19\nއެކަމަކު ތަޖުރިބާކާރުން ބުނީ ބަދޫރާ ވިހާނީ އަންހެންކުއްޖެއްކަމަށެވެ. ބަދޫރާ ހިނގާ ގޮތާއި، ހުއްޓިހުންނަ ގޮތާއި، އޮށޯވެއޮންނަ ގޮތުން ވެސް ކުއްޖާގެ ޖިންސު އެނގެޔޯލައެވެ. ގެއަށް ގެނައިރު މަސްކާށި ދޫންޏެއްހެން ހުރި ބަދޫރާ ދުވަސްކޮޅަކުން ފުފިއްޖެއެވެ. ހީވަނީ އަތަށް ހެޔޮވަރުގެ ކަރައެއް ހެންނެވެ.\nއެންމެ ފުރަތަަމަ އަހަންނަށް ލިބުނީ އަމީލިޔާއެވެ. އަމީލިޔާއަށް ބަދޫރާ ބަނޑުބޮޑުވީއްސުރެ އަހަރެންގެ މަގުސަދެއް އޮތެވެ. އަމީލިޔާއަކީ ވަރަށް ރީތި ކުއްޖަކަށް ހެދުމެވެ. އުންމީދެއް ވެސް އޮތެވެ. އަމީނާ ކަހަލަ ކުއްޖަކަށް އަމީލިޔާ ހެދުމެވެ. މޮޔަ ހިޔާލެކެވެ. ވަކި މީހަކާ ވައްތަރުކުރަން އެހެން މީހަކަށް ކުރެވޭނެ ކަމެއް ނުވެސް އޮންނާނެއެވެ. އެހެންނަމަވެސް ހިތަށްއެރިއެވެ. އަމީނާޔާ ވައްތަރުކުރާނަމެވެ.\nއާދައިގެ މީހެއް ލައްވާ ބަދޫރާ ވިއްސާކަށް އަހަރެން ބޭނުމެއް ނުވިއެވެ. ބަދޫރާ ވިއްސަން ގެނައީ ގަނޑުވަރު ތެރޭގައި ކުދިން ވިއްސަން އުޅޭ މާމާފުޅެވެ. އެ ހުރިހާ މީހުން ވެސް އަހަންނާ ރައްޓެއްސެވެ. އަހަރެން ބޭނުންވަނީ އަހަރެންގެ ދަރިފުޅަކީ ބޭފުޅަކަށް ނުވިޔަސް ޝާހީކޮށް އެ ދަރިފުޅު ގެންގުޅޭށެވެ. އަމީނާ ވެސް ބޮޑުވީ އެ ގޮތަށް ކަމަށް ވީތީއެވެ. ބަދޫރާ ވިހަންވާއިރަށް ބަދޫރާ ނިދާ އެނދު ވެސް ގަނޑުވަރުތެރޭގައި ހުންނަ ކަހަލަ އެނދަކަށް ބަދަލުކޮށްލީމެވެ. ސަނދުވާ އެލުވައި މަދިރިގެ ދެމީމެވެ.\nބަދޫރާ ވިހެއެވެ. އަމީނާ ކަހަލަ ރީތި ދޮންކުއްޖަކަށް ވާނެކަމަށް ވަރަށް އުންމީދުކޮށްގެން ގޮސް ބަލައިލިއިރު އެ ދަރިފުޅު ކަޅެވެ. ކުރި ހުރިހާ މަސައްކަތެއް ދިޔައީ ފެނަށެެވެ. އެކަމަކު އުންމީދުކަނޑައެއް ނުލަމެވެ. ހިތަށްެއެރިއެވެ. ކާންދޭން އެއްޗެހިން އަމީލިޔާ ދޮންކުރެވިދާނެއެވެ. އެ ދުވަސްވަރަކީ ޑީއައިކޭއަށް ހެލިބޯއޮރެންޖު ޖޫސް ގެނައި ދުވަސްވަރެވެ. އެއީ މާ ފައިދާހުރި އެއްޗެކޭ މީހުން ކިޔެވެ. އަހަރެން ކޭސްކޭހުން ގަނެގެން ގެނެސް ގޭގައި އެތުރީމެވެ. ހުރިހާ އެއްޗެއް ދެނީ އަމީލިޔާއަށެވެ. ޑަކުޓަރު ކައިރިން އަހައިގެން ގަޑިންގަޑިއަށް ބަރާބަރަށް އަމީލިޔާ ނިންދަވަމެވެ. އަހަރެން ތާވަލެއް ގެންގުޅެމެވެ. ނިދަންޖެހޭ ގަޑި ހަމަވާއިރަށް ހޭލައްވައިލަމެވެ. ކާންދޭ ވަގުތު ޖެހޭއިރަށް ކާންދެމެވެ. ބަނޑުހައިވުން މުހިންމެއް ނޫނެވެ. ހުރިހާ ވެސް އެއްޗަކީ ތާވަލެވެ. މަންމަ ގާތުން ބުއްދިނުން ހުއްޓުވީމެވެ. އެއީ އޭރު އަހަންނަށް އެނގިފައި އޮންނަ އެންމެ މޮޅު ގޮތެވެ. ދަރިފުޅަށް ބުއްދިނުމަކީ ކިހާ ފައިދާއެއް ހުންނަ ކަމެއްކަމެއް އެ ދުވަސްވަރަކު ދިވެހިން ނުދަނެއެވެ.\nއަމީލިޔާ ނިދާފައި އޮއްވައި ހޭލައްވާތީ މައިދައިތަ ވަރަށް ހިތްހަަމަނުޖެހެއެވެ. ބަދޫރާ ވެސް ކުދިކިޔައެވެ. އަހަރެން އިވޭކަމަކަށް ނަހަދަމެވެ. ދުވާލުގެ ވަގުތު ވެސް އަމީލިޔާ އޮންނަ އެނދުގައި މަދިރިގެ ޖެހޭނީ ދަމާފައި ބަހައްޓާށެވެ. އަމީލިޔާ ނިންދެވީ އަމީނާ ކުޑައިރު ނިދި ކަހަލަ އެނދެއްގައެވެ. ކުދިން ވިހެއުމުގައި ބަދޫރާއެކޭ މުސަޅެކޭ އެއްގޮތެވެ. ފުލުފުލުގައި ދަރިން ވިހެއެވެ. އެ ހިސާބުން އަހަރެންގެ ހަޔާތުގައި ބަދޫރާ ހަރުލީއެވެ. އެކަމަކު އަހަރެންގެ ރަންދަރިޔަކީ އަމީލިޔާއެވެ.\nއަމީލިޔާ ވަރަށް އަވަހަށް ހެދިބޮޑުވިއެވެ. އަހަރެން ބޭނުންވީ އެންމެ ކަމެކެވެ. އަމީލިޔާ ވީހާ ވެސް ބޮޑަކަށް އަމީނާޔާ ވައްތަރުކުރުމެވެ. އެކަމަކު އެއްވެސް ވަރަކަށް އަމީނާޔަކާ ވައްތަރެއް ނުވިއެވެ. ކިރިޔާ ވެސް ވައްތަރުކުރެވުނީ އަމީލިޔާގެ ނަމެވެ. ދެން އަމީލިޔާ ވައްތަރުވަމުންދިޔައީ ބަދޫރާއާއެވެ. އަމީލިޔާގެ މަންމަޔާއެވެ. އެ ކަމާ އަހަރެން ވަރަށް ކަންބޮޑުވިއެވެ. ކާންދޭ އެއްޗަކުން ނުވަތަ ގެންގުޅޭ ގޮތަކުން އިންސާނަކު އެހެން މީހަކާ ވައްތަރު ނުކުރެވޭނެކަމަކަށް އަހަރެންގެ ހިތެއް ގަބޫލެއް ނުކުރިއެވެ.\nއަމީނާގެ ސިފަ ނުލިބުމުން ދެން ހިތުލީ އަމީނާ ބޮޑުވި ފަދަ މާހައުލެއް އަމީލިޔާއަށް ހޯދައިދޭށެވެ. ވީމާ، ގަނޑުވަރުތެރޭގެ ބޭފުޅުންނަށް ކޮށްދޭ ހުރިހާ ކަމެއް އަމީލިޔާއަށް ކޮށްދޭން އަހަރެން އަތުކުރިއޮޅައިލީމެވެ. އަމީލިޔާ ފުރާވަރަށް އެޅުމުގެ މާ ކުރިން ގަނޑުވަރުތެރޭ ކޮއްތު ކައްކަން އަމީލިޔާއަށް ދަސްކޮށްދިނީމެވެ. އަތްތެރިމަސައްކަތުގެ ހުރިހާ މަސައްކަތެއް ދަސްކޮށްދިނީމެވެ. ބޭފުޅުންނަށް ސުފުރާ ތައްޔާރުކުރާ ގޮތާއި، ތަންމަތިއަޅަންޖެހޭ ގޮތެވެ. ފެންތަށި ގެންނަން ޖެހޭ ގޮތާއި، ކައިބޮއިހަދަންޖެހޭ ގޮތެވެ. އަމީލިޔާގެ އެދުރަކީ އަހަންނެވެ. އަމީލިޔާގެ މަންމައެއް ނޫނެވެ. އިނގެރޭސިބަހާއި، ދިވެހިބަހުގެ ދަރަޖަތަކާއި، ޅެންވެރިކަމާއި، ރޯފިލާ ވަރަށް އަރަބިބަސް ވެސް ދަސްކޮށްދިނީމެވެ. ގޭތެރޭގައި އަންހެންކުދިން ކުރަންޖެހޭ ހުރިހާ މަސައްކަތަކާއި، ފިރިހެންކުދިން ކުރަންޖެހޭ މަސައްކަތް ވެސް އަމީލިޔާއަށް ދަސްކޮށްދިނީމެވެ. ރާނަން ދަސްކޮށްދިނީމެވެ. އުވަގެށުމާއި، ވަޑާމުގެ މަސައްކަތާއި، ފެހުމާއި، ދޮވެ އިސްތިރިކުރުމާއި، ކަރަންޓުގެ މަސައްކަތެވެ. އަހަރެން އެ ފަދަ ކަންކަމަށް ވަރަށް ފަރިތައެވެ. އަހަރެން ކުޑައިރު އެ ކަންކަން ވަނީ އަހަރެންގެ ލޯކުރިމަތީގައި ހިނގާފައެވެ. އަމީލިޔާގެ ހެދުން ފަހަނީ ގަނޑުވަރުތެރޭ ބޭފުޅުންނަށް ހެދުން ފަހައިދޭ އަނބުގަސްދޮށުގޭ ދޮންދީދިއެވެ. އެ ކަންކަން އެހެން ހިނގަނީ ކީއްވެގެންކަމެއް އެކަކަށް ވެސް ނޭނގޭނެއެވެ. އަމީލިޔާއަކަށް ވެސް ނޭނގޭނެއެވެ.\nއަމީލިޔާއަށް ދަސްކޮށްދިން ހުރިހާ ކަމަކީ، ބޭފުޅުންނަށް ކުރަންޖެހޭ ކަންކަމެއް ނޫނެވެ. އެކަމަކު، ކުރަންޖެހިދާނެކަމަށް ބަލައިފައި ބޭފުޅުންނަށް ދަސްކޮށްދޭ ކަންކަމެެވެ. ކުރިމަތިލާ ކޮންމެ ކަމެއް ކުރެވޭ ވަރަށް ބޭފުޅުން ތިބޭނީ ތައްޔާރުކޮށްފައެވެ. އަމީލިޔާއަކީ ޝާހީ ކުއްޖެއް ނޫނެވެ. އަމީނާޔާ ވައްތަރެއް ވެސް ނުކުރެވުނެވެ. އެހެންނަމަވެސް އަމީލިޔާ ހީނލަނީ އަމީނާ ހިނިތުންވާ ގޮތަށެވެ. އަމީލިޔާގެ އުޅުމާއި ހަރާކާތް އަމީނާޔާ ވަރަށް ވައްތަރު ކުރެވުނެވެ. ވާހަކަދައްކާއިރު މޫނަށް ޖައްސާލާ ވައްތަރާއި، ބޭނުންކުރާ ލަފުޒުތަކާއި، ހިނިއަންނަ ކަންތައްތަކާއި، ދެރަވާ ސަބަބުތައް ވެސް މެއެވެ. އެހެން ގޮތަކަށް ބުނާ ނަމަ، އަމީނާ މުސްކުޅިވެގެން ދިޔައިރު ވެސް އަހަރެންގެ ލޯކުރިމަތީގައި ޒުވާން އަމީނާ ހުއްޓެވެ. އަހަރެން މުސްކުޅި އުމުރުގައި ބަލި އެނދުގައި އޮށޯތްއިރު ވެސް އަމީނާ އަހަރެންގެ ކުރިމަތީގައި، އަހަރެންގެ ގާތުގައި ހުއްޓެވެ. އަމީލިޔާ އަތުގައި އަތްލާ ކޮންމެ ފަހަރަކު އަމީނާ ހަނދާންވެއެވެ. އަހަންނަށް ނުލިބުނު ލޯބިމަތިން ހަނދާންވެއެވެ.\nއަހަރެން އެންމެ ބޭނުންވި މަގުސަދު ހާސިލެއް ނުވިއެވެ. އަހަރެން ބޭނުންވީ އަމީނާ ކަހަލަ ދަރިޔަކު ބޮޑުކޮށްގެން އަމީނާ ކުރިމައްޗަށް ހުއްޓިފައި އަމީނާއަށް ދައްކާލާށެވެ. އަދި ބުނާށެވެ. މީ އަހަރެންގެ ދަރިފުޅެވެ. ކޮބާ، ވައްތަރު ހެއްޔެވެ؟ އަހަރެންގެ ދަރިފުޅު މިހިރީ އަހަރެންގެ ހިތުގައިވާ ގޮތަށެވެ. އެ އުންމީދު އަހަންނަކަށް ފުރިހަމައެއް ނުވިއެވެ. އަމީނާއަށް އަމީލިޔާ ދައްކައިނުލެވުނީ އެހެންވެއެވެ. ނަސީބަކުން އަމީލިޔާ ވަރަށް ގަޔާވާ ސިފަތަކެއް ހުންނަ މީހަކަށް އަމީނާ ވިއެވެ.\nއަހަރެން އަދިވެސް އަމީނާ ދެކެ ލޯބިވެއެވެ. އެކަމަކު އަހަރުމެންގެ އެކަކުއަނެކަކަށް މިހާރު އެ ލޯބި ފާޅުކުރާކަށް ނުކެރޭނެއެވެ. އަހަރެން ކިތަންމެ ކައިވެންޏެއް ކޮށްފީމެވެ. އަމީނާ ވެސް ތިން މީހުނާ ކައިވެނިކޮށްފިއެވެ. ދަރިން ލިބިއްޖެއެވެ. އެހެނަސް ލޯބިވަންޏާ ލޯބިވާ ވާހަކަ ބުނުމަކީ ކުށެއް ހެއްޔެވެ؟ ކޮންމެ މީހަކަށް ކައިވެނިކުރެވޭނީ އެ މީހާ އެންމެ ލޯބިވާ މީހަކާ ނޫނެވެ. ތަގުދީރު ނިޔާކުރި ގޮތުން ލޯބިނުވާ މީހެއްދެކެ ލޯބިވާކަމަށް ހެދިގެން ވެސް އުޅެންޖެހިދާނެއެވެ. އެކަމަކު ކޮންމެ މީހެއްގެ ހިތުގެ ބިންގަރާހުގައި ވެސް ހާއްސަ މީހެއްގެ ނަން ރައްކާކުރެވިފައި އޮންނާނެއެވެ. ފަހުން އޭނަޔާ ބައްދަލު ވެސް ވެދާނެއެވެ. ހިތަށް ތަދުކުރަމުން ހިތުގައި ވަކިއަޅަމުން އެންމެ ލޯބިވި މީހާ ކުރިމަތިން ހުރަސް ވެސް ކުރާނެއެވެ. ޖެހޭނީ ނުފެންނަކަމަށް ހަދައިގެން އުޅޭށެވެ.\nފަހުން ވެސް އަހަރެން ހިތަށްއެރިއެވެ. އަމީލިޔާ ގޮވައިގެން އަމީނާ ކުރިމައްޗަށް ދެވުނު ނަމައެވެ. ނުވަތަ އިއްތިފާގުން ވެސް ދިމާވި ނަމައެވެ. އެކަމަކު އުމުރުގެ ފަހަތުކޮޅަށް އައިއިރު އަހަރެން ހުރީ އެ ފަދަ ކަންކަން ކުރެވޭ ކަހަލަ ހާލަތެއްގައެއް ނޫނެވެ. އަހަންނަކީ ދީނުގެ ރުކުންތަކަށް ހާއްސަ ސަމާލުކަމެއް ދިން މީހެކެވެ. ފައިކުރި ދިގެއް ނުކުރަމެވެ. ތުނބުޅި ހުންނާނެއެވެ. ވީމައި، ޒުވާންއިރު އުޅުނު ގޮތަށް ފަހުން އުޅެން އުނދަގޫ ވެސް ވީއެވެ. އަހަރެން ފެނުމުން އަމީނާއަށް އަހަރެން ނޭނގިދާނެކަމުގެ ބިރު ވެސް އޮތީއެވެ. ރުޅިއައިސްގެން އަމީނާއަށް ބުނެވޭ އެއްޗަކުން އަހަރެން ލަދުގަންނަންޖެހިދާނެހެން ހީވީއެވެ. ހަމަ އެހެންމެ ފަހަކަށް އައިސް އަހަރެންނަށް އެންމެ އިސްކަމެއް ދެވުނީ އިސްލާމްދީނުގެ އިލްމު އުނގެނޭށެވެ. ޤުރުއާން ހިތުދަސްކުރާށެވެ. ދީނީ ޝިއާރުތަކަށް އަހުލުވެރިވާށެވެ.\nއަހަރެންގެ އަނބިމީހާ ދެކެ އަހަރެން ލޯބިވެއެވެ. އޭނައަށް ބޭވަފާތެރިވުމަކީ އަހަރެން ކުރާނެކަމެއް ނޫނެވެ. އެކަމަކު ހިތުގައި ކުރެހިފައިވާ އަމީނާގެ ލޯބީގެ ތަސްވީރު ދުވަހަކު ވެސް ފަނޑުވެގެނެއް ނުދާނެއެވެ. އަމީނާގެ ހަނދާންތައް، އިއްޔެ ވީ ކަމެއްހެން އަދިވެސް އަހަރެން ހަނދާން އެބަހުއްޓެވެ. ހަނދާންތަކާ ދުރަށްދާން މަސައްކަތްކުރި ވަރަކަށް ހަނދާންތަކުން ފެޅީ އިތުރު ކުރިތަކެވެ. އެ ކަމުގައި އަހަރެން ކުށްވެރިނުކުރާށެވެ. ހިތުގެ މައްޗަށް ބާރުފޯރުވެނީ ކާކަށް ހެއްޔެވެ؟\nއަމީލިޔާ ކުޑައިރު އުނގުގައި ބައިންދައިގެން އަހަރެން އެ ރީތި މޫނަށް ބަލަން އިންނަމެވެ. އަމީލިޔާ ހިނިތުންވެލައިގެން އޭނަގެ ބޮޑު ދެލޮލުން އަހަންނަށް ބަލާނެއެވެ. އޭނަ ހީކުރާނެއެވެ. ބައްޕަ އެ ބަލަނީ ދަރިފުޅު ދެކެ ލޯބިންނެވެ. އާނއެކެވެ. އަމީލިޔާ ދެކެ އަހަރެން އިންތިހާއަށް ލޯބިވެއެވެ. އެކަމަކު އެ މޫނުން އަހަންނަށް ފެންނަނީ އަހަރެންގެ ފޮނި މާޒީއެވެ. އަމީލިޔާ ކުޅެން އިންނައިރު ވެސް އަހަރެން ބަލަން އިންނަމެވެ. ލޯތްބާއި އިހުތިރާމާ އެކުގައެވެ. އެހެން މީހުން ވެސް ހިތަށްއަރާނެއެވެ. އަމީލިޔާ ދެކެ އަހަރެން އެހާ ލޯބިވަނީ ދަރިޔަކަށް ޓަކައި އަހަރެން ކުރި އިންތިޒާރުގެ ދިގުކަމުންނެވެ. ފަހަރެއްގައި އެއީ އެއް ސަބަބުކަމުގައި ވެދާނެއެވެ.\nއަހަރެންގެ އުމުރުން މިހާރު ހަތްދިޔަ އަހަރު ވެއްޖެއެވެ. އަމީނާ އަދިވެސް ދުނިޔޭގައި އެބަހުއްޓެވެ. ހަމައެކަނި ތަފާތަކީ މިހާރު ކުޑަމަނިކު ނިޔާވެފައިވުމާއެކު އެއްވެސް އިންސާނަކަށް، އަހަންނާއި އަމީނާގެ ލޯބި ނޭނގޭނެކަމެވެ. ގޭގެ އެނދުގައި އަހަރެން އޮށޯވެގެން އޮތްއިރު ކުރިމަތީގައި އަމީލިޔާ އިނެވެ. އެ ކޮޓަރީގައި ބޮކިފައްޗެއް އޮތެވެ. އެކި ބޮކި އެކި ކުލައިގައި ދިއްލެމުން ދިޔައެވެ. ބައެއް ބޮކި އަނދާފައި ވެސް ހުއްޓެވެ. އަހަރެން އެ ދިމާއަށް ބަލައިލީމެވެ. ހިތަށްއެރިއެވެ. ހަޔާތަކީ ވެސް އެ ކަހަލަ އެއްޗެކެވެ. ބައެއް އުފާތައް ހާސިލުވާނެއެވެ. އަނެއްބައި އުފާތަކުގެ ކުލަ ފަނޑުވާނެއެވެ. ބައެއް އުފަލަކީ ލިބޭނެ އެއްޗެއް ނޫނެވެ. އަނދާފައިވާ ބޮތްކެއް ފަދައިން އެ ފަދަ އުފާތަކުގެ އަލި ދުރަކަށް ނުފެންނާނެއެވެ. އަހަރެން ބޮކިފައްޗަށް ބަލަންއޮއްވައި ހުރިހާ ބޮކިތައް އެއްފަހަރާ ވަރަށް ގަދަ އައްޔަކުން ދިއްލުނެވެ. އެއަށް ފަހު ބޮކިފަތި އެއްކޮށް އަނދައި، ލޯމައްޗަށް އަނދިރީވީއެވެ.\nބިންމާ އިބްރާހީމް ވަހީދު ދިގު ވާހަކަ ވާހަކަ: ބޮކިފަތި\nމިހާ މޮޔަ ފިރިހެނުން އުޅޭތަ.. ބިންމާ ދޯ.\nމި ވާހަކަ ކިޔާލީމަ މި އިނގުނީ، އުމުރުގެ މިހާ ހިސާބަށް އައިއިރުގައި އަދި އެއްވެސް މީހެއްދެކެ އިޝްޤީ ލޯބިނުވެވޭކަން.\nއަހަންނަށްވެސް އެކުއްޖާގެ މަތިން ހަދާން ނައްތާނުލެވުނު.ގުރޭ ދެކެ އަދިވެސް ވަރަށް ލޯބިވޭ. އުއްމީދުކުރަން ކޮންމެވެސް ދުވަހަކުން ލިބޭނެކަމަށް\nއަހަރެން އެ ކުއްޖާމަތިން އަދިވެސް ވަރަށް ހަނދާންވޭ. ވަރަށް ދުވަސް ވެއްޖެ. އުޅެ އުޅެވެސް ހަނދާނަކުން ނުފިލި. ހަނދާން ނައްތާލަން އުޅޭވަރަކަށް ބޮޑަށް ހަނދާންވަނީ . އޭނަގެ ވައިފް ވެސް ހާދަ ރުޅިއެއް އާދެއޭ އަހަރެން ދެކެ. އޭނަ އަހަރެންނަށް ވަރަށް ޝައްކުކުރޭ. އުމުރު މިއޮށްދަނީ އޭނަ އަށްޓަކައި. ދުރުގަ އަދިވެސް ބަލަން. ފެންނަ ކޮންނެ ފަހަރަކު ހީވަނީ އަހަރެންގެ ހިތް ނިކުމެދާނެހެން. އަހަރެންގެ އުމުރު މިގޮތައް ދުއްވާލަންވީތަ؟\nމި ވާހަކަ ކިޔާލީމަ ހަމަ އޭނަ މަތިން ހަނދާންވަނީ . ހާދަ ދުވަހެކޭ އެކަމަކުވެސް ހަނދާން ނައްތާ ނުލެވުނު\nބޮކިފަތި ނަމުގައި އެހެން ވާހަކަ އެއްވެސް ގެނެސްދިން ހަނދާނެއް ވޭ! މި ވާހަކަ އެހެން ނަމަވެސް ތަފާތުވެފައި ވަރަށް ތީރި! ޝުކުރިއްޔާ ބިންމާބެ!\nވަރަށް ގިނަ މީހުންގެ ޙަޔާތާ ގުޅޭފަދަ ރީތި ވާހަކައެއް. ޢެކަ މު އެ މީހަކާ ދަރިން ވައްތަރު ކުރަން އުޅުން މޮޔަ ކަ މެއް ހެން ހީވަނީ\nހާދަ އިނދެ ވަރިކުރުން ގިނަ އޭ ދޯ. އަމީލިޔާ ވެސް ހަތަރު ވަނަ ފަހަރައްށޯ މި ކައިވެނި ކުރަނީ!! ޕިސްޕިސް!!\nއެޒަމާނުގެ ގޮތް އެއީ 14 ކައިވެނި ..22 ކައިވެނި ކޮށްފަ އެބަހުރި މީހުން..އެންމެ މަދުން ވެސް5ވަރަކަށް ކައިވެނި ކޮށްލާކަމަށް ވަނީ..\nއަބަދުވެސް ހަނދާން ވާނެ. އަބަދު ފެނޭ. ވަރަށް ދުރުގައި އެކަމަކު ހިތާ އުންމެ ކައިރީގައި.\nއަހަރެންވެސް ... ވަރަށް އުންމީދު ކުރިން އޭނަ އަންނާނެކަމަށް . ދުރުގަ އެހެނަަސް ވަރަށް ގާތުގަ


02 hours 32 mins agoޕުޓިން އިސްތިއުފާ ދިނުމަށް ގޮވާލައި ގިނަ ބައަކު މުޒާހަރާކޮށްފި02 hours 37 mins agoއުތުރު ކޮރެއާގެ ރައީސް އުޅެނީ ދުނިޔެ ނިންމައި ޤިޔާމަތްކުރަން: ރޮޑްރިގޯ ސެވިއްޔާ ހައިރާން ކޮށްލުމަށްފަހު ލެސްޓަރ ކުއާޓަރ އަށް\nއާރޓިކަލްކިޔުމަށް ހޭދަވާނެކަމަށް ބެލެވެނީ :2މިނެޓް, 8 ސިކުންތު ޔޫއެފަރ ޗެމްޕިއަންސް ލީގުގެ ދެ ވަނަ ބުރުގެ ދެ ވަނަ ލެގުގައި ރޭ ސެވިއްޔާ އަތުން މޮޅުވެ ލެސްޓަރ ސިޓީ ޗެމްޕިއަންސް ލީގުގެ ކުއާޓަރ ފައިނަލަށް ދަތުރު ކޮށްފިއެވެ.\nލެސްޓަރގެ އަމިއްލަ ދަނޑުގައި ކުޅުނު މި މެޗުގައި އެޓީމުގެ ފަރާތުން ރަނގަޅު ކުޅުމެއް ފެނިގެން ގޮސްފައިވާއިރު މެޗުގެ ފުރަތަމަ ލަނޑު ޖަހާ ލީޑުނެގީވެސް ލެސްޓަރ އިންނެވެ. މެޗުގެ 27 ވަނަ މިނިޓްގައި ލެސްޓަރއަށް ލީޑުނަގައިދިނީ ޓީމުގެ ކެޕްޓަން ވެސްމޯގަން އެވެ. މި ލަނޑާ އެކު މޯގަން ވަނީ ތާރީހުގެ ތެރެއިން ޖާގަ ހޯދައިފަ އެވެ. އޭނާ އަކީ ޗެމްޕިއަންސް ލީގުގައި ލަނޑު ޖެހި ޖެމެއިކާ އަށް ނިސްބަތްވާ ފުރަތަމަ ކުޅުންތެރިޔާ އެވެ.


އަޅުގަނޑު ބަންދުން ދޫކޮށް ދެއްވާ\nފެބްރުއަރީ 1 ގެ ސުޕްރީމް ކޯޓުގެ އަމުރުން ސަރުކާރަށް އެރި ގުޑުން ކުޑަކޮށް، ރައީސް އަބްދުﷲ ޔާމީންގެ ވެރިކަން ދިފާއުކުރުމުގެ އެންމެ ބޮޑު ރޯލެއް ކުޅުނީ ފުލުހުންނާއި ސިފައިންނާއި ޕްރޮސެކިއުޓަ ޖެނެރަލް އަދި ރާއްޖޭގެ ކޯޓުތަކުންނެވެ.\nއެންމެ މަތީ ކޯޓުގެ އަމުރަށް ތަބާއަވުމުގެ ބަދަލުގައި، ކުއްލި ނުރައްކަލުގެ ހާލަތު އިއުލާންކޮށް، މައުމޫން ފަދަ ބޭފުޅުން ހައްޔަރުކުރި އެވެ. އަ އެކި ތުހުމަތުތަކުގެ ޝަރީއަތްތައް ފެށި އެވެ. އެގޮތުން މައުމޫންގެ އިތުރުން އުއްތަމަފަނޑިޔާރު އަބްދުﷲ ސައީދާއި ސުޕްރީމް ކޯޓުގެ ފަނޑިޔާރު އަލީ ހަމީދުގެ މައްސަލައިގެ އަޑުއެހުން ވެސް އޮތީ އެކުއެކީގަ އެވެ.\nއޭރުގެ ރައީސް އަބްދުﷲ ޔާމީން ތުހުމަތުކުރައްވާ ގޮތުގައި ހުކުމްތަކުގައި ތިއްބެވި ސިޔާސީ ހުރިހާ ބޭފުޅުން ދޫކުރަން ސުޕްރީމް ކޯޓުން ހުކުމް ނެރުނީ މައުމޫންގެ އަތެއް އޮވެގެންނެވެ.\n"އެންމެ ފުރަތަމަ ކަމަކަށް އަޅުގަނޑު އެދެނީ އަޅުގަނޑު ބަންދުން ދޫކޮށް ދެއްވުމަށް. އެއީ އަޅުގަނޑަކީ ބަންދުގައި ހުންނަންޖެހޭ މީހެއް ކަމަކަށް އަޅުގަނޑު ގަބޫލެއް ނުކުރަން. އެކަމަކު އެކަން ކޮށްދެވެން ނެތިއްޔާ އެންމެ ކުޑަމިނުން ގޭ ބަންދަށް ބަދަލުކޮށް ދެއްވާ."\n10 އެޕްރީލް 2018 19:38\nމަށަކީ ދުވަހަކުވެސް މައުމޫނަށް ތާއީދު ކުރި މީހެއް ނޫން އަދި ކުރާނެވެސް މީހެއް ނޫން. އެކަމަކު އޭނާ އަށް މިހާރު ތިޔަ ޖައްސާ ހާލާ މެދު އެކަން ކުރަމުންދާ އެންމެންދެކެ އިންތިހާއަށް ފޫހިވެ ރުޅި އެބައާދޭ. ރާއީސް ޔާމީނަށް ވޯޓު ލާނަމޭ ހިތުގަ އޮތް. އެކަމަކު އޭނާގެ ގޮތް ދޫނުކުރުމާ ރަހުމް ކުޑަކަން ފެނިފަ ދެން ހަމަ ހިލާ މަށެއްވެސް އަދި މަގޭ ޢައިލާ މީހަކުވެސް ވޯޓެއް ނުދޭނެ. މައުމޫން ކުށެއް ކުރިނަމަ އޭނާ އެހާލުގައި ނުބައިންދާވެސް އަދަބު ދެވުނީސް. މިއީ ލާއިންސާނީ ކަމުގެ އިންތިހާ.\nމޫދަށް އެރުނީ އެކުގައި، ދެ ރަހުމަތްތެރިން އޮޔާ ދަމައިގަތީ ކުއްލިއަކަށް\nތާރީޚީ އޮޕަރޭޝަނެއް، ޑރ. ޝިފާނަށް ތައުރީފް


ކަމެއް ޙާޞިލުކުރެވުނީ ތިމާގެ މޮޅުކަމުން ކަމަށް ޤަބޫލުކުރުމަކީ ސުވަރުގެ ނުވަދެވިދާނެ ސަބަބެއް! – ދިވެހި ނޫސް\nHome ⁄ ދީން ⁄ ކަމެއް ޙާޞިލުކުރެވުނީ ތިމާގެ މޮޅުކަމުން ކަމަށް ޤަބޫލުކުރުމަކީ ސުވަރުގެ ނުވަދެވިދާނެ ސަބަބެއް!\nކަމެއް ޙާޞިލުކުރެވުނީ ތިމާގެ މޮޅުކަމުން ކަމަށް ޤަބޫލުކުރުމަކީ ސުވަރުގެ ނުވަދެވިދާނެ ސަބަބެއް!\nHassan Mohamed9months ago0Comment ދީން\nތިމާ އެންމެ ބޭނުންވި އަނބިމީހާ ނުވަތަ ފިރިމީހާ ލިބުމުން އެއީ ތިބާގެ ފައިސާވެރިކަމާ ޤަދަރުވެރިކަމުން ނުވަތަ ތިބާގެ ރީތިކަމުން މެދުވެރިވި ކަމެއް ކަމަށް ހީވެސް ނުކުރާށެވެ! އަދި ކިޔެވުމަށް މޮޅުވުމާއި ތަނަވަސްކަމާއި ރަނގަޅު މަޤާމާއި ޤަދަރު ލިބުމުން ވެސް އެއީ ތިބާގެ މޮޅުކަމާއި ކުޅަދާނަކަމުން ހޯދުނު ކަންކަން ކަމަށް ނުދެކޭށެވެ!\nދުނިޔޭގެ އެންމެ ރީތި މީހުންނަށާއި އެންމެ ބޮޑެތި މުއްސަނދިންނަށް އެމީހުން ބޭނުންވާ ކަންކަން ޙާޞިލުނުކުރެވިގެން އެއުޅެނީ ކީއްވެގެން ހެއްޔެވެ؟ އެންމެ ބާރާއި ނުފޫޒުގަދަ މީހުންނަށް، ޤައުމުތަކުގެ ވެރިންނަށް އެމީހުން ޙާޞިލުކުރަން ބޭނުންވާ ކަންކަން ޙާޞިލު ނުކުރެވިގެން އެއުޅެނީ ކީއްވެގެން ހެއްޔެވެ؟\nމިކަންކަމުން އެނގެނީ އަހަރެމެން އެއްވެސް މީހެއްގެ އަތުގައި ހަމަ އެއްވެސް ބާރެއް ނެތް ކަމެވެ. އަދި އެއްވެސް މޮޅުކަމެއްވެސް ނެތްކަމެވެ. އަތުގައި ކިތަންމެ ބައިވަރު ވަސީލަތްތައް ހުރި ނަމަވެސް ޙާޞިލުކުރެވޭނީ ހަމަ ﷲ ތަޢާލާ މިންވަރު ކުރެއްވެވި ކަމެއް ކަމެވެ.\nތިމާގެ މަސައްކަތުން ނަމަވެސް ކަމެއް ޙާޞިލުކުރެވިއްޖެ ނަމަ އެއީ ތިމާގެ މޮޅުކަމުން ހޯދުނު ކަމެއް ކަމަށް ބަލައިފިނަމަ އެއީ ކުރެވޭ ވަރަށް ނުބައި އަމަލެކެވެ. އެއީ މުސްލިމުން ކޮށްގެންވާނެ ކަމެއް ނޫނެވެ. ކުރަން މަސައްކަތްކުރާ ކަމެއް ކާމިޔާބު ވެއްޖެ ނަމަ ﷲ ތަޢާލާއަށް ޝުކުރުއަދާކުރަން ޖެހޭކަން އެއީ މިބުނި ބަހުގެ ދަލީލެވެ.\nއަދި ކީއްހެއްޔެވެ؟ ލިބުނު ކާމިޔާބީއަށްޓަކައި ﷲ ތަޢާލާއަށް ޝުކުރުވެރިނުވާނަމަ އެކަމުން އަންގައިދެނީ އެމީހާގެ ހިތުގައިވާ ބޮޑާކަމާއި ކިބުރުވެރިކަމެވެ! ބޮޑާކަމާއި ކިބުރުވެރިކަމުގެ ޒައްރެއްގެ މިންވަރުވެސް އެމީހެއްގެ ހިތުގައިވާ މީހާ ސުވަރުގެ ނުވަންނާނެ ކަމަށް އޮތް ޙަދީޘް ބަސްފުޅަށް ބިރުވެތިވާށެވެ!\n– އިސްލާމީ ތިލަފަތުގެ ދަރުސަކުން\nއަހަރެން މަށަށް ގެއްލިފައި\nތިބާގެ ދަރިންނަށްވެސް ދެވޭނެ އެންމެ އަގުހުރި ނަޞޭޙަތް-\nދަމުނަމާދުކުރާށާ ޛިކުރުކުރާހިތްނުވާ މީހުން އެކަމަށް ހިތް ޖައްސަން ޢަމަލުކުރާނީ ކިހިނެއް؟\nރޭގަނޑުގެ ފަހު ދަންފަޅީގަ ނުހޭލެވޭނަމަ ނިދުމުގެ ކުރިން ދަމުނަމާދު ކުރަންފަށާށެވެ! ނިދިން ހޭލައިކުރެވެން ފަށާނެއެވެ! އިން ޝާ ﷲ


Kaivenyah Fahu Sonam Ulheyny Kon Gaumehgai? - Vaguthu\nކައިވެންޏަށްފަހު ސޯނަމް އުޅޭނީ ކޮން ޤައުމެއްގައި؟\nފަސް އަހަރު ދުވަސް ވަންދެން ރައްޓެހިވެގެން އުޅުއްމަށްފަހު، ބޮލީވުޑް އެކްޓަރު ސޯނަމް ކަޕޫރާއި މުމްބާއީގެ ވިޔަފާރިވެރިޔާ އާނަންދު އަހުޖާ ކައިވެނި ކޮށްފައިވަނީ މި މަހުގެ އަށްވަނަ ދުވަހުގައެވެ. ކުލަގަދަ ހަފްލާއަކަށްފަހު ކުރެވުނު މި ކައިވެންޏަށްފަހު ސޯނަމް ފިލްމް ފެސްޓިވަލްގެ ހަރަކާތުގައި ބައިވެރިވެފައިވާއިރު، މިހާރު އެ ދެމަފިރިން ދިރިއުޅޭނީ ކޮން ޤައުމެއްގައި ތޯ ގިނަ ބަޔަކު މިދަނީ ސުވާލު އުފައްދަމުންނެވެ.\nބޭރު ބައެއް ރިޕޯޓްތައް ބުނާ ގޮތުގައި ކައިވެންޏަށްފަހު ދިރިއުޅުމަށް ސޯނަމްގެ ދެމަފިރިން ވަނީ ލަންޑަން އިން ގެޔެއް ގަނެފައެވެ. އަނެއް ބައި ރިޕޯޓްތައް ބުނަނީ އެދެމަފިރިން ދިރިއުޅޭނީ ހަމައެކަނި ލަންޑަނުގައި ނޫން ކަމަށާއި އެމީހުންގެ ވަގުތުތައް މުމްބާއީ، ލަންޑަން އަދި ދިއްލީއަށް ބަހާލާނީ ކަމުގައެވެ.\nމިކަމާއި ގުޅިގެން ސޯނަމް ބުނެފައިވަނީ ކައިވެންޏަށްފަހު ވެސް އޭނާގެ ދިރިއުޅުމަށް ބަދަލެއް ނާންނާނެ ކަމަށެވެ.\n"އަހަރެން ފާއިތުވި ދެ އަހަރުވެސް މުމްބާއީ އާއި ލަންޑަނާއި ދެމެދު އަބަދުވެސް ދަތުރުކޮށްލަ ކޮށްލަ އުޅުނީ. ވަކި ތަނެއްގައި ހަރުލައިގެންނެއް ނުހުންނަން. މިއީ ގިނަ ބަޔަކަށް ފާހަގަ ނުވެ އޮތް ކަމަކަށް ވެދާނެ. ކައިވެންޏަށްފަހު ވެސް ދިރިއުޅުމަށް ބަދަލެއް ނާންނާނެ." ސޯނަމް ބުނެފައިވެއެވެ.\n"ކައިވެންޏަށްފަހުވެސް ދިރިއުޅުން ކޮންމެހެން ބަދަލުވާކަށް ނުޖެހޭ. ބައެއް އަންހެނުންނަށް ވިސްނިފަ އޮންނަ ގޮތެއް އެއީ ވަރަށް ބޮޑަށް ދިރިއުޅުން ބަދަލުކޮށްލަން ޖެހޭނެ ކަމަށް ކައިވެނި ކުރެވުނީމަ. އެކަމަކު ފިރިހެނުންވެސް ނުވާ ބަދަލެއް ކޮންމެހެން އަހަރެމެން އަންހެނުން ނުޖެހޭނެ ވާކަށް" ސޯނަމް އިތުރަށް ބުނެފައިވެއެވެ.\nސޯނަމް ވަނީ ކައިވެންޏަށްފަހު އޭނާގެ މީސްމީޑިއާގެ ޕްރޮފައިލް ނަން "ސޯނަމް ކޭ އަހުޖާ" އަށް ބަދަލުކޮށްފައެވެ.\nސޯނަމްގެ ނަން ބަދަލު ކުރީތަ؟\n"އޭކް ލަޅްކީ " ގެ ދެވަނަ ޓްރެއިލާ އެއް\nކިތަންމެ ދުރުގައި ތިއްބަސް، ސޯނަމްގެ ދެމަފިރިން ކަނީ އެކުގައި\nމެއި 17, 2018 11:38\nއުމުރާ ބަލާފަ ޅަކަމަށް ފެންނަނީ\nމެއި 17, 2018 12:35


Senegal Balikoh Africa ge Champion kan Algeria Hoadhaifi. - vNews.mv\n20 July 2019, 03:43\nއެފްރިކާގެ ގައުމުތަކުގެ ފުޓްބޯޅަ މުބާރާތުގެ ފައިނަލްގައި ރޭ ސެނެގޯލާ ވާދަކޮށް އެކެއް ސުމަކުން މޮޅުވެގެން އަލްޖީރިއާ ތަށި އުފުލާލައިފިއެވެ.\nގާހިރާގެ އިންޓަރނޭޝަނަލް ސްޓޭޑިއަމްގައި ކެމެރޫނުގެ ރެފްރީ އަލިއޫމް އަލިއޫމް އިންސާފުކުރި މިމެޗުގައި ފެނިގެންދިޔަ ހަމައެކަނި ގޯލް އަލްޖީރިއާއަށް ކާމިޔާބުކޮށްދިނީ ފުރަތަމަ ހާފުގެ ދެވަނަ މިނިޓުގައި ބަގުދާދު އަބޫނިޖާހެވެ. އޭނާއަކީ ގަތަރުގެ އައްސާދު ކުލަބަށް ކުޅޭ ފޯވާޑެކެވެ. މިއީ ސެނެގޯލްގެ ޑިފެންޑަރެއްގެ ގައިގައި ޖެހިފައި ގޯލްތެރެއަށް ވަދެފައިވާ ބޯޅައެކެވެ. މިގޯލަށްފަހު އަލްޖީރިޔާ ކުޅުނީ މައިގަޑުގޮތެއްގައި ޑިފެންސިވް ކުޅުމެކެވެ.\nއަލްޖީރިއާ ޑިފެންސް ކުރުމުގެ ތެރޭގައި ސެނެގޯލަށް ޕެނަލްޓީއެއްވެސް ލިބުނެވެ. އެކަމަކު ވީޑިއޯ ބަލައިގެން އެ ނިންމުން ރެފްރީ ވަނީ ފަހުން ބަދަލުކޮށްފައެވެ.\nމިއީ އަލްޖީރިޔާ މި މުބާރާތުގެ ޗެމްޕިއަންކަން ހޯދި ދެވަނަ ފަހަރެވެ. ފައިނަލްގައި ސެނެގޯލާ ވާދަކުރުމުގެ ކުރިން ގްރޫޕް ފިޔަވަހީގައިވެސް މިދެޓީމު ބައްދަލުކޮށް ހަމަ މިނަތީޖާއިން މޮޅުވެފައިވަނީ އަލްޖީރިއާއެވެ. މީގެ ކުރިން އަލްޖީރިއާ ތަށި ހޯދާފައިވަނީ 1990 ވަނަ އަހަރުގައެވެ.\nމުބާރާތް ނިމުނުއިރު ފަސް ގޯލް ޖަހައިގެން ރަން ބޫޓު ހޯދީ ނައިޖީރިއާގެ ފޯވާޑް އޮޑިއޯން އިގާލޯއެވެ. މުބާރާތުގެ އެންމެ މޮޅު ކުޅުންތެެރިޔަކަށް ހޮވިފައިވަނީ އަލްޖީރިއާގެ މިޑްފީލްޑަރ އިސްމާއީލް ބިންނާސިރެވެ. އޭނާއަކީ އިޓަލީގެ ލީގުގައި އެމްޕޯލީއަށް ކުޅޭ ކުޅުންތެރިއެކެވެ.\nމި މުބާރާތް ދެން އޮންނާނީ އަދި ދެ އަހަރު ފަހުން ކެމެރޫނުގައެވެ. އެމުބާރާތުގައި މިފަހަރެކޭވެސް އެއްގޮތަށް ސައުވީސް ޓީމު ވާދަކުރާނެއެވެ. އެފްރިކާގެ ގައުމުތަކުގެ ފުޓްބޯޅަ މުބާރާތުގެ ފޯރި އިތުރަށް ވަރުގަދަވާ ސަބަބަކީ ގިނަފަހަރު ކަޅާއި ދޮނުގެ ކުރިމަތިލުމަކަށްވެސް ވެގެންދާތީއެވެ. އެފްރިކާގެ އުތުރުބިތުގެ އަރަބި ގައުމުތަކަކީ ދޮން އެފްރިކާއެވެ. އެއަށްވުރެ ދެކުނަށް ކަޅު އެފްރިކާއެވެ.\nއެފްރިކާގެ އަރަބި ދޮން ގައުމުތަކުން މިހާތަނަށް އެގާރަ ފަހަރު މުބާރާތް ކާމިޔާބުކޮށްފައިވާއިރު މިސްރު ވަނީ އޭގެތެރެއިން7ފަހަރު ތަށި ހޯދާފައެވެ. ކަޅު އެފްރިކާގެ ގައުމުތައް ބާވީސް ފަހަރު ތަށި ހޯދާފައިވާއިރު އޭގެ ތެރެއިން އެންމެ ކާމިޔާބު ގައުމަކީ ފަސް ފަހަރު ތަށި ހޯދާފައިވާ ކެމެރޫނެވެ.


ކީރިތި ޤުރްއާނާމެދު ތަދައްބުރުކުރުމާއި އެ ފޮތް ކިޔެވުމުގެ 31 ފައިދާ (2) – DhiSalafiyyah\nކީރިތި ޤުރްއާނާމެދު ތަދައްބުރުކުރުމާއި އެ ފޮތް ކިޔެވުމުގެ 31 ފައިދާ (2)\n04/05/2020 އެހެނިހެން, ޤުރުއާނާއި އޭގެ ޢިލްމުތައްއައްޝައިޚް މުޙައްމަދު ސިނާން\n(11) ޤުރްއާން ކިޔެވުމުގެ މާތްކަމުގެ ތެރޭގައި: ޤުރްއާން ކިޔެވުމުގައި މާހިރުން ވާހުށީ މާތްވެގެންވާ ހެޔޮލަފާ މަލާއިކަތުންނާއެކުގައެވެ. ޙަދީޘްގައިވާ ފަދައިންނެވެ. ((الْمَاهِرُ بِالْقُرْآنِ مَعَ السَّفَرَةِ الْكِرَامِ الْبَرَرَةِ، وَالَّذِي يَقْرَأُ الْقُرْآنَ وَيَتَتَعْتَعُ فِيهِ، وَهُوَ عَلَيْهِ شَاقٌّ، لَهُ أَجْرَانِ))() މާނައީ: “ޤުރްއާން ކިޔެވުމުގައި މާހިރުން ވާހުށީ މާތްވެގެންވާ ހެޔޮލަފާ މަލާއިކަތުންނާއެކުގައެވެ. އަދި އެ ފޮތްކިޔެވުމުގައި އުނދަގުލާއެކު ލަސްލަހުން ކިޔަވާމީހަކަށް ދެ ދަރުމަ ލިބިގެންވެއެވެ. (އެއީ؛ ކިޔެވުމުގެ ދަރުމައާއި، ކިޔެވުމުގައި އުނދަގޫ އުފުލާތީ ލިބޭ ދަރުމައެވެ.)”\n(12) ޤުރްއާން ކިޔެވުމާއި، އެ ފޮތް ހިތުދަސްކުރުމުގެ މާތްކަމުގެ ތެރޭގައި: ޤުރްއާން ރަނގަޅަށް ހިތުދަސްކުރާމީހާގެ ދަރަޖަ ސުވަރުގޭގައި އުފުލިގެންވެއެވެ. ޙަދީޘްގައިވާ ފަދައިންނެވެ. ((يُقَالُ لِصَاحِبِ الْقُرْآنِ: اقْرَأْ، وَارْتَقِ، وَرَتِّلْ كَمَا كُنْتَ تُرَتِّلُ فِي الدُّنْيَا، فَإِنَّ مَنْزِلَكَ عِنْدَ آخِرِ آيَةٍ تَقْرَؤُهَا))() މާނައީ: “(ޤިޔާމަތްދުވަހު) ޤުރްއާން ހިތުދަސްކޮށް، އެ ފޮތަށް ޢަމަލުކުރި މީހާއަށް ބުނެވޭނެއެވެ. ކިޔަވާށެވެ! އަދި މައްޗަށް އަރަމުން ދާށެވެ! އަދި ދުނިޔޭގައި ތިބާ ތަރުތީލުކޮށް() ކިޔެވިފަދައިން ތަރުތީލުކޮށް ކިޔަވާށެވެ! އަދި ތިބާގެ މަންޒިލަކީ ޤުރްއާނުގެ އެންމެފަހު އާޔަތް ތިބާ ކިޔަވާއިރު ހުންނަ ހިސާބެވެ.”\n(13) ކީރިތި ޤުރްއާން ކިޔަވައި، އެ ފޮތުގެ ޢިލްމު އުގެނުމަކީ ދުނިޔޭގައިވާ ޚަޒާނާތަކަށްވުރެ ހެޔޮކަން ބޮޑުވެގެންވާ ކަމެކެވެ. ޢުޤުބަތު ބުން ޢާމިރު ރަޟިޔަﷲ ޢަންހު ވިދާޅުވިއެވެ. ތިމަންމެން ޞުއްފާގައި() ތިއްބައި ރަސޫލުﷲ ޞައްލަﷲ ޢަލައިހިވަސައްލަމަ ނުކުމެވަޑައިގެން ޙަދީޘްކުރެއްވިއެވެ. “ކޮންމެ ދުވަހަކު ހެނދުނުކޮޅު ބުޠުޙާނައަށް ގޮސްފައި ނުވަތަ ޢަޤީޤަށް() ގޮސްފައި، ފާފައަކަށް އަރައިނުގަނެ (އެބަހީ؛ ވައްކަންކުރުމާއި، ފޭރިގަތުންފަދަކަމަކަށް އަރައިނުގަނެ)، އަދި ގާތްތިމާގެކަމުގެ ގުޅުމެއް ނުކަނޑައި (އެބަހީ؛ ގާތްތިމާގެ މީހެއްގެ އަތުން އޭނާގެ ނުރުހުމެއްނެތި) ގޮންގަނޑު ވަރުގަދަ ދެ ޖަމަލު ގެނެވޭނީ ކާކަށް ހެއްޔެވެ؟” ފަހެ، ތިމަންމެން ދެންނެވީމެވެ. “އޭ ﷲގެ ރަސޫލާއެވެ! (އެކަމަށް ކުޅަދާނަނުވިނަމަވެސް އެފަދަ ޖަމަލުތަކެއް ކޮންމެދުވަހަކު) ގެނައުމަށް ތިމަންބޭކަލުން ލޯބިކުރައްވަމެވެ.” އެކަލޭގެފާނު ޙަދީޘްކުރެއްވިއެވެ. “ތިޔައިގެ ތެރެއިން ބޭކަލަކު ދުވާލުގެކުރީކޮޅު މިސްކިތަށް ދިޔުމަށްފަހު، ﷲ عَزَّ وَجَلَّ ގެ ފޮތުން ދެ އާޔަތެއްގެ ޢިލްމު އުގެނި ނުވަތަ ދެ އާޔަތް ކިޔެވުމަކީ ދެ ޖަމަލަށްވުރެ ހެޔޮކަން ބޮޑުވެގެންވާ ކަމެކެވެ. އަދި ތިން އާޔަތް ތިން ޖަމަލަށްވުރެ ހެޔޮކަން ބޮޑުވެގެންވެއެވެ. އަދި ހަތަރު އާޔަތް ހަތަރު ޖަމަލަށްވުރެ ހެޔޮކަން ބޮޑުވެގެންވެއެވެ. އަދި (މިގޮތަށް ގިނަ) އާޔަތްތަކުގެ ޢަދަދަށްވާ ޖަމަލުތަކަށްވުރެ ހެޔޮކަން ބޮޑުވެގެންވެއެވެ.”()\n(14) ޤުރްއާން ކިޔަވައި، އެ ފޮތަށް ޢަމަލުކުރާ މުއުމިނަކީ އެމީހެއްގެ ބޭރުފުށާއި އެތެރެފުށްވެސް ހެޔޮ މީހެކެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރައްވާފައިވާ ފަދައިންނެވެ. “ޤުރްއާން ކިޔަވާ މީހާގެ މިސާލަކީ ‘އުތުރުއްޖާ’ (ނާރިނގުގެ އާއިލާގެ ވައްތަރެއް) ގެ މިސާލެވެ. އޭގެ ރަހަ ރަނގަޅެވެ. އަދި ވަސްވެސް ރަނގަޅެވެ. ޤުރްއާން ނުކިޔަވާ މީހާގެ މިސާލަކީ ކަދުރެއްގެ މިސާލެވެ. އޭގެ ރަހަ މީރެވެ. ނަމަވެސް އޭގައި ވަހެއް ނުހުރެއެވެ. ޤުރްއާން ކިޔަވާ ފާޖިރެއްގެ މިސާލަކީ ގަނދަކޯޅީގެ މިސާލެވެ. އޭގެ ވަސް ރަނގަޅެވެ. ރަހަ ހިއްޗެވެ. އަދި ޤުރްއާން ނުކިޔަވާ ފާޖިރެއްގެ މިސާލަކީ ‘ޙަންޡަލާ’ (ކެކުރީގެ ވައްތަރެއް) ގެ މިސާލެވެ. އޭގެ ރަހަ ނުބައެވެ. އަދި އެއްވެސް ވަހެއް ނުހުރެއެވެ.”()\n(15) މުސްލިމުން އެއްބަޔަކު އަނެއްބަޔަކާ ވާދަކޮށް ކުރިއަރައިގެންދާންޖެހޭނެ އެންމެބޮޑު އެއް ނިޢުމަތަކީ ޤުރްއާން ކިޔެވުމާއި، އެ ފޮތާ އެއްގޮތަށް ޢަމަލުކުރުމެވެ. ޙަދީޘްގައި އައިސްފައިވެއެވެ. ((لَا حَسَدَ إِلَّا فِي اثْنَتَيْنِ: رَجُلٌ عَلَّمَهُ اللَّهُ القُرْآنَ، فَهُوَ يَتْلُوهُ آنَاءَ اللَّيْلِ، وَآنَاءَ النَّهَارِ، فَسَمِعَهُ جَارٌ لَهُ، فَقَالَ: لَيْتَنِي أُوتِيتُ مِثْلَ مَا أُوتِيَ فُلاَنٌ، فَعَمِلْتُ مِثْلَ مَا يَعْمَلُ، وَرَجُلٌ آتَاهُ اللَّهُ مَالًا فَهُوَ يُهْلِكُهُ فِي الحَقِّ، فَقَالَ رَجُلٌ: لَيْتَنِي أُوتِيتُ مِثْلَ مَا أُوتِيَ فُلاَنٌ، فَعَمِلْتُ مِثْلَ مَا يَعْمَلُ))() މާނައީ: ދެ މީހަކާމެދުގައި މެނުވީ ޙަސަދަވެރިވުމެއްނުވެއެވެ. (އެއިގެ ތެރެއިން އެކަކީ؛) ﷲ އެމީހަކަށް ޤުރްއާން އުގަންނަވައިދެއްވާފައިވާ މީހެކެވެ. ފަހެ، އެމީހާ ރޭގަނޑުގެ ވަގުތުތަކުގައްޔާއި ދުވާލުގެ ވަގުތުތަކުގައި އެ ފޮތް ކިޔަވައެވެ. އެމީހާގެ ކިޔެވުމުގެ އަޑު އިވޭހިނދު، އެމީހާގެ އަވަށްޓެރިޔާ ބުނެއެވެ. “ތިމަންނައަށް ހުރި ދެރަކަމާއެވެ! އެވެނި މީހަކަށް ލިބިގެންވި ކަންތައް ތިމަންނައަށްވެސް ލިބިގެންވީނަމައެވެ. ފަހެ، ތިމަންވެސް އެމީހަކާ އެއްގޮތަށް ޢަމަލުކުރީމުހެވެ.” އަދި (ދެވަނަ މީހަކީ؛) ﷲ އެމީހަކަށް މުދާ ދެއްވާފައިވާ މީހެކެވެ. ފަހެ، އެމީހާ ޙައްޤުގޮތުގައި އެ މުދާތައް ހޭދަކުރެތެވެ. ފަހެ، (އެތަން ފެނިފައި) މީހަކު ބުނެއެވެ. “ތިމަންނައަށް ހުރި ދެރަކަމާއެވެ! އެވެނި މީހަކަށް ލިބިގެންވި ކަންތައް ތިމަންނައަށްވެސް ލިބިގެންވީނަމައެވެ. ފަހެ، ތިމަންވެސް އެމީހަކާ އެއްގޮތަށް ޢަމަލުކުރީމުހެވެ.”\nމި ޙަދީޘްގައިވާ ޙަސަދައިގެ މުރާދަކީ: الغِبْطَةُ އެވެ. އެއީ؛ އެހެންމީހަކަށް ލިބިފައިވާ ނިޢުމަތެއް، އެމީހެއްގެ ކިބައިން އެ ނިޢުމަތެއް ފިލައިދިޔުމަށް ނޭދޭޙާލު، އެ ނިޢުމަތެއް ތިމާއަށްވެސް ލިބުމަށްއެދުމެވެ. ކިޔަމަންތެރިވުމުގެ ގޮތުން ކުރެވޭ ކަންކަމުގައި މިއީ އެދެވިގެންވާ މުސްތަޙައްބުކަމެކެވެ. އެހެންކަމުން، ޙަދީޘްގެ މާނައަކީ: ނިޢުމަތެއް އެހެންމީހެއްގެ ކިބައިން ފިލައިދިޔުމަށް ނޭދި، ތިމާއަށްވެސް އެ ނިޢުމަތެއް ލިބުމަށް އެދެވިގެންވާ މުސްތަޙައްބުކަމެއްކަމުގައިވާނީ (ޙަދީޘްގައި ބަޔާންވެގެންވާ) ދެ ޞިފައާއި އެ ދެ ޞިފައިގެ މާނާގައިވާ އެހެނިހެން ހެޔޮކަންކަމެވެ.()\n(16) ކީރިތި ޤުރްއާން ހިތުދަސްކޮށް، އެ ފޮތަށް ޢަމަލުކުރާމީހަކު؛ ޢަޛާބުން މުއްތިކުރައްވައި، ސުވަރުގޭގައި އެމީހާގެ ދަރަޖަ މަތިވެރިކުރައްވާނެއެވެ. ޙަދީޘްގައިވާ ފަދައިންނެވެ. ((لَوْ أَنَّ الْقُرْآنَ جُعِلَ فِي إِهَابٍ ثُمَّ أُلْقِيَ فِي النَّارِ مَا احْتَرَقَ))() މާނައީ: “ހަމުގައި ޤުރްއާން ލިޔެވިފައި، ދެން އެ ހަން ނަރަކައަށް އެއްލާލެވުނުކަމުގައިވާނަމަ، އެ ހަމެއް ނާންދާނެއެވެ.”\nމި ޙަދީޘްގެ މާނައަކީ: ތަކެތި ލިޔެއުޅޭ ހަމުގައި ކީރިތި ޤުރްއާން ލިޔެފައި، އެބަހީ؛ މީހެއްގެ ހިތުގައި ޤުރްއާން ރައްކާތެރިވެފައިވުމެވެ. އެ ހިތެއްގައި ޤުރްއާން ރައްކާކުރެވިފައިވާ ހިތެއްގެވެރި މީހެއްގެ ގައިގައި ނަރަކައިގެ އަލިފާނެއް ނުބީހޭނެތެވެ. ފަހެ، ޤުރްއާން އެމީހެއްގެ ހިތުންދަސްކޮށް، އެ ފޮތް ކިޔަވާކަމުގައިވާނަމަ، ޤިޔާމަތްދުވަހު ނަރަކައިގެ އަލިފާން އެމީހެއްގެ ގައިގައި ނުބީހޭނެތެވެ.()\n(17) ޤުރްއާން ކިޔެވުމުގެ އަދަބުތަކުގެ ތެރޭގައި: ޠަހާރަތުކަންމަތީހުރެ ޤުރްއާން ކިޔެވުމާއި، ޤިބްލަޔަށް ކުރިމަތިލުމާއި، ސާފުތާހިރު ރަނގަޅުތަނެއްގައި ކިޔެވުމާއި، ކިޔެވުމުގެ ކުރިން ދަތްއުނގުޅުމާއި، ރަޖަމުކުރެވިގެންވާ ޝައިޠާނާގެ ނުބައިކަމުން ސަލާމަތްކޮށްދެއްވުން އެދި أَعُوذُ ކިޔުމާއި، ބިސްމީގެ ބަރަކާތުން ކިޔަވަން ފެށުންވެއެވެ.\nކިޔަވާއިރު ޤުރްއާން ތަރުތީލުކޮށް ކިޔެވުމާއި، މަޑުމައިތިރިކަމާއެކު ލަސްލަހުންކިޔެވުމެވެ. އެއީ؛ ޤުރްއާނާމެދު ފިކުރުކޮށް ވިސްނުމަށާއި ރަނގަޅަށް ދެނެގަތުމަށް މަގުފަހިކުރުވުމުގެ ގޮތުންނެވެ. އަދި ތަޖްވީދުގެ ޙުކުމްތަކަށް ފަރުވާތެރިވުމާއި، ކިޔަވަމުންދާއިރު ހުއްޓުމުގައްޔާއި ފެށުމުގައި ފަރުވާތެރިވުމާއެކު ޤުރްއާން ކިޔަވާއިރު އަޑު ރީތިކުރުމެވެ. އަދި ކިޔެވުން ބާރުކުރުމާއި ސިއްރުކުރުމަށް ބަލާއިރު މެދުމިންވަރެއްގައި ކިޔެވުމެވެ.\nއަދި އާޔަތްތަކުގެ މާނަތައް ހިތަށް ގެނައުމާއި، ކިޔަވާއިރު ބިރުވެތިވުމާއި، ހަންގަނޑު ތުރުތުރުއެޅުމާއި، އެ ޤުރްއާނުގެ އަސަރުން ލޮލުން ކަރުނައެޅުމެވެ.\nވިސްނައި ފިކުރުކުރުމަށްޓަކައި އާޔަތްތަކަށް ހުއްޓުމާއި، މާތް ﷲގެ ހުސްޠާހިރުވަންތަކަން އެކުލެވޭ އާޔަތެއް ކިޔައިފިނަމަ ތަސްބީހަ (އެބަހީ: سُبْحَانَ اللهِ) ކިޔުމެވެ. އަދި ރަޙްމަތުގެވާހަކަ އެކުލެވޭ އާޔަތެއް ކިޔައިފިނަމަ، އެ ތަނަކަށް ހުއްޓުމަށްފަހު، ﷲގެ ފަޟްލަވަންތަކަމަށްއެދި އެކަލާނގެ ޙަޟްރަތަށް ދެންނެވުމެވެ. ސަލާމަތްކަމަށް އެދޭފަދަ އާޔަތެއް ނުވަތަ ޢަޛާބުގެ އާޔަތެއް ކިޔައިފިނަމަ، ރައްކާތެރިކަމަށް އެދި ދެންނެވުމެވެ. ނިޢުމަތްތަކުގެ އާޔަތްތައް ކިޔައިފިނަމަ ސުވަރުގެ ދެއްވުން އެދި ﷲ ތަޢާލާއަށް ދެންނެވުމެވެ. ޢަޛާބާއި ނަރަކައިގެ ވާހަކަތަކުގެ އާޔަތްތައް ކިޔައިފިނަމަ ނަރަކައިން ސަލާމަތްކޮށްދެއްވުމަށް އެދި ދެންނެވުމެވެ.\nބައެއްފަހަރަށް މުޞްޙަފަށް ބަލައިގެން ކިޔެވުމާއި، އަނެއްބައިފަހަރަށް ހިތުން ކިޔެވުމެވެ. އެއީ؛ ދެ ގޮތުންވެސް މާތްކަން ލިބިގަތުމަށްޓަކައެވެ.\n(18) ކީރިތި ޤުރްއާން ތަދައްބުރުކުރުމަކީ: އެ ފޮތުގެ ލަފްޒުތަކުގެ މާނަތައް ދެނެގަތުމެވެ. އަދި އާޔަތްތަކުގެ މާނަތަކާއި އެ އާޔަތްތަކުގެ މުރާދާމެދު ވިސްނުމެވެ. އަދި އެ އާޔަތްތަކުން ދަލީލުކުރާކަންކަމާމެދު ފިކުރުކުރުމެވެ. އަދި އެ އާޔަތްތަކުގައިވާ ވައުޒުތަކުންނާއި ޚަބަރުތަކުން ހިތަށް މަންފާކުރުވުމެވެ. އަދި އަމުރުތަކަށާއި ނަހީތަކަށް ބޯލަނބައި ކިޔަމަންގަތުމެވެ.\n(19) ތަދައްބުރުކުރާނެ ގޮތަކީ: ޤުރްއާން ކިޔަވާމީހާ ކިޔަވާ ލަފްޒުތަކާމެދު ފިކުރުކުރުމުގައި ހިތް މަޝްޣޫލުކުރުވުމެވެ. އަދި ކިޔަވާ ކޮންމެ އާޔަތެއްގެ މާނަ ދެނެގަތުމެވެ. އަދި އަމުރުތަކާއި ނަހީތަކާމެދު ވިސްނުމެވެ. އަދި އެކަންކަން ތެދުހިތުން ޤަބޫލުކުރުމެވެ. އެއިގެތެރެއިން ކަމަކާމެދު މާޒީގައި ފަރުވާކުޑަކުރެވިފައިވާނަމަ އިސްތިޣުފާރުކޮށް ތައުބާވުމެވެ. ރަޙްމަތުގެ އާޔަތެއް ކިޔަވައިފިނަމަ އުފާވެ، ރަޙްމަތަށް އެދި ދެންނެވުމެވެ. ނުވަތަ ޢަޛާބުގެ އާޔަތެއްނަމަ ދެރަވެ، އެކަމުން ސަލާމަތްކޮށްދެއްވުމަށް އެދި ދެންނެވުމެވެ. މާތް ﷲގެ މަތިވެރިކަން ބަޔާންވެފައިވާ އާޔަތެއްނަމަ، އެންމެހާ ޢައިބު އުނިޞިފަތަކަކުން އެކަލާނގެ ހުސްޠާހިރުކޮށް، އެކަލާނގެ މަތިވެރިކުރުމެވެ. ދުޢާއާއި ކަންކަމަށްއެދުމުގެ ވާހަކަ އަތުވެއްޖެނަމަ، ނިކަމެތިވެ، އެކަލާނގެއަށް އެދި ދެންނެވުމެވެ.()\nއިބްނު މަސްޢޫދު ރަޟިޔަﷲ ޢަންހު ވިދާޅުވިއެވެ. “(ރަސޫލުﷲ ޞައްލަﷲ ޢަލައިހިވަސައްލަމަގެ ޒަމާނުގައި) ތިމަންމެންގެ ތެރެއިން މީހަކު ދިހަ އާޔަތް އުގެނިއްޖެކަމުގައިވާނަމަ، އެ އާޔަތްތަކުގެ މާނަތައް ދެނެގަނެ، އެ އާޔަތްތަކަށް ޢަމަލުކޮށްފައި މެނުވީ ޖެހިގެން ހުރި އާޔަތްތަކަކަށް ނުދަމެވެ.”()\nސަޢީދު ބުން ޖުބައިރު ރަޙިމަހުﷲ ވިދާޅުވިއެވެ. “ޤުރްއާން ކިޔަވައި، ދެން އެ އާޔަތްތަކުގެ މާނަތައް ދެނެނުގަންނަމީހަކީ ޢަޖަމީއެކެވެ. (އެބަހީ؛ ޢަރަބިބަސް ނޭނގޭމީހެކެވެ.) ނުވަތަ އަޢުރާބީއެކެވެ. (އެބަހީ؛ ރަށްފުށުހިސާބުތަކުގައި އުޅޭ ކަންކަންނޭނގޭ މީހެކެވެ.)”()\n(20) ކީރިތި ޤުރްއާން ބާވާލެއްވުމުގެ އެންމެ މުހިއްމު މަޤްޞަދަކީ އެ ފޮތާމެދު ވިސްނައި ފިކުރުކުރުމެވެ. އެކަމަކީ؛ ފަހުމުވުމެއްނެތި، އަދި ވިސްނައި ފިކުރުކުރުމެއްނެތި ހަމައެކަނި ކިޔަވާލާ ކިޔަވާލުމަށްވުރެ މުހިއްމުކަންދެވިފައިވާ ކަމެކެވެ. އެކަމުގެ ސަބަބުން ހިތްތައް ތަނަވަސްވެ، ހިތްތައް އަލިވެގެންދާނެއެވެ. ﷲ ތަޢާލާ ވަޙީކުރައްވާފައިވެއެވެ. ﴿كِتَابٌ أَنزَلْنَاهُ إِلَيْكَ مُبَارَكٌ لِّيَدَّبَّرُوا آيَاتِهِ وَلِيَتَذَكَّرَ أُولُو الْأَلْبَابِ﴾ (ص: 29) މާނައީ: “(މިއީ) ކަލޭގެފާނަށް ތިމަންރަސްކަލާނގެ ބާވައިލެއްވި ބަރަކާތްތެރި ފޮތެކެވެ. (އެއީ) އެބައިމީހުން އެ ފޮތުގެ އާޔަތްތަކުގެ މާނަތަކާމެދު ވިސްނައި ފިކުރުކުރުމަށެވެ. އަދި ބުއްދީގެ އަހުލުވެރިން (އެއިން) ނަޞީޙަތް ލިބިގަތުމަށެވެ.” އަދިވެސް ވަޙީކުރައްވާފައިވެއެވެ. ﴿أَفَلَا يَتَدَبَّرُونَ الْقُرْآنَ أَمْ عَلَىٰ قُلُوبٍ أَقْفَالُهَا﴾ (محمد: 24) މާނައީ: “ފަހެ، ޤުރްއާނާމެދު އެބައިމީހުން ވިސްނައި ފިކުރު ނުކުރަނީހެއްޔެވެ؟ ނުވަތަ (އެބައިމީހުންގެ) ހިތްތަކުގައި ތަޅުތަކެއް ލެވިފައިވަނީ ހެއްޔެވެ؟” އަދިވެސް ވަޙީކުރައްވާފައިވެއެވެ. ﴿أَفَلَمْ يَدَّبَّرُوا الْقَوْلَ﴾ (المؤمنون: 68) މާނައީ: “ފަހެ، އެބައިމީހުން ޤުރްއާނާމެދު ވިސްނުން ހިންގައި، ފިކުރުނުކުރަނީ ހެއްޔެވެ؟” އަދިވެސް ވަޙީކުރައްވާފައިވެއެވެ. ﴿إِنَّا جَعَلْنَاهُ قُرْآنًا عَرَبِيًّا لَّعَلَّكُمْ تَعْقِلُونَ﴾ (الزخرف: 3) މާނައީ: “ހަމަކަށަވަރުން، ތިމަންރަސްކަލާނގެ އެފޮތް ލައްވާފައިވަނީ، ޢަރަބިބަހުންއޮތް ޤުރްއާނެއް ކަމުގައެވެ. އެއީ ތިޔަބައިމީހުން ވިސްނުމަށްޓަކައެވެ.”\n() رواه البخاري (4937)، مسلم (798).\n() رواه أبو داود (1464)، والترمذي (2914)، وهو في صحيح الجامع (8122).\n() ތަރުތީލުކޮށް ކިޔެވުމަކީ: މަޑުމައިތިރިކަމާއެކު، އަވަސްއަރައިގަތުމެއްނެތި، ހުއްޓަންޖެހޭ ތަންތަނަށް ހުއްޓަމުން، އަކުރުތަކަށްދޭންޖެހޭ ޙައްޤުތައް ދެމުން ކިޔެވުމެވެ. (މުތަރުޖިމު)\n() ޞުއްފާއަކީ: ވަންނާނެ ގޯތިގެދޮރެއް، އަދި ތިމާގެ ބަޔަކުނެތް ޞަޙާބީބޭކަލުން ތިބުމަށްޓަކައި މަސްޖިދުއްނަބަވީގައި ހިޔާކޮށްފައިވާ ތަންކޮޅެކެވެ. (މުތަރުޖިމު)\n() ބުޠުހާނާއި ޢަޤީޤަކީ މަދީނާގެ ކައިރީގައިވާ ދެ ހިސާބުގަނޑަކަށް ކިޔާ ދެ ނަމެވެ. (މުތަރުޖިމު)\n() رواه مسلم (803).\n() رواه البخاري (5020)، مسلم (797).\n() رواه البخاري (5026) من حديث أبي هريرة، و (7529) ومسلم (815) – مختصراً- من حديث ابن عمر.\n() ينظر: شرح النووي على صحيح مسلم (6/97).\n() ينظر: شرح السُّنَّة للبغوي (4/437).\n() ينظر: الاتقان في علوم القرآن للسيوطي (1/369).\n() تفسير الطبري (1/74).\n() تفسير الطبري (1/80).


Cricket: Bhutan balikoh Raajje bronze medal match ah\nކުރިކެޓް: ބޫޓާން ބަލިކޮށް ބްރޮންޒް މެޑަލް މެޗަށް\nސައުތު އޭޝިއަން ގޭމްސްގައި ރާއްޖޭގެ ކުރިކެޓް ޓީމު --- ފޮޓޯ: ހުސައިން ވަހީދު | އެމްއޯސީ\nސައުތު އޭޝިއަން ގޭމްސްގެ ފިރިހެން ކްރިކެޓްގައި ބޫޓާންގެ މައްޗަށް ކާމިޔާބު ހޯދައި ރާއްޖޭގެ ގައުމީ ޓީމު ބްރޮންޒް މެޑަލް މެޗަށް ކޮލިފައި ވެއްޖެ އެވެ.\nބްރޮންޒް މެޑަލް މެޗު ނުވަތަ މުބާރާތުގެ ތިން ވަނަ ހޮވާ މެޗުގައި މާދަމާ ރާއްޖެ ނުކުންނާނީ، މުބާރާތް ބާއްވާ ގައުމު ނޭޕާލް އާ ދެކޮޅަށެވެ. އިއްޔެ ބޫޓާން އާ ދެކޮޅަށް ކުޅުނު މެޗު ރާއްޖެއިން ކާމިޔާބު ކުރީ އަށް ވިކެޓުންނެވެ.\nމެޗުގެ ޓޮސް ދިމާވުމުން ރާއްޖެއިން ގަސްތު ކުރީ ހޮވުމަށެވެ. ރާއްޖެއިން ބޯލަރުންގެ ހަމަލާތަކުން ބޫޓާންގެ ދެ ކުޅުންތެރިން ނުބައި ކޮށްލި އެވެ. ކުޅެން އަރައި ބޫޓާން ހަތް ވިކެޓުން 117 ލަނޑު ހެދި އެވެ. ބޫޓާންގެ ކެޕްޓަން ޖިގްމީ ސެންޔޭ 40 ލަނޑު ހެދި އެވެ.\nޖަވާބުގައި ރާއްޖެއިން ކުޅެން އަރައި 15.1 ވިކެޓްގައި 118 ލަނޑު ހެދި އެވެ. ރާއްޖޭގެ އާދަމް ނާސިފް އުމަރު (އާދަޅޭ) 37 ލަނޑު ހެދި އެވެ. އަޒުޔާން ފަރުހަތު 22 ލަނޑު ހެދި އެވެ. އެންމެ ބޮޑަށް ފާހަގަވީ 62 ލަނޑު ހެދި އަހްމަދު ހަސަން އެވެ.\nސާއިދަށް ޝުކުރުން ފުރިފައިވާ މަރުހަބާއެއް


Komme5aharakun vashaa jehey minivan muahsasaa thah | Hurihaa.mv\nކޮންމެ ފަސް އަހަރަކުން ވަށާ ޖެހޭ މިނިވަން މުއައްސަސާތައް\nPublished on 08 May 2022, 07:39\nއޭސީސީއަށް އައްޔަން ކުރެއްވި ފަސް މެމްބަރުން ރައީސް ސޯލިހުގެ ކުރިފުޅުމަތީގައި މަގާމުގެ ހުވާ ކުރައްވަނީ. ފޮޓޯ: ރައީސް އޮފީސް\nރާއްޖޭގެ މިނިވަން މުއައްސަސާތަކުގެ ތެރެއިން އެންޓި ކަރަޕްޝަން ކޮމިޝަން (އޭސީސީ)ގެ ހުރިހާ މެންބަރުން ވަކި ކުރުމަށްފަހު މުޅިން އާ ކޮމިޝަނެއް އައްޔަން ކުރީ ދާދި ފަހުންނެވެ. ކޮމިޝަނުގެ މެންބަރުން ވަކި ކުރުމުގައި ބަހަނާއަކަށް އޮތީ ކޮމިޝަނުން އެދެވޭ ގޮތަކަށް މަސައްކަތް ނުކުރާ ކަމެވެ.\nއާ މެންބަރުން އައްޔަން ކުރަނީ ރައީސުލްޖުމްހޫރިއްޔާ ފޮނުއްވާ ނަންތަކެއްގެ ތެރެއިން ރައްޔިތުންގެ މަޖިލީހަށް ފެންނަ ބައެކެވެ. އެހެންކަމުން މުއައްސަސާ މިނިވަން ވިޔަސް، އެ މުއައްސަސާއަށް އައްޔަންކުރާ މީހުންނަށް ބަޔަކަށް ނުފޫޒު ފޯރުވޭނެ މަގުފަހިވެފައި އޮތުމުން އެ މީހުންގެ ނިންމުންތައް މިނިވަންވުމާއި ނުވުން އެއީ ބޮޑު ސުވާލެއްގެ ދަށުގައި އޮންނަ ކަމެކެވެ.\nރާއްޖެއަށް ޒަމާނީ ޑިމޮރަސީ ގެނައުމުގެ ނިޔަތުގައި ސައުތު އެފްރިކާގެ ގާނޫނު އަސާއީ ކޮޕީކޮށްގެން ހެދި ފެހި ގާނޫނުއަސާސީއާއެކު ބާރުތައް ވަކިވެ، އެއްބާރު އަނެއްބާރަށް ފާރަވެރިވާ ފުރިހަމަ ޑިމޮކްރެޓިކް ނިޒާމެއް ރާއްޖޭގައި މިވަނީ ގާއިމުވެފަ އެވެ. އެއާއެކު އުފެދިގެން އައި މިނިވަން މުއައްސަސާތަކުގެ އޮނިގަނޑު އަތުރާލައި މުސާރަތަކާއި އިނާޔަތްތައް ހަމަޖައްސައި ނިންމާލިއިރު ރައްޔިތުންގެ ރައުސުލްމާލަށް ހިންދެމި ނުލެވޭވަރުގެ ބުރައަކަށްވީ ކަމުގައިވިޔަސް، ރައްޔިތުންގެ މަންދޫބުންގެ އެ ނިންމުމަށް ރައްޔިތުން ރުހުނީ އޭގެ ނަތީޖާ ފޮނި ވާނެ ކަމުގެ ޔަގީންކަން އޮތީމަ އެވެ.\nގާޒީންނާއި ޕްރޮސެކިއުޓާ ޖެނެރަލާއި މިނިވަން މުއައްސަސާތަކަށް ބަޔަކު ފިތްކަނޑައިގެންދާ ވަރުގެ މުސާރަ ކަނޑައެޅުމުގައި އުޒުރަކަށް އޮތީ އަބުރުވެރި ދިރިއުޅުމަކަށް ފުދޭވަރުގެ މުސާރަ އެމީހުނަށް ލިބި ދޭން ޖެހޭނެ ކަމަށެވެ. ހަމައެއާއެކު ފެނުނީ ރައްޔިތުންގެ މަޖިލީހުގެ މެންބަރުންނަށް ވެސް އެމީހުން ބޭނުންވާ ވަރެއްގެ ބޮޑު މުސާރަ އަމިއްލަޔަށް ކަނޑައެޅިތަނެވެ. އެކަން ވެސް އޮންނަން ޖެހޭނީ އެގޮތަށް ކަމުގައި ރައްޔިތުން ގަބޫލު ކުރަނީ، ވަކި ފަރާތަކަށް ނުޖެހި ރެއާއި ދުވާލު ރައްޔިތުންގެ ހައްގުގައި އެބޭފުޅުން އުފުއްލަވާނެ ބުރަ މަސްއޫލިއްޔަތުތައް ގިނަ ވާނެ ކަމަށް ބަލާފަ އެވެ.\nރައްޔިތުންގެ މަޖިލީހުގެ މެމްބަރުންތަކެއް ޖަލްސާއެއްގައި . ފޮޓޯ: މަޖްލިސް\nއަބުރުވެރިކަމާއި ނަޒާހަތްތެރި ދިރިއުޅުމަކަށް ފުދޭ ވަރަށް މުސާރަ ދީފައި މަގާމުތަކާ ހަވާލު ކުރި ފަރާއްތަކުން އެ ޒިންމާ އަދާ ކުރަމުން ގެންދާތާ މިހާރު ވަރަށް ގިނަ ދުވަސް ވެއްޖެ އެވެ. ފާއިތުވެ ދިޔަ ތަނުގެ ތަޖުރިބާއަށް ބަލާއިރު ގަބޫލުކުރަންޖެހޭ ހަގީގަތަކީ ނަޒާހަތްތެރިކަމާއި އަބުރުރުވެރިކަމަކީ ފައިސާއިން ގަނެވޭނޭ އެއްޗެއް ނޫން ކަމެވެ. 10 ރުފިޔާ އޮންނަ މީހާ 11 ރުފިޔާ ހަމަކުރަން އިތުރު އެއް ރުފިޔާ ބޭނުންވާ ފަދައިން، އެއް މިލިޔަން ރުފިޔާ އޮންނަ މީހާ އިތުރަށް ފައިސާ ބޭނުން ވަނީ ދެ މިލިޔަން ހަމަ ކުރުމަށެވެ. އެހެންކަމުން ނަޒާހާތްތެރިކަމާ ލިބޭ މުސާރައިގެ ބޮޑުކަމާ އެއްވެސް ގުޅުމެއް ނެތްކަން ސާފުކޮށް އެނގެ އެވެ. މިކަން ރާއްޖޭގެ ޒަމާނީ ޑިމޮކްރެސީގައި ފާއިތުވެ ދިޔަ ދުވަސްތަކުގައި ކަންތައް ހިނގާ ދިޔަ ގޮތުން ދަނީ ސާބިތުވަމުންނެވެ.\nއެންޓި ކަރަޕްޝަން ކޮމިޝަނާ ސިވިލް ސާވިސް ކޮމިޝަން ފަދަ ހުރިހާ ކޮމިޝަނަކުން ވެސް ފެންނަނީ އޭރަކު އޮންނަ ސަރުކާރެއްގެ އޮޑީގެ ވަޔަށް ފަހިވާ ގޮތަށް ދުއްވަމުންދާ ތަނެވެ.\nކޯޓުތަކުގެ ހުކުމްތަކަށް ބަލާއިރު ސަރުކާރުން ހުށަހަޅާ ސިޔާސީ މައްސަލަތަކުގެ ހުކުމް އަބަދުވެސް އޭރަކު އޮންނަ ސަރުކާރެއް ބޭނުންވާ ގޮތަށް ނިމޭ ތަން ފެނެ އެވެ. ބޮޑެތި ފައިސާގެ މުއާމަލާތްތައް އެންމެ މުއްސަނދި މީހާގެ ކޮޅަށް ނިމޭތަން އަބަދު ފެންނާތީ އެއީ އިއްތިފާގެކޭ ހީކޮށް ހިތްހަމަ ޖައްސާލަން އުނދަގުލެވެ.\nކްރިމިނަލް ކޯޓުގެ ބޭރުގައި ފުލުހުން މަޑުކޮށްލައިގެން.\nކަޅު ފައިސާގެ އެންމެ ބޮޑު ވިޔަފާރި ކަމަށްވާ ޑްރަގް ޑީލަރުންނާ ބެހޭ އެއްވެސް މައްސަލައެއްގައި އެއިން މީހަކު ކޯޓުގެ ތެރެއިން ހިފެހެއްޓޭ ތަނެއް ވެސް ނުފެނެ އެވެ. އިންޑިއާ ސިފައިން ރާއްޖޭގައި ތިބޭ ތިބުމާ ދެކޮޅަށް ބަހެއް ބުނުމަކީ މަނާ ކަމެއްކަމުގައި ރައީސް އިބްރާހިމް މުހައްމަދު ސޯލިހު ކަނޑައެޅުއްވުމުން، އެއީ ގާނޫނާ ޚިލާފު ނިންމުމެއްކަން އެންމެ ކުޑަކުއްޖާއަށް އެނގޭއިރު ވެސް އެ ގަރާރާ ވިދިގެން ސަރުކާރުން ކޯޓުން ހޯދަން ބޭނުންވާހާ އަމުރެއް ބޭނުން ވަގުތަކު ބޭނުން ގޮތަކަށް ނެރެދޭ ދިނުމުން ވެސް ކަނޑައެޅިގެން އެނގެނީ ރައްޔިތުންގެ ފައިސާއިން ބޮޑު މުސާރަދީފައި ތިބި ގާޒީން ހިމާޔަތް ކުރަނީ ރައްޔިތުންގެ ހައްގު ނޫން ކަމެވެ.\nރައްޔިތުންގެ ހައްގުތައް ހިމާޔަތް ކުރުމުގެ ޒިންމާ ހަވާލުކުރެވިފައި ތިބި ކަމުގައި ވިޔަސް ދިވެހި ރާއްޖޭގެ ކޯޓުތަކާއި މިނިވަން ނުއައްސަސާތަކުން ހަގީގަތުގައި މަސައްކަތް ކުރާ ތަން ފެންނަނީ ސަރުކާރުގެ މަސްލަހަތު ހިމާޔަތް ކުރާށެވެ. އެ މަސައްކަތް ކޮންމެ ފަސް އަހަރަކުން ދަނީ ވަށާ ޖެހެމުންނެވެ.\nރައްޔިތުންގެ މަޖިލިސް ރިޕޯޓް އެންޓި ކޮރަޕްޝަން ކޮމިޝަން (އޭސީސީ) ފަނޑިޔާރުން ސިޔާސީ ޖުޑިޝަރީ


Sri Devi Maruvikan Engumunves Fuluhunnah Nugulhaa - Vaguthu\nސްރީ ދޭވީ މަރުވިކަން އެނގުމުންވެސް ފުލުހުންނަށް ގުޅާފައެއް ނުވޭ\nއިންޑިއާގެ ފިލްމް އިންޑަސްޓްރީގައި 50 އަހަރު ހޭދަކުރި ސްރީ ދޭވީ ކަޕޫރްގެ މަރާއި ގުޅޭގޮތުން ތަފާތު ވާހަކަތައް އެބަދައްކައެވެ. އެންމެފަހުން ސްރީ ދޭވީގެ ފިރިމީހާ ބޮނޭ ކަޕޫރް ވެސް މި ވަނީ ސްރީދޭވީގެ މަރުވި ދުވަހު ކަންތައްވީގޮތް އޭނާގެ ރަހުމަތްތެރިއަކަށް ކިޔާދީފައެވެ.\nއޭނާ އެ ރަހުމަތްތެރިޔާއަށް ކިޔާދިން ވާހަކަތަކާއި ހަވާލާދީ ނޫސްތައް ބުނާގޮތުގައި، ސްރީދޭވީގެ ފިރިމީހާ ބޮނޭއަށް ސްރީ ދޭވީ ބިލިގާ ތެރޭގައި މަރުވެފައި އޮތްތަން ފެނިގެންވެސް ވަގުތުން ފުލުހުންނަކަށް ނުގުޅައެެވެ.\nސިޔާސީ ބައެއް ފަރާތްތަކުންވެސް ބުނާގޮތުގައި، ސްރީދޭވީގެ މަރަކީ އެކްސިޑެންޓެއް ނޫނެވެ. އޭނާ އޮތީ މަރާލާފައެވެ.\nބޮނޭ ކަޕޫރްގެ 30 އަހަރުވީ ގާތް ރަހުމަތްތެރިއެއްކަމަށްވާ ކޯމަލް ނަހްތާއަށް ސްރީ ދޭވީއާއެކު ހޭދަކުރި އެންމެ ފަހު ވަގުތުކޮޅުގެ ވާހަކަތައް ކިޔާދިންއިރު، އެ ވާހަކަތައް އޭނާވަނީ މީސް މީޑިޔާގައި ހިއްސާކޮށްފައެވެ.\nއެ ވާހަކަތަކަށްބަލާއިރު، ދުބާއީގައި ސްރީ ދޭވީމެން ތިބި ހޮޓަލުގެ ބޮޑު ކޮޓަރީގެ ފާހަނާގެ ބިލިގާ ތެރޭގައި ސްރީ ދޭވީ ހަބަރުހުސްވެފައި އޮއްވާ ފެނުމުން ބޮނޭ ފުރަަތަމަ މަސައްކަތް ކުރީ އޭނާއަށް ވެގެން އުޅޭގޮތެއް ބެލުމަށެވެ. ކޮންމެވެސް ވަރަކަށް ސްރީ ދޭވީ ތަޅުވާ ހެދުމަށްފަހު، ގުޅީ ބޮނޭގެ ގާތް ރަހުމަތްތެރިއަކަށް ކަމަށް ވެއެވެ.\nއަދި ފުލުހުންނަށް ގުޅާފައި ވަނީ އޭގެ ފަހުންކަމަށްވެސް ވެއެވެ. ސްރީ ދޭވީގެ މަރުގެ މައްސަލާގައި ފިރިމީހާއާ ހަމައެކަނި ސުވާލުކުރީއެވެ. އިތުރުކަމެއް ފުލުހުންކޮށްފައެއް ނުވެއެވެ. ސްރީ ދޭވީގެ ޕޯސްޓްމޯޓަމް ރިޕޯޓާއި ހަވާލާދީ ދުބާއީގެ ފުލުހުން ބުނާގޮތުގައި، ސްރީ ދޭވީީ މަރުވީ ގެނބިގެންނެވެ.\nމިގޮތަށް ފުލުހުން ބުނިނަމަވެސް ގިނަ ބަޔަކު ދަންނަ އިންޑިއާގެ ސިޔާސީމީހެއްކަމަށްވާ ޑރ ސުބްރާމާނިއަން ސްވަމީ ބުނިގޮތުގައި، ސްރީ ދޭވީ އޮތީ މަރާލާފައެވެ. އޭނާ މިގޮތަށް ބުނެފައިވަނީ ދުބާއި މީހަކާއި ހަވާލާދީކަމަށް ނޫސްތައް ބުނެއެވެ.\nބޮނޭ ބުނިގޮތުގައި، ސްރީދޭވީގެ މަރަށްފަހު އޭނާގެ ހިތުގައި އަޅަމުންދާ ވޭން ބަޔާންކޮށްދޭންވެސް ނޭނގެއެވެ.\nބޮނޭ އާއި ސްރީ ދޭވީގެ ކައިވެންޏަށް 21 އަހަރުވެއްޖެއެވެ. ސްރީ ދޭވީ މަރުވީ އުމުރުން 54 އަހަރުގައެވެ.\n"ކޮފީ ވިތު ކަރަން" އަށް ސްރީދޭވީގެ ދަރިފުޅާއި އޭނާގެ ބޭބެ އަރްޖުން\nސްރީދޭވީގެ ހަނދާނުގައި ސްވިޒްލޭންޑްގައި ބުދެއް ބަހަށްޓަނީ\nފުރަތަމަ ފެނިލުމުން ވެސް ސްރީދޭވީ ދެކެ ލޯބިވެވުނު - ބޮނޭ ކަޕޫރް\nމާޗް 5, 2018 08:53\nދެރަކަމެއްނު ސްރިދޭވީ މަރުވިއްޔާ މަރާލިއްޔާ އަހުނަށް ކީއް، އަހަރެމެން މުޅިގައުމު މިއޮތީ އެމަޖެންސީވެފަ\nމާޗް 5, 2018 09:33\nދެން އޭނަ މަރުވެއްޖެ އެއްނު. ކޮން ކަމަކާ އަޅައިގަނެގެން އުޅޭލަކަށް. އިރު އިރު ކޮޅާހެން އޭނަ މަރުވި ވާހަކަ. އެއްފަހަރުވެސް ކީއްތަވާނީ އަޅުގަނޑުމެންގެ މުސްލިމް ގައުމުތަކަށް ކުރަމުންދާ އަނިޔާގެ ވާހަކަ ދެއްކިއްޔާ. ރަނގަޅު، އަޅުގަނޑު މެންނަށް ދުއާ ކުރުން ނޫން އިތުރު ގޮތެއްވެސް ނެއް. އެކަމަކު ވަކި ތިބުނާ ސްރީލަންކާދޭވީ ގެ ވާހަކަ ދައްކައިގެން ވަކި ކަމެއްވޭތަ. މާތްﷲ މުސްލިމް ހުރިހާ ގައުމުތައް ނުބައި ނުލަފާ މީހުންގެ ކިބައިން ސަލާމަތް ކުރައްވާފާންދޭ، އާމީން\nމާޗް 5, 2018 11:42\nފިލްމް އިންޑަސްޓްރީގައި50 އަހަރު..\nއުުމުރުން 54ގައި މަރު\nމާޗް 6, 2018 10:08\nސާބަސް4އަހަރުގަ އޭނަ ފިލްމް ކުޅެން ފަށާއިފިޔޭ.. އެއްޗެއް ނޭގުނަސް ކޮމެންޓު ކުރާތި\nމާޗް 5, 2018 23:43\nއަޅެ އޭނާ ވާނީ ޝަހީދު މަރުތަ؟ ހާދަ ދެރައޭދޯ.\nމާޗް 5, 2018 23:56\nދުނިޔެއަށް މާﷲ އަހަރުމެން އިންސާނުން ފޮނުއްވެވީ އެކަލާނގެ އަށް އަޅުކަންކުރަން...ނަމަވެސް އެއްބަޔަކު މިކުޅެނީ ފިލްމް\nދެން އަނެއްކަމަކީ ކޮން 'ބޮނޭ" އެއް ބޮނީ ބޮނީ ބޮނީ ކަޕޫރު އޭނާއަށް ކިޔަނީ....ބޯހަލާކު...


ކުރަހާލެވުނޭ ތިސޫރަ މިހިތުގައި….3ވަނަބައި | Esfiya - Dhivehi Vaahaka Site\nބޭރުން ބެލްގެޖެހި އަޑު އިވިފައި އިޒާން ދޮރުހުޅުވާލިއެވެ. އިޒާންކުރިމަތީގައި ހުރި5މީހުންފެނިފައި މުޅިތަންހީވީ ކެކިއަރައިގަތްހެންނެވެ. “ވެލްކަމް”ހިތްވަރެއްލުމަށްފަހު އިޒާން މެހެމާނުންނަށް ވަންނަން ތަންދެއްކިޔެވެ. މެހެމާނުން ގެއަށްވަދެވުނު ވަގުތު ޕާޓީޕޮޕްގެ ކަރުދާސްތައް މުޅި މާހައުލުގައި ވެރިވެގަތުނެވެ.އީތާން ހިނިތުންވެލައިފައި އިޒާންއަށް ސަލާމްކުރުމަށް އަތްދިއްކޮށްލިއެވެ.އިޒާންވެސް ސަލާމްކޮށްލުމަށްފަހު ސޯފާގައި އިށީނދުމަށް އިޝާރަތްކުރިއެވެ.\n“ޕޮއް” ޒޯޔާގެ ފަހަތުން މީހަކު އޭނާ ކޮނޑުގައިގައި ކުއްލިއަކަށް އަތްލުމުން އޭނާ ބިރުން ހަޅޭއްލަވައިގަތުނެވެ. ދެވަނަ ސިކުންތުކޮޅުގައި އޭނާއުފަލުން ހަޅޭއްލަވައިގަނެ ކައިރީގައި ހުރި މަލަކު ކަރުގައި އޮޅުލައިގަތެވެ.”މަލަކޫ….” މަލަކު ކަންފަތްދޮށުގައި ޒޯޔާ ހަޅޭއްލަވައިގަތުނީ މަލަކުއަށްއޭގެންކުރާނެ އަސަރަކާއި މެދު ވިސްނުމެއްނެތިއެވެ. “ދެން ޒޯޔާ… މަގޭ ކަންފަތް” މަލަކު ކަންފަތުގައި އަތްއަޅާލަމުން ޒޯޔާ އަށް ބަލާލިއެވެ.”ސޮރީ…. އާދެބަލަ”ޒޯޔާ މަލަކު އަތުގައި ހިފައިގެން ޒޯޔާގެ ފިރިމީހާ ރާއިފް ކައިރިއަށްދިޔައެވެ.”ރެފް މީޓް މައި ބެސްޓްފްރެންޑް ނަމްބަރ ވަން…މަލަކް މަލް މީޓް މައި ހަޒްބެންޑް ރާއިފް…ރެފް ގެ ކަނާއަތަށްވާގޮތަށް އެއިނީ އީތާން…އިތާންގެ ކަނާއަތަށް ދާއިން…ދެން އެހެރީ އީތާންގެ ކަޒިން ޝެރިން” ޒޯޔާ ވަކިވަކިން މަލަކުއަށް އެންމެން ތައާރާފްކޮށްދިނެވެ.”ކޮބާ އޭނާ؟” މަލަކު ކަންފަތްދޮށުގައި ޒޯޔާ އަހާލިއެވެ. ލޮލުގެ އިޝާރާތުން މަލަކު ބަދިގެދެއްކުމުން ޒޯޔާ ބަދިގެއާއި ދިމާލަށް މިސްރާބުޖެހިއެވެ.\n“ރިޔާ”ބަދިގެއަށްވަދެވުމާއެކު ޒޯޔާ އަރިޔާ ފެނުނެވެ.ޒޯޔާ އެދިޔަގޮތަށްގޮސް އަރިޔާ ގައިގައި އޮޅުލައިގަތުނެވެ. “ރިޔާ…”ޒޯޔާ އަށް ރޮވުނެވެ. “ޒޯ….”އަރިޔާ ހައިރާންވެހުރެވުނެއްކަމަކު ޒޯޔާ ގައިގައި ބައްދާގަތުނެވެ. “ޒޯ…. އިޓްސް އޯކޭ” އަރިޔާ ޒޯޔާގެ ކަރުނަތައް ފޮހެލަދިނެވެ. “އޭ މަވެސް އެބަހުރިން”މަލަކު ބަދިގެ ތެރެއަށް ބޯ ދިއްކޮއްލަމުން ބުނެލިއެވެ. “ޒޯ….. ރޮނީތަ؟ މަލަކު ޒޯޔާ ކަރުނަ ފޮހޭތަންފެނި އަހާލިއެވެ.”އަހަރެން ރޮނީކީއެއް ނޫން…އުފަލުންގޮސް ލޮލުން ކަރުނައައީ” ޒޯޔާ މޫނުސާފުކޮށްލަމުން ބުނެލިއެވެ.”ދެންދޭބަލަ….ޔޫ ޝުޓް ހޭވްފަން” އަރިޔާ އުޅުނީ މަލަކުއާއި ޒޯޔާ އެތަނުން ފޮނުވާލާށެވެ.\n“ޒޯ މީ ކާކު؟ ޒޯގެ ބެސްޓީނަމްބަރ ޓޫތަ؟” ބަދިގެއަށް ވަދެގެން އައި ރާާއިފް އަހާލިއެވެ. “ރެފް މީޓް ރިޔާ…ރިޔާ މީޓް މައި ހަޒްބެންޑް ރާއިފް” ޒޯޔާ އަރިޔާ އަތުގައި ހިފާލަމުން ބުނެލިއެވެ. “ހާއި… ނައިސް ޓު މީޓް ޔޫ…” އަރިޔާ ހިނިތުންވެލަމުން ބުނެލިއެވެ. “ޒޯ ކޭކް ފަޅަންވެގެން މިއުޅެނީ އަވަހަށް އާދޭ” ރާއިފް ބަދިގެއިން ނުކުމެގެން ދިޔައީ އީތާންމެންގާތަށެވެ.\nބަދިގެއިން ނުކުމެގެން އައި އަރިޔާ އަށް އީތާން ފެނުމާއެކު ހުއްޓުންއެރިއެވެ. އަރިޔާ ދެތިންފިޔައަޅު ފަހަތަށް ޖެހިލެވުނީ ބޭއިޙްތިޔާރުގައެވެ. އަރިޔާ މޫނުމަތިން ފެންނަމުންދިޔަ ނުތަނަވަސްކަން އެތާ ތިބި އެކަކަށް ނުފެނެވެ. ޒޯޔާ އަށް އެތަންފެނިފައި އަރިޔާ އަތުގައި ފެނިފައި މީހުންތަކުގެތެރެއަށް ވެއްދިއެވެ.އެވަގުތު އީތާންއަށް އަރިޔާ ފެނުނެވެ. އޭނާއަށް އަރިޔާގެ މޫނުމަތީގައި ވާ އަސަރުތައް ފެނުނެވެ. އަރިޔާ ބިރެއްފެނުނު ހެން ހުރެވުނީ ދެލޯބޮޑުކޮށްގެންބަލަހައްޓައިގެންނެވެ. އަރިޔާ ދަންނަ މީހަކާއި ވައްތަރުވުމުން އޭނާ އަށް ހަމަބެލެވެނީއެވެ.\n“ރިޔާ…” ޒޯޔާ ގޮވާލިއަޑަށް އޭނާ ހަމަ ބިމަށް އާދެވުނެވެ. “ކީކޭ ޒޯ؟”އަރިޔާ ކަމެއްނުވާކަމަށް ހެދުނެވެ. “ހިއަރ…ކާލަ އަވަހަށް”ޒޯޔާ ކޭކްފޮއްޗެއް އަރިޔާ އަށް ހަވާލުކޮއްލިއެވެ. އެވަގުތުގައިވެސް އަރިޔާ އަށް ބެލެވެނީ އީތާންގެ މޫނަށެވެ. އީތާންއަށް މީހަކު އޭނާ އަށް މާވަރަކަށް ބަލާހެންހީވިއެވެ. އީތާން އިސްއުފުލާލިވަގުތު އަރިޔާ ފެނުނެވެ. އަވަސްއަވަހަށް އަރިޔާ އެތަނުންދާންއުޅުންވަގުތު އީތާން އޭނާއަށް ގޮވާލިއެވެ.”ޑޫ ޔޫ ނޯމީ؟” އިތާން އަރިޔާ އަށް ކޮއްލިސުވާލުން އޭނާ ދިޔައީ ސިއްސާގެންނެވެ.”ނޯ…ފްރެންޑް އަކާއި ވައްތަރުވީމަ ބެލެވެނީ” އަރިޔާ އަވަސްއަވަހަށް ބުނެލިއެވެ. އޭނާ އެތާނގައި މަޑުކުރާކަށް ބޭނުމެއްނުވިއެވެ.\nv reethi story. when is nxt prt?\nthnkx…maadhama up kurevetho mi try kurany\nKeep going well done\nVarah reethi …..Keep going\nLwbi.. Adhi dhn huri parts miah vuren interesting kohlahchey rishu☺\nthnkx and will try\nހިތުގެ އެދުމޭތީ (10ވަނަ ބައި)\nރަހީނު ..4ވަނަ ބައި\nބިރުވެރި ލޯބި June 21, 2015\nދުޝްމަން – 6\nބިރުވެރި ލޯބި July 5, 2019


Mi Sarukaaruge Mathee Magaam Thakugai IS Ah Thaaidhukuraa Meehun Ebathibi - Dr.Shaheem - Vaguthu\nމިސަރުކާރުގައި މިނިސްޓަރުންގެ ނައިބުގެ ގޮތުގައާއި އަދި އިސް މަގާމުތަކުގައި އައިއެސް ޖަމާއަތައް ތާއިދުކުރާ މީހުން އެބަތިބި ކަމަށް ކުރީގެ އިސްލާމިކް މިނިސްޓަރ ޑރ.މުހައްމަދު ޝަހީމް އަލީ ސައީދު ވިދާޅުވެއްޖެއެވެ.\nޑރ.ޝަހީމް މިހެން ވިދާޅުވީ ރައްޔިތުން މަޖިލީހުގެ އުނގޫފާރު ދާއިރާގެ މެންބަރު މުހައްމަދު ވަހީދު (ވައްޑެ) މިއަދު އޮތް މަޖިލިސް ޖަލްސާގައި ދެއްކެވި ވާހަކަފުޅަށް ރައްދު ދެއްވަމުންނެވެ.\nނަފްރަތުގެ ކުށް މާނަކުރަން ސަރުކާރުން ހުށަހެޅި ބިލަށް ބަހުސް ކުރައްވަމުން ވައްޑެ މިއަދު ވިދާޅުވީ އިސްލާމްދީން ސިޔާސީ ހަތިޔާރެއްގެ ގޮތުގައި ރާއްޖޭގައި ބޭނުން ކުރަން ފެށީ "ބަޣާވާތް ކުރި ދުވަހު" އިސްލާމިކް މިނިސްޓަރު ކަމަށް ޝަހީމް ވަޑައިގެން ފިގުރު އެކަޑަމީގައި ތިބި ދީނީ އިލްމުވެރިން އެތަނުން ވަކިކޮށް ސިޔާސީ މީހުން އެތަނަށް އައްޔަން ކުރުމުން ކަމަށެވެ.\nވައްޑެ ޓެގް ކުރައްވާ ޝަހީމް ކުރެއްވި ޓްވީޓްތަކުގައި ވިދާޅުވީ ރާއްޖޭގައި ހަރުކަށި ވިސްނުމަށް ރައްކާތެރިކަން ދިނީ ސީދާ އެމްޑީޕީ އިން ކަމަށެވެ. "ވަކިން ހެދި ޖަމާއަތްތަކަށް ހައްގު ދޭން ޖެހޭ ކަމަށް ބުނެ އެކަން ހުއްޓުވަން ހުރަސް އެޅި. މިހާރު ވެސް ސަރުކާރު ޑެޕިއުޓީ މިނިސްޓަރުންގެ ގޮތުގައާއި މަތީ މަގާމުތަކުގައި އައިއެސްއަށް ތާއިދުކުރާ މީހުން އެބަތިބި." ޝަހީމް ވިދާޅުވިއެވެ.\n"ބަޣާވާތް ކުރި ދުވަހު" ޝަހީމް ފިގުޙު އެކަޑަމީއަށް ބަދަލުގެނައި ކަމަށް ވައްޑެ ވިދާޅުވުމުން ޝަހީމް ވިދާޅުވީ ނަޝީދުގެ ވެރިކަން ބަދަލުވިއިރު އޭނާ ހުރީ ޕީއެޗްޑީ މަރުހަލާ ފުރިހަމަ ކުރުމަށް މެލޭޝިއާގައި ކަމަށެވެ. "ވެރިކަން ބަދަލުވާން މެދުވެރިވި 22 ރޭ މުޒާހަރާގައި ވެސް އަޅުގަނޑު ބައިވެރިވެފައިނެތް. އޭރު ވެސް ހުރީ ބޭރުގައި. މިނިސްޓަރަކަށްވީ 19 ފެބްރުއަރީ 2012 ގައި." ޝަހީމް ވިދާޅުވިއެވެ.\nވައްޑެ ތަކުރާރުކޮށް ޝަހީމަށް ފާޑުކިޔަމުން ދާއިރު ވެސް އެއްވެސް އެއްޗެއް ވިދާޅުނުވެ ހުންނަން މަސައްކަތް ކުރެއްވި ކަމަށާއި ނަމަވެސް ޒާތީ ގޮތުން މާގިނައިން ވާހަކަ ދައްކަވާތީ އެކަމަށް ރައްދު ދެއްވީ ކަމަށް ޝަހީމް ވިދާޅުވިއެވެ.\nޖޫން 16, 2021 00:31\nޥަގުންނަށް ތާއީދު ކުރަނީ ކީއްވެތޯ. ޢެއީކޮންދީނެއްގަ ހުއްދަކަމެއްތޯ\nޖޫން 16, 2021 09:00\nހަމަ ތިބީދާއިން ވަގުން އެހެން މީހުންނަށް ވަގަށް ގޮވުމަކީ ތިޔަ ޑިމޮކްރަސީ އިން ހުއްދަ ކަމެއް ތޯ؟\nޖޫން 16, 2021 09:40\nއަޙުމަދަށް ސަލާމް، ފާލޫގާ ދީނަށް ފުރައްސާރަ ކޮށް ،ޑީޖޭތަކުން ފެންނަ، ރޭޕްއަކީ މަގުމަތީގައިވެސް ކުރެވޭ ކަންކަން ކަން އަދި ރައްޔަތުންގެ ނޭވާހޮޅިން ވައްކަންކުރާ ބަޔަކާ ތިހާ ގަޔާވުން ތީ ހަމަ ސައްޙަ ގޮތެއްތޯ؟\nޖޫން 16, 2021 00:36\nޥައްޑެގެ ފެންވަރަކީކޮބާތަ ޑރ. ޢާ އަޅައިގަނެގެން ތިއުޅެނީ... ...\nތިވައްޑޭގެ ފެންވަރަކީ ވަކަރުގޭ އުސޫލް. މުނާފިގު ގޮތް އޭނާ ދޯ ލާދީނީ ބިލާ ދެކޮޅަށް ޓްއީޓް ކޮށްފަ އެބިލަށް ވޯޓް ދިނީ؟ އެއީ އޭނާގެ ފެންވަރު،\nޖޫން 16, 2021 00:47\nސާބަހޭ ޝަހީ މު ތިޔައީ ބަތަޅެއް މަވެސްސަޕޯޓު މަމ މާކުރިން ބުނިންދޯ މިއުޅެނީ ލާދީނީ ބައިގަނޑެކޭ... މީގެ އަޑީގަ އިންޑިއާ އެ މެރިކާ އަދި ޑެންމާކުވާނެއޭ....\nޖޫން 16, 2021 00:56\nތިވާހަކަ ވަރަށް ގިނަމީހުން ދައްކާ.\nޖޫން 16, 2021 01:00\nހެޑްލައިން އެއް އަޅާލީދޯ....!! މިސްވީ ދޯ!!\nޖޫން 16, 2021 01:01\nޖޫން 16, 2021 01:43\nއަބަދުވެސް ކޮންމެ ސަރުކާރެއްގެ މަތީ މަގާމުތަކުގައި އައިއެސްއެސް އަށް ތާއީދުކުރާ މީހުން ތިބޭ. އެކަން އެންމެރަނގަޅަށް އެނގޭނީވެސް އައިއެސްއެސްގެ މީހުންނަށް. އެހެންކަމުން ތިވިދާޅުވިބަސް އަޅުގަނޑު ހިތުގެ އަޑިން ގަބޫލުކުރަން\nޖޫން 16, 2021 09:46\nއެހެންވެތާ ދޯ މިސަރުކާރުން އެވަރަށް ވަގޭ ވަގޭ ގޮވަނީ ވަގުން ގިނަ ސަރުކާރެއްވީމަ ދޯ އަކުރު؟މާ ދީނަށް އަޅައިގަނެގެން މި އުޅެނީ ވެސް ދީނަށް ފުރައްސާރަ ކުރާމީހުން ގިނަ ސަރުކާރެއްވީމަ ދޯ އަކުރު؟ މަވެސް އަކުރު ތި ވާހަކަ އަށް ތާއީދު.\nޖޫން 16, 2021 07:06\nމީހަކަށް ތިޔަ ވާހަކަ ބުނަންވާގޮތަށް އަދި ކިރިޔާ ތިޔަ ބުނެވުނީ. ދީނަށް ފުރައްސާރަކުރާ ގުރްއާނުގައި ކަނޑައެޅިގެން އަންގަވާފައިވާ ކަންކަން ގަބޫލުނުކުރާ ބަޔަކު ތިބީ ހަމަ ލާދީނީ މީހުންގެތެރޭގައި. އައިއެސްއެސް އަކީވެސް މިފާޑުގެ ޖަމާޢަތެއް. މި ދެ ޖަމާޢަތުގައިވެސް ދާދި އެއްގޮތް ސިފަތަކެއް އެބަހުރި.\nޖޫން 16, 2021 07:40\nވައްޑެ ތި ދެން ކާކު.....ހޫރޭ ވަހުތާން....\nތި ވައްޑެ ތީ ބޮލުރޮދި ކެނޑިގެން އުޅޭ ބުރާންތި އެއް ތީ ކިހާވަރަކުން ދާނެ މީހެއްބާ....\nޖޫން 16, 2021 08:06\nޖޫން 16, 2021 08:08\nއޯކޭ ޝަހީމު! ނެކްސްޓް ސްޓަންޓް ޖަމީލް ޕްލީސް!\nޖޫން 16, 2021 08:34\nއެމީހުން ފެނުނީ ކޮންދުވަހަކުތޯ ؟ މާތްމަނިކުފާނު!\nޖޫން 16, 2021 08:40\nއައި އެސް ކީއް ކުރަން؟ ގެރި ބަކަށްޓަށް ވެސް ތާއިދު ކުރޭ!\nޖޫން 16, 2021 09:52\nހަމަތެދެއް މިދެންނެވީ މުޅި ރައްޔިތުންގެ މަޖުލީހުގަތިއްބެވި 88 މެމްބަރުނގެ ތެރެއިން އަޅުގަނޑު އެއްމެފޫހިވެފަ, މިދެމީހުންގެ ފޮޓޯޖެހި އެއްވެސް ޚަބަރެއްވެސް ބަލާހިތްނުވާދެމީހުންނަކީ އުގޫފާރުދާއިރާގެ މެމްބަރ ތިޔަބުނާ ވައްޑޭއަކާ ، ފޭދޫދާއިރާގެ މެމްބަރ މިދެމީހުން. މިނަށްވުރެން މާސައިޒުބޮޑުވެގެން އުލޭދެމީހުން. މިމީހުނަށް ހީވާކަހަލަ ކޮންމެވެސް އެއްޗެކޭ ކިޔައިގެން މިމީހުން ތުންމެޓާދީފަ ތިބޭ ކުދިންލައްވާ އެއްޗެއްލިއުްވާފަ ޖެހީމަކަމަށް މިމީހުންގެ އިއްޒަތްތެރިކަންބޮޑުވާނީ. ވަރަށްފޫހި . އެހެންނޫނަސް ތިމާއަޅައިގެން އުޅެންވާނީ ތިމަޔާ ސައިޒުގެ ގޮތުން އެއްވަރުމީހުނަށް.\nޖޫން 16, 2021 11:12\nވެރިކަމާއި ހުރެ ތެޅެނީ ވައްކަން ކުރިއިރު ބީރކަންފަތެއްދީގެން ހުރީ ކުރީތައީދު، ދައްނަކަމެއްކަމަށްވެސް ނުވި ދެންކޮ ވާހަކައެއްދައްކާކަށް ދިވެހިނަނަށް އެގޭ ތިއުޅެނީ ވެރިކަމާއި ހުރެ މޮޔަވެގެންކަން.


Air Astana In Raajje Ah Seedhaa Dhathuruthah Fashanee، Demand Bodu! - Vaguthu\nއެއާ އެސްޓާނާއިން ރާއްޖެއަށް ސީދާ ދަތުރުތައް ފަށަނީ، ޑިމާންޑް ބޮޑު!\nއަންނަ ޑިސްމްބަރު މަހުގެ ފަސް ވަނަ ދުވަހުން ފެށިގެން ކަޒަކިސްތާނުގެ އެއާާލައިނެއް ކަަމަށްވާ އެއާ އެސްޓާނާ އިން ރާއްޖެއަށް ސީދާ ދަތުރުތައް ފަށާނެ ކަމަށް ބައިނަލް އަގްވާމީ ރިޕޯޓްތައް ބުނަން ފަށައިފިއެވެ.\nބައިނަލްއަގްވާމީ ރިޕޯޓްތައް ބުނާގޮތުގައި، ޑިސެމްބަރު ފަސް ވަނަ ދުވަހުން ފެށިގެން އެއާލައިނުން ކޮންމެ ހަފްތާއަކު ދެ ދަތުރު ކުރާނެ އެވެ. އެއީ ބުދަ އަދި ހޮނިހިރު ދުވަހުއެވެ. އަދި ޑިސެމްބަރު 21 ވަނަ ދުވަހުން ފެށިގެން ކޮންމެ ހަފްތާއަކު ހޯމަ ދުވަހުވެސް އެ އެއާލައިނުން ރާއްޖެއަށް ދަތުރު ކުރާނެ ކަމަށް ރިޕޯޓްތައް ބުނެއެވެ.\_\nމި އެއާލައިނުން ރާއްޖެ އާއި ކަޒަކިސްތާނުގެ އަލްމަޓީ ސިޓީއާ ދެމެދު ސީދާ ދަތުރުތައް ކުރާނެ އެވެ.\nމި ދަތުރުތަކަށް ފުރަތަމަ ބޭނުން ކުރާނީ އެއާބަސް އޭ321އެލް އާރް އެއާ ކްރާފްޓެވެ. އެ ބޯޓުގައި 16 ބިޒްނަސް ކްލާސް ސީޓާއި، 150 އިކޮނޮމިކް ކްލާސް ސީޓު އިންނާނެ އެވެ.\nމީޑިއާ ރިޕޯޓްތައް ބުނާގޮތުގައި، ސީޒަނަަލް ހޮލިޑޭއާ ދިމާކޮށް، ޑިސެމްބަރު 16 ވަނަ ދުވަހުން ފެށިގެން ޖެނުއަރީ 16 ވަނަ ދުވަހުގެ ނިޔަލަށް އެއާލައިނުން ރާއްޖެއަށް ކުރާ ދަތުރުތަކަށް ބޭނުން ކުރާނީ ވައިޑް ބޮޑީ ބޮއެންގ 767 އެއާ ކްރާފްޓެކެވެ.\nއެހެންކަމުން އެ ގައުމުން ރާއްޖެ އަންނަ ފަތުރުވެރިންގެ އަދަދު ވަރަށް ބޮޑުތަނުން އިތުުރުވެގެން ދާނެ ކަަމަށް ބެލެވެއެވެ.\nކޮވިޑް-19 އާ ގުޅިގެން ރާއްޖޭ ބޯޑަރު ބަންދުކޮށްފައި އޮތުމަށްފަހު އަލުން ހުޅުވާލީ ޖުލައި 15 ގައެވެ. އޭގެ ފަހުން ރާއްޖެއަށް ގިނަ އެއާލައިންތަކުން ވަނީ އަލުން ދަތުރުތައް ފަށާފައެވެ. އަދި މިހާރު ސީޒަނާއި ދިމާކޮށް ރާއްޖެ އަންނަ ފަތުރުވެރިންގެ އަދަދުތައްވެސް ވަނީ މިހާރު ވަަރަށް ބޮޑަށް އިތުރުވާން ފަށަފަައެވެ.